
Α Π Ο Σ Π Α Σ Μ Α

Από το αριθ. 4/2017 πρακτικό συνεδρίασης Δ.Σ Δήμου Τεμπών


Σήμερα στις 23 του μήνα Μαρτίου του έτους 2017 ημέρα Πέμπτη και ώρα 19:00’ το Δημοτικό Συμβούλιο του Δήμου Τεμπών συνήλθε σε τακτική συνεδρίαση στην αίθουσα συνεδριάσεων «Αντλιοστάσιο», ύστερα από την με αριθ. πρωτ. 2103/17-03-17  πρόσκληση του Προέδρου του Δ. Σ.  που δημοσιεύθηκε στον ειδικό χώρο ανακοινώσεων του Δήμου της έδρας και επιδόθηκε με αποδεικτικό στους Συμβούλους αυτού (άρθρο 95 του Ν. 3463/2006) για την συζήτηση και λήψη απόφασης στο κατωτέρω θέμα της ημερήσιας διάταξης.


Πριν από την έναρξη της συνεδρίασης αυτής ο Πρόεδρος διαπίστωσε ότι σε σύνολο ΕΙΚΟΣΙ ΕΠΤΑ ( 27 ) Δημοτικών Σ/λων ήταν:

Π Α Ρ Ο Ν Τ Ε Σ  ( 23 )

	1.  Καρατέγος Μιχάλης 
	
	14. Αργυρίου Ιωάννης

	2. Τσεργάς Κων/νος
	
	15. Τσέτσιλας Δημήτριος *έφυγε μετά τη συζήτηση του 13ου θέματος της Η. Δ. που συζητήθηκε ως 4ο

	3.  Τσιαπλές Θωμάς 
	
	16. Μανώλης Γεώργιος

	4. Μπουζέκης Ευθύμιος
	
	17. Κυρίτσης Γεώργιος

	5. Νταφούλης Κων/νος
	
	18. Τζέκας Θωμάς

	6. Σαϊτης Αστέριος
	
	19. Καραναστάσης Αθανάσιος 

	7. Έξαρχος Γεώργιος
	
	20. Νικολάου Γεώργιος 

	8. Ζησάκη Ξανθή
	
	21. Μπίκας Χρήστος 

	9. Τσάτσαρης Χρήστος
	
	22. Γκατζόγιας Παναγιώτης

	10. Πανάγου Ελευθερία
	
	23. Μαϊμάρης Δημήτριος 

	11. Διψάνας Αχιλλεύς
	
	24. --

	12. Ζάχος Βασίλειος
	
	25. --

	13. Βλάγκας Ιωάννης
	
	26. --


   Α Π Ο Ν Τ Ε Σ  ( 4 )

	1. Τσιόπα-Λύτρα Γεωργία  
	
	3. Κακαγιάννης Χρήστος

	2. Ντόντος Γεώργιος
	
	4. Τσούγιας Χρήστος 

                             Αν και νόμιμα κληθέντες


Στην συνεδρίαση προσκλήθηκε και παρέστη ο ΔΗΜΑΡΧΟΣ κ. Κολλάτος Κων/νος.

  
 Στη συνεδρίαση ορίσθηκε ειδικός γραμματέας  η  Κοντογιάννη  Παρασκευή  υπάλληλος του Δήμου για την τήρηση των πρακτικών.

Προσκλήθηκαν και παρέστησαν οι Πρόεδροι των Δημοτικών και Τοπικών  Κοινοτήτων [Κολότυχος Γεώργιος, Μιχαλάκης Σ., Ζαφείρης Ζ., Λαϊνας Αθ., Γαγάρας Νικ., Καραπάνου-Μαγαλιού Άννα, Νταής Βασ.] καθώς και οι  εκπρόσωποι Τοπικών Κοινοτήτων [Λαγούρος Ιωάννης, Βλαχοστέργιος Γεώργιος, Μήτσιου Ι., Καραμανές Ν., Αβραμούλη Μ., Σακκαβός Ιωάννης].

 Ο  Πρόεδρος   του δημοτικού συμβουλίου κ. Καρατέγος Μιχάλης  ύστερα από την διαπίστωση ύπαρξης απαρτίας, κήρυξε την έναρξη της συνεδρίασης εισάγοντας το θέμα της ημερήσιας διάταξης για συζήτηση. 

ΘΕΜΑ (21ο) «Έγκριση νέου Οργανισμού Εσωτερικής Υπηρεσίας (Ο.Ε.Υ.) Δήμου Τεμπών» 
Αριθμός   Απόφασης ( 72)

Το θέμα εισηγήθηκε ο Αντιδήμαρχος κ. Τσεργάς
 Κων/νος.

Με την αριθ. 60/2016 προηγούμενη απόφαση Δ.Σ. αποφασίσαμε την τροποποίηση και ψήφιση Νέου Οργανισμού Εσωτερικής Υπηρεσίας του Δήμου Τεμπών.


Στη συνέχεια με το αριθ. 702/30-1-2017 έγγραφο του ο Δήμος Τεμπών έστειλε στην Αποκεντρωμένη Διοίκηση Θεσσαλίας Στερεάς Ελλάδας-Γενική Διεύθυνση Εσωτερικής Λειτουργίας-Διεύθυνση Διοίκησης – Τμήμα Τοπικής Αυτοδιοίκησης & Νομικών Προσώπων Λάρισας την αριθ. 60/2017 Απόφαση του Δημοτικού Συμβουλίου Τεμπών μετά του αριθ. 6/2016 πρακτικού του Υπηρεσιακού Συμβουλίου Υπαλλήλων Ο.Τ.Α. Νομού Λάρισας για την έγκριση της τροποποίησης του Οργανισμού Εσωτερικής Υπηρεσίας (Ο.Ε.Υ.) του Δήμου Τεμπών, απαραίτητης προϋπόθεσης για την κινητικότητα των Υπαλλήλων σύμφωνα  με τον Ν. 4440/2016 (ΦΕΚ 224/τ.Α/2016.

Το Τμήμα Τοπικής Αυτοδιοίκησης & Νομικών Προσώπων Λάρισας  της Αποκεντρωμένη Διοίκηση Θεσσαλίας Στερεάς Ελλάδας με το αριθ. 1492/17754/21-02-2017 έγγραφό του απάντησε ότι  προκύπτουν ασάφειες, με αποτέλεσμα να υπάρχουν αντιφάσεις τόσο στο περιεχόμενο της απόφασης όσο και στο πρακτικό του Υπηρεσιακού Συμβουλίου ΟΤΑ Ν. Λάρισας, οπότε θα πρέπει να προβούμε στις απαραίτητες διορθώσεις και στην εκ νέου αποστολή του.

Κατόπιν των ανωτέρω ΕΙΣΗΓΟΥΜΑΣΤΕ:

1. Την ανάκληση της αριθ. 60/2016 προηγούμενης  απόφασης Δ.Σ.

2. Την κατάργηση του υφιστάμενου Ο.Ε.Υ. και 

3. Την έγκριση του νέου Ο.Ε.Υ. Δήμου Τεμπών


Και κάλεσε το Δ.Σ. ν’ αποφασίσει σχετικά.

Το Δ.Σ. λαμβάνοντας υπόψη τις διατάξεις του άρθρου 65 του Ν.3852/2010, του Ν.3463/2006, του άρθρου 10 του ν. 3584/07, την εισήγηση του θέματος, το αριθ. 1492/17754/21-2-2017 έγγραφο του Τμήματος Τοπ. Αυτ/κης & Ν.Π. της Αποκ/νης Δ/σης Θεσσαλίας-Στερεάς Ελλάδας, τον υφιστάμενο Ο.Ε.Υ. (ΦΕΚ τΒ’ 2333/17-10-2011), την αριθ. 60/2016 προηγούμενη απόφαση Δ.Σ.,   και  μετά από διαλογική συζήτηση [Μειοψήφησε ο κ. Μπίκας].  

Αποφασίζει  Κατά Πλειοψηφία
Α.  Ανακαλεί την υπ.’  αριθ. 60/2016 προηγούμενη απόφαση του Δημοτικού Συμβουλίου.
Β.  Καταργεί τον υφιστάμενο ΟΕΥ  (ΦΕΚ τΒ’ 2333/17-10-2011) και 

Γ.  Εγκρίνει και Ψηφίζει  Νέο  Οργανισμό Εσωτερικής Υπηρεσίας του Δήμου Τεμπών, το πλήρες κείμενο του οποίου έχει ως εξής:

ΠΕΡΙΕΧΟΜΕΝΑ

ΜΕΡΟΣ 1 :ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΔΗΜΟΥ

Άρθρο 1 :ΔΙΑΡΘΡΩΣΗ – ΣΤΕΛΕΧΩΣΗ ΚΕΝΤΡΙΚΩΝ ΥΠΗΡΕΣΙΩΝ

Άρθρο 2 :ΔΙΑΡΘΡΩΣΗ ΑΠΟΚΕΝΤΡΩΜΕΝΩΝ ΥΠΗΡΕΣΙΩΝ

ΜΕΡΟΣ 2 : ΑΡΜΟΔΙΟΤΗΤΕΣ ΥΠΗΡΕΣΙΩΝ

ΚΕΦΑΛΑΙΟ 2.1 : ΑΡΜΟΔΙΟΤΗΤΕΣ ΚΕΝΤΡΙΚΩΝ ΥΠΗΡΕΣΙΩΝ

Άρθρο 3 
Αρμοδιότητες Αυτοτελούς Γραφείου Δημάρχου Τύπου και Δημοσίων-Διεθνών σχέσεων

Άρθρο 4 
Αρμοδιότητες Αυτοτελούς Γραφείου Νομικής Υποστήριξης 

Άρθρο 5 
Αρμοδιότητες Αυτοτελούς Γραφείου Διοικητικής Βοήθειας

Άρθρο 6 
Αρμοδιότητες Αυτοτελούς Τμήματος Κ.Ε.Π.

Άρθρο 7 
Αρμοδιότητες Αυτοτελούς Τμήματος Δημοτικής Αστυνομίας

Άρθρο 8 
Αρμοδιότητες Αυτοτελούς Γραφείου Προγραμματισμού,  Πληροφορικής, Διαφάνειας 
         

και Τεχνολογίας, Πληροφορικής και Επικοινωνιών (ΤΠΕ)

Άρθρο 9 
Αρμοδιότητες Αυτοτελούς Τμήματος Αγροτικής  Ανάπτυξης και Αστικού-περιαστικού 
 

Πρασίνου

Άρθρο 10 
Αρμοδιότητες Αυτοτελούς Τμήματος Περιβάλλοντος και Καθαριότητας

Άρθρο 11 
Αρμοδιότητες Αυτοτελούς Τμήματος Κοινωνικής Προστασίας, Παιδείας, Πολιτισμού και 
 

Τουρισμού

Άρθρο 12 
Αρμοδιότητες Αυτοτελούς Τμήματος Οικονομικών Υπηρεσιών

Άρθρο 13 
Αρμοδιότητες Αυτοτελούς Τμήματος Διοικητικών Υπηρεσιών  

Άρθρο 14 
Αρμοδιότητες Αυτοτελούς Τμήματος Τεχνικών Υπηρεσιών

ΚΕΦΑΛΑΙΟ 2.2 : ΑΡΜΟΔΙΟΤΗΤΕΣ ΑΠΟΚΕΝΤΡΩΜΕΝΩΝ ΥΠΗΡΕΣΙΩΝ

Άρθρο 15 
Αρμοδιότητες γραφείου  Διοικητικών  Θεμάτων

ΜΕΡΟΣ 3: ΔΙΟΙΚΗΣΗ -ΕΠΟΠΤΕΙΑ -ΣΥΝΤΟΝΙΣΜΟΣ

Άρθρο 16 
Διοίκηση – Εποπτεία - Συντονισμός

Άρθρο 17 
Αρμοδιότητες Προϊσταμένων Διοικητικών Ενοτήτων

ΜΕΡΟΣ 4 :ΟΡΓΑΝΙΚΕΣ ΘΕΣΕΙΣ ΠΡΟΣΩΠΙΚΟΥ

Άρθρο 18 : 
ΕΙΔΙΚΕΣ ΘΕΣΕΙΣ

Άρθρο 19 :
ΤΑΚΤΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ

Άρθρο 20 :
ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ

Άρθρο 21 :
ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ

ΜΕΡΟΣ 5 :ΠΡΟΙΣΤΑΜΕΝΟΙ ΥΠΗΡΕΣΙΩΝ 

Άρθρο 22 :
ΠΡΟΙΣΤΑΜΕΝΟΙ ΥΠΗΡΕΣΙΩΝ

Άρθρο 23 :
ΤΕΛΙΚΕΣ ΔΙΑΤΑΞΕΙΣ

ΑΚΡΟΤΕΛΕΥΤΙΟ ΑΡΘΡΟ : ΚΑΛΥΨΗ ΔΑΠΑΝΗΣ

ΜΕΡΟΣ 1 

ΔΙΑΡΘΡΩΣΗ  ΥΠΗΡΕΣΙΩΝ ΤΟΥ ΔΗΜΟΥ ΤΕΜΠΩΝ 

Άρθρο 1

ΔΙΑΡΘΡΩΣΗ – ΣΤΕΛΕΧΩΣΗ ΚΕΝΤΡΙΚΩΝ ΥΠΗΡΕΣΙΩΝ

Οι Κεντρικές Υπηρεσίες είναι εγκατεστημένες στην έδρα του Δήμου και περιλαμβάνουν τις παρακάτω οργανικές μονάδες ομαδοποιημένες σε ενότητες συναφούς σκοπού και αντικειμένου :
ΕΝΟΤΗΤΑ Α : ΥΠΗΡΕΣΙΕΣ ΥΠΑΓΟΜΕΝΕΣ ΑΠΕΥΘΕΙΑΣ ΣΤΟ ΔΗΜΑΡΧΟ

1. Αυτοτελές  Γραφείο Δημάρχου - Τύπου και Δημοσίων- Διεθνών Σχέσεων.

2. Αυτοτελές Γραφείο Νομικής Υποστήριξης

3.Αυτοτελές Γραφείο Διοικητικής Βοήθειας

4. Αυτοτελές Τμήμα ΚΕΠ με έδρα το Μακρυχώρι και αποκεντρωμένα γραφεία:

    α) Γόννων, 

    β) Κάτω Ολύμπου,  

    γ) Νέσσωνος και

    δ) Αμπελακίων

5.Αυτοτελές Τμήμα Δημοτικής Αστυνομίας.

ΕΝΟΤΗΤΑ Β : ΕΠΙΤΕΛΙΚΕΣ ΥΠΗΡΕΣΙΕΣ

1. Αυτοτελές Γραφείο  Προγραμματισμού , Πληροφορικής , Διαφάνειας και Τεχνολογίας, Πληροφορικής και Επικοινωνιών (ΤΠΕ)

ΕΝΟΤΗΤΑ Γ : ΥΠΗΡΕΣΙΕΣ ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΑΣΤΙΚΟΥ- ΠΕΡΙΑΣΤΙΚΟΥ ΠΡΑΣΙΝΟΥ

1.    Αυτοτελές Τμήμα Αγροτικής  Ανάπτυξης και Αστικού – Περιαστικού Πρασίνου που περιλαμβάνει ειδικότερα τα παρακάτω γραφεία :


α) Γραφείο  Γεωργικής Ανάπτυξης  - Δασών - Αλιείας


β) Γραφείο  Αστικού – Περιαστικού Πρασίνου 


γ) Γραφείο Αδειοδοτήσεων – Ρύθμισης Εμπορικών Δραστηριοτήτων 

ΕΝΟΤΗΤΑ Δ : ΥΠΗΡΕΣΙΕΣ ΠΕΡΙΒΑΛΛΟΝΤΟΣ ΚΑΙ ΠΟΙΟΤΗΤΑΣ ΖΩΗΣ

1. Αυτοτελές Τμήμα Περιβάλλοντος και Καθαριότητας που περιλαμβάνει ειδικότερα τα παρακάτω γραφεία :

α) Γραφείο Περιβάλλοντος , Πολιτικής Προστασίας, και Εθελοντισμού

β) Γραφείο Καθαριότητας - Ανακύκλωσης

γ) Γραφείο  Διαχείρισης Οχημάτων – Μηχανημάτων
ΕΝΟΤΗΤΑ Ε : ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ, ΠΑΙΔΕΙΑΣ ΚΑΙ ΠΟΛΙΤΙΣΜΟΥ

1. Αυτοτελές Τμήμα Κοινωνικής Προστασίας – Παιδείας – Πολιτισμού - Τουρισμού που περιλαμβάνει ειδικότερα τα παρακάτω γραφεία :

α) Γραφείο Κοινωνικής Προστασίας  - Αρωγής -  Ισότητας των Φύλων - Προστασίας και Προαγωγής της Δημόσιας Υγείας 

β) Γραφείο Παιδείας, Δια Βίου Μάθησης, Αθλητισμού, Πολιτισμού , Νέας Γενιάς 

γ) Γραφείο Απασχόλησης Τουρισμού

ΕΝΟΤΗΤΑ ΣΤ : ΥΠΗΡΕΣΙΕΣ ΥΠΟΣΤΗΡΙΞΗΣ 

1.  ΑΥΤΟΤΕΛΕΣ ΤΜΗΜΑ ΟΙΚΟΝΟΜΙΚΩΝ ΥΠΗΡΕΣΙΩΝ 

α) Γραφείο Οικονομικών Υπηρεσιών και Εκκαθάρισης/Εντολής Δαπανών – Διπλογραφικού, Αναλυτικής Λογιστικής και Απογραφής

β) Γραφείο Μισθοδοσίας και Ασφάλισης Προσωπικού

γ) Γραφείο Ταμειακής Υπηρεσίας και Εξόδων

δ) Γραφείο Εσόδων, Περιουσίας και Κληροδοτημάτων

ε) Γραφείο Προμηθειών υλικών, Εξοπλισμού και Υπηρεσιών

στ) Γραφείο Αποθήκης  

2. ΑΥΤΟΤΕΛΕΣ ΤΜΗΜΑ ΔΙΟΙΚΗΤΙΚΩΝ ΥΠΗΡΕΣΙΩΝ 

α)  Γραφείο  Υποστήριξης Πολιτικών Οργάνων 

β)  Γραφείο Πρωτοκόλλου

γ)  Γραφείο Δημοτικής Κατάστασης - Ληξιαρχείο   

δ)  Γραφείο  Διαχείρισης Ανθρώπινου Δυναμικού 

ε) Γραφείο Διοικητικών θεμάτων Αποκεντρωμένων Δ.Ε.

3. ΑΥΤΟΤΕΛΕΣ ΤΜΗΜΑ ΤΕΧΝΙΚΩΝ ΥΠΗΡΕΣΙΩΝ που περιλαμβάνει ειδικότερα τα παρακάτω γραφεία. 

α) Γραφείο  Τεχνικών , Ηλεκτρομηχανολογικών και Συγκοινωνιακών Έργων και Μελετών

β) Γραφείο Δόμησης  

γ) Γραφείο Ελέγχου Κατασκευών-αυθαιρέτων

δ) Γραφείο Τοπογραφικών, Πολεοδομικών και Χωροταξικών Μελετών και Εφαρμογών

Άρθρο 2

ΔΙΑΡΘΡΩΣΗ ΑΠΟΚΕΝΤΡΩΜΕΝΩΝ ΥΠΗΡΕΣΙΩΝ

Οι Αποκεντρωμένες  Υπηρεσίες του Δήμου είναι εγκατεστημένες στην έδρα δημοτικών ενοτήτων, εξυπηρετούν τις δημοτικές / τοπικές κοινότητες της ενότητας και περιλαμβάνουν υπηρεσίες οι οποίες υπάγονται διοικητικά σε αντίστοιχες Διευθύνσεις ή Τμήματα των Κεντρικών Υπηρεσιών του Δήμου.

ΕΝΟΤΗΤΑ Α : ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ ΜΕ ΕΔΡΑ  τους ΓΟΝΝΟΥΣ 

1. Γραφείο ΚΕΠ 

2. Γραφείο Διοικητικών  Θεμάτων 

3. Αυτοτελές Τμήμα Κοινωνικής Προστασίας – Παιδείας – Πολιτισμού - Τουρισμού
ΕΝΟΤΗΤΑ Β : ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ ΜΕ ΕΔΡΑ  τον ΠΥΡΓΕΤΟ   

1. Γραφείο ΚΕΠ 

2. Γραφείο Διοικητικών  Θεμάτων 

4. Αυτοτελές Τμήμα  Τεχνικής Υπηρεσίας 

ΕΝΟΤΗΤΑ Γ : ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ ΜΕ ΕΔΡΑ  το ΣΥΚΟΥΡΙΟ   

1.- Γραφείο ΚΕΠ 

2.-Γραφείο Διοικητικών Θεμάτων 

ΕΝΟΤΗΤΑ Δ : ΑΠΟΚΕΝΤΡΩΜΕΝΕΣ ΥΠΗΡΕΣΙΕΣ ΜΕ ΕΔΡΑ  τα ΑΜΠΕΛΑΚΙΑ  - ΤΕΜΠΗ 

1. Γραφείο Διοικητικών  Θεμάτων 

2. Γραφείο Κ.Ε.Π.                 

ΣΗΜΕΙΩΣΗ: Τα γραφεία Διοικητικών  Θεμάτων των Αποκεντρωμένων Δημοτικών Υπηρεσιών , εκτός των άλλων καθηκόντων , αρμοδιοτήτων , επιμελούνται των θεμάτων που αφορούν ασφαλισμένους του ΟΓΑ δημότες – κατοίκους και εκδίδουν βιβλιάρια  και βεβαιώσεις σύμφωνα  με την ισχύουσα νομοθεσία που διέπει τους ασφαλισμένους αυτούς.

ΜΕΡΟΣ 2
ΑΡΜΟΔΙΟΤΗΤΕΣ ΥΠΗΡΕΣΙΩΝ

ΚΕΦΑΛΑΙΟ 2.1 : ΑΡΜΟΔΙΟΤΗΤΕΣ ΚΕΝΤΡΙΚΩΝ ΥΠΗΡΕΣΙΩΝ

ΕΝΟΤΗΤΑ   Α : ΥΠΗΡΕΣΙΕΣ ΥΠΑΓΟΜΕΝΕΣ ΑΠΕΥΘΕΙΑΣ ΣΤΟ ΔΗΜΑΡΧΟ

Άρθρο 3

Αρμοδιότητες Αυτοτελούς Γραφείου Δημάρχου Τύπου και Δημοσίων – Διεθνών σχέσεων

Το Ιδιαίτερο Γραφείο Δημάρχου παρέχει κάθε είδους διοικητική και γραμματειακή υποστήριξη προς τον Δήμαρχο και ιδίως:

1) Προγραμματίζει, οργανώνει και ρυθμίζει τις συναντήσεις του Δημάρχου.

2) Διεξάγει και διεκπεραιώνει την προσωπική αλληλογραφία του Δημάρχου και τηρεί το πρωτόκολλο και το αρχείο αυτής.

3) Τηρεί αρχείο των κάθε είδους αποφάσεων του Δήμου προς χρήση του Δημάρχου, καθώς και κάθε άλλο στοιχείο σύμφωνα με τις κατευθύνσεις του Δημάρχου.

4) Παρέχει κάθε είδους διοικητική και γραμματειακή υποστήριξη προς τους κατέχοντες θέσεις Ειδικών Συμβούλων ή Ειδικών Συνεργατών ή Επιστημονικών Συνεργατών.

5) Παρακολουθεί και ενημερώνεται από τα ΜΜΕ για ζητήματα Τοπικής Αυτοδιοίκησης γενικά και του Δήμου ειδικά και ενημερώνει σχετικά το Δήμαρχο.

6) Εκδίδει τα δελτία τύπου του δήμου και μεριμνά για την αλληλογραφία μεταξύ του δήμου και των ΜΜΕ.

7) Οργανώνει και υλοποιεί κάθε είδους εκδηλώσεις του δήμου ( συνέδρια , συνελεύσεις , εορτές κλπ, καθώς και προγράμματα προβολής του έργου και των υπηρεσιών που παρέχει ο δήμος .

8) Τηρεί αρχείο των δημοσιεύσεων σχετικά με τις δραστηριότητες του δήμου καθώς και των σχετικών απαντήσεων. 

Άρθρο 4

Αρμοδιότητες Αυτοτελούς Γραφείου Νομικής Υποστήριξης

Το Αυτοτελές Γραφείο Νομικής Υποστήριξης παρέχει νομική υποστήριξη προς τα αιρετά όργανα του Δήμου και τις δημοτικές υπηρεσίες για την προώθηση των επιδιώξεων/ στόχων/ συμφερόντων του Δήμου. Ειδικότερα η Υπηρεσία: 

1) Παρέχει νομικές συμβουλές και γνωμοδοτήσεις προς τα πολιτικά όργανα διοίκησης του Δήμου (Δημοτικό Συμβούλιο, Επιτροπές, Δήμαρχος κλπ) διασφαλίζοντας το νομότυπο των πράξεων του Δήμου.

2) Παρέχει νομικές συμβουλές και κατευθύνσεις προς τις επί μέρους υπηρεσίες του Δήμου, καθώς και στα ιδρύματα και στα άλλα νομικά πρόσωπα του Δήμου,  για την διασφάλιση του νομότυπου των δράσεων τους.

3) Επεξεργάζεται και γνωμοδοτεί για πράξεις της δημόσιας διοίκησης που αφορούν το Δήμο.

4) Επεξεργάζεται και ελέγχει νομικά όλες τις συμβάσεις που συνάπτει ο Δήμος με τρίτους, καθώς και τις προκηρύξεις του Δήμου για την ανάθεση έργων , προμηθειών και υπηρεσιών σε τρίτους.

5) Εκπροσωπεί τον Δήμο σε νομικές υποθέσεις εντός και εκτός των Δικαστηρίων και των Διοικητικών Αρχών, για την προάσπιση των συμφερόντων του Δήμου.

6) Παρακολουθεί την σχετική νομοθεσία και νομολογία και τηρεί και επικαιροποιεί αρχείο με τις νομοθετικές και κανονιστικές ρυθμίσεις που ενδιαφέρουν το Δήμο.

7) Τηρεί το αναγκαίο αρχείο εγγράφων και πληροφοριών για τις ανάγκες της Νομικής Υπηρεσίας.

Άρθρο 5

Αρμοδιότητες Αυτοτελούς Γραφείου Διοικητικής Βοήθειας

1) Σχεδιάζει και εφαρμόζει συστήματα και διαδικασίες για την εξυπηρέτηση των δημοτών που έχουν αντικειμενική αδυναμία προσπέλασης στις δημοτικές υπηρεσίες ή στα ΚΕΠ και χρειάζονται να έλθουν σε επαφή με τις επιμέρους υπηρεσίες για συγκεκριμένες ανάγκες τους.

2) Μεριμνά για τη δημιουργία και την αποτελεσματική λειτουργία  δικτύων εθελοντών που αναλαμβάνουν την εξυπηρέτηση των ανωτέρω δημοτών για την εκτέλεση των δοσοληψιών τους με τις δημοτικές υπηρεσίες και τα ΚΕΠ για λογαριασμό τους.

3) Δέχεται αιτήματα των ανωτέρω δημοτών με βάση τις σχετικές διαδικασίες και μεριμνά για την ικανοποίησή τους, με την αξιοποίηση τόσον των υπαλλήλων του Γραφείου όσο και των δικτύων εθελοντών.

4) Συνεργάζεται με τα αρμόδια ΚΕΠ για την διεκπεραίωση υποθέσεων των ανωτέρω δημοτών σε ζητήματα αρμοδιότητας των ΚΕΠ.

5) Σχεδιάζει και προωθεί κάθε άλλη σχετική ενέργεια για την καλύτερη εξυπηρέτηση των δημοτών με αντικειμενική αδυναμία προσπέλασης στις δημοτικές υπηρεσίες ή στα ΚΕΠ. 

Άρθρο 6

Αρμοδιότητες Αυτοτελούς Τμήματος ΚΕΠ

Το Τμήμα Κ.Ε.Π. (Κέντρο Εξυπηρέτησης Πολιτών) είναι αρμόδιο για την παροχή διοικητικών πληροφοριών και τη διεκπεραίωση των υποθέσεων των πολιτών από την υποβολή της αίτησης μέχρι την έκδοση της τελικής πράξης, σε συνεργασία με τις καθ’ ύλην αρμόδιες υπηρεσίες και σύμφωνα με τον κεντρικό σχεδιασμό του Υπουργείου. Εσωτερικών. Ειδικότερα το Τμήμα:

Ενημερώνει και πληροφορεί τους πολίτες για τις ενέργειες που απαιτούνται για τη διεκπεραίωση διοικητικών υποθέσεων σχετικών με τις δημόσιες υπηρεσίες. 

Παραλαμβάνει αιτήσεις πολιτών για την διεκπεραίωση υποθέσεών τους από τις υπηρεσίες του Δημοσίου τα στοιχεία των οποίων καταχωρεί σε ειδικό πρωτόκολλο. Διαθέτει για διευκόλυνση τους έντυπα αιτήσεων κατά τον άρθρο 3 παράγραφος 3 του Κώδικα Διοικητικής Διαδικασίας (Ν.2690/1999).

Ελέγχει την πληρότητά τους και σε περίπτωση που για την διεκπεραίωση της υπόθεσης απαιτούνται δικαιολογητικά, που δεν υποβάλλονται μαζί με την αίτηση, τα αναζητά και τα παραλαμβάνει με οποιονδήποτε πρόσφορο τρόπο από τις αρμόδιες υπηρεσίες, μετά από σχετική εξουσιοδότηση των πολιτών.

Διαβιβάζει πλήρεις τους φακέλους των υποθέσεων των πολιτών στην αρμόδια για την διεκπεραίωσή τους υπηρεσία με οποιονδήποτε πρόσφορο τρόπο. Παραλαμβάνει από τις αρμόδιες υπηρεσίες τα τελικά έγγραφα που έχουν ζητηθεί από τους πολίτες και μεριμνά για την παράδοσή τους στους πολίτες, είτε με αποστολή στη διεύθυνση που έχει δηλωθεί με συστημένη αποστολή και με αντικαταβολή, είτε μέσω του ΚΕΠ.

Παρέχει διάφορες υπηρεσίες στους πολίτες σύμφωνα με τον γενικό σχεδιασμό των ΚΕΠ και την νομοθεσία (επικύρωση εγγράφων, θεώρηση γνησίου υπογραφής, χορήγηση παράβολων, χορήγηση αποδεικτικών φορολογικής και ασφαλιστικής ενημερότητας κ.λπ.).

Τηρεί αρχεία και επεξεργάζεται στατιστικά στοιχεία από την δράση του ΚΕΠ.

Παρακολουθεί και υποστηρίζει την εφαρμογή του προγράμματος e−kep για την εξυπηρέτηση των πολιτών σε απομακρυσμένους οικισμούς του Δήμου.

Υποδέχεται από άλλα Κ.Ε.Π. αιτήσεις πολιτών η διεκπεραίωση των οποίων εμπίπτει στις αρμοδιότητες του Δήμου. Προωθεί τα αιτήματα αυτά στις αρμόδιες για τη διεκπεραίωσή τους υπηρεσίες και παρακολουθεί τη διαδικασία της διεκπεραίωσης και την τήρηση των νόμιμων χρονικών προθεσμιών. Παραλαμβάνει τα σχετικά έγγραφα από τις υπηρεσίες και τα αποστέλλει στα Κ.Ε.Π. της αρχικής υποβολής των αιτήσεων.

Υποδέχεται και διαχειρίζεται τα παράπονα και τις προτάσεις των πολιτών για βελτιώσεις των διοικητικών διαδικασιών.

Μεριμνά για τη σύσταση και την εύρυθμη λειτουργία των αποκεντρωμένων Γραφείων Κ.Ε.Π. σε δημοτικές ενότητες του Δήμου.

Με κοινές αποφάσεις του Υπουργού Εσωτερικών και Διοικητικής Ανασυγκρότησης και του κατά περίπτωση αρμόδιου Υπουργού καθορίζονται οι διοικητικές διαδικασίες με τα αντίστοιχα έντυπά τους, που θα διεκπεραιώνονται μέσω ΚΕΠ. 

Άρθρο 7

Α)Αρμοδιότητες Αυτοτελούς Τμήματος Δημοτικής Αστυνομίας

α) το Γραφείο  Ελέγχου Κυκλοφορίας και Στάθμευσης Οχημάτων με τις εξής αρμοδιότητες:

(1)  Ελέγχει την τήρηση των διατάξεων που αφορούν στην κυκλοφορία των πεζών, τη στάση και στάθμευση των οχημάτων, στην επιβολή των διοικητικών μέτρων του άρθρου 103 του ν. 2696/1999, όπως ισχύει, για την παράνομη στάθμευση οχημάτων, καθώς και την εφαρμογή των διατάξεων, που αναφέρονται στην κυκλοφορία τροχοφόρων στους πεζόδρομους, πλατείες, πεζοδρόμια και γενικά σε χώρους που δεν προορίζονται για τέτοια χρήση και στην εκπομπή θορύβων από αυτά. Οι αρμοδιότητες αυτές ασκούνται, παράλληλα και κατά περίπτωση, και από την Ελληνική Αστυνομία (ΕΛ.ΑΣ.) και το Λιμενικό Σώμα. Όταν κατά την άσκηση τους επιλαμβάνονται η Δημοτική Αστυνομία και η Ελληνική Αστυνομία ή το Λιμενικό Σώμα, ταυτόχρονα, το συντονισμό έχει η Ελληνική Αστυνομία ή το Λιμενικό Σώμα, κατά περίπτωση.

(2) Ελέγχει την τήρηση των διατάξεων, που αφορούν στη ρύθμιση της κυκλοφορίας με υποδείξεις και σήματα των τροχονόμων στο δημοτικό οδικό δίκτυο και στα τμήματα του εθνικού και επαρχιακού δικτύου που διέρχονται μέσα από κατοικημένες περιοχές. Η αρμοδιότητα αυτή εξακολουθεί να ασκείται, παραλλήλως και κατά περίπτωση, από την Ελληνική Αστυνομία (ΕΛ.ΑΣ.) και το Λιμενικό Σώμα. Όταν κατά την άσκηση της επιλαμβάνονται η Δημοτική Αστυνομία και η Ελληνική Αστυνομία ή το Λιμενικό Σώμα, ταυτόχρονα, το συντονισμό έχει η Ελληνική Αστυνομία ή το Λιμενικό Σώμα κατά περίπτωση.

(3) Ελέγχει την τήρηση των διατάξεων, που αφορούν τα εγκαταλελειμμένα οχήματα.

(4) Ελέγχει την τήρηση των διατάξεων, που αφορούν στη σήμανση των εργασιών που εκτελούνται στις οδούς και στις υποχρεώσεις αυτών που εκτελούν έργα και εναποθέτουν υλικά και εργαλεία στο δημοτικό οδικό δίκτυο και ελέγχει για τη λήψη μέτρων ασφάλειας και υγιεινής σε εργασίες που εκτελούνται.

(5) Συμμετέχει στην εφαρμογή των σχεδίων πολιτικής προστασίας (από κοινού με το τμήμα Πολιτικής Προστασίας και το Γραφείο Ελέγχου Καταστημάτων και Επιχειρήσεων, Κοινοχρήστων χώρων και πλανόδιου Εμπορίου  )

(6) Επιδίδει τα πάσης φύσεως έγγραφα του οικείου Δήμου ή άλλων Δημοτικών Αρχών εντός των διοικητικών ορίων του οικείου Δήμου.

β) το Γραφείο Ελέγχου Καταστημάτων και Επιχειρήσεων, Κοινοχρήστων χώρων και πλανόδιου Εμπορίου  με τις εξής αρμοδιότητες:

1) Ελέγχει την τήρηση των διατάξεων που αφορούν την ύδρευση, την άρδευση και την αποχέτευση,  όπως αυτές περιλαμβάνονται στην εκάστοτε κείμενη νομοθεσία, στις τοπικές κανονιστικές αποφάσεις που εκδίδουν οι δημοτικές αρχές και στις αποφάσεις των διοικητικών συμβουλίων των δημοτικών επιχειρήσεων ύδρευσης και αποχέτευσης.

2) Ελέγχει την τήρηση των όρων που προβλέπονται στην κείμενη νομοθεσία και στις τοπικές κανονιστικές αποφάσεις που εκδίδουν οι δημοτικές αρχές, για τη χρήση των αλσών και των κήπων, των πλατειών, των παιδικών χαρών και των λοιπών κοινόχρηστων χώρων.

3) Ελέγχει την τήρηση των όρων οι οποίοι προβλέπονται στην κείμενη νομοθεσία και στις τοπικές κανονιστικές αποφάσεις που εκδίδουν οι δημοτικές αρχές, για τη χρήση και λειτουργία των δημοτικών αγορών, των εμποροπανηγύρεων, των ζωοπανηγύρεων, των χριστουγεννιάτικων αγορών και γενικά των υπαίθριων δραστηριοτήτων.

4) Ελέγχει την τήρηση των διατάξεων που αφορούν στο υπαίθριο εμπόριο και στις λαϊκές αγορές.

5) Ελέγχει την τήρηση των διατάξεων που αφορούν στην υπαίθρια διαφήμιση, καθώς και τον έλεγχο της τήρησης ειδικότερων προδιαγραφών κατασκευής και προϋποθέσεων τοποθέτησης διαφημιστικών πλαισίων, που τυχόν έχουν τεθεί με τοπικές κανονιστικές αποφάσεις, από τις δημοτικές  αρχές.

6) Ελέγχει την τήρηση της καθαριότητας σε κοινόχρηστους υπαίθριους χώρους της εδαφικής περιφέρειας του οικείου δήμου και γενικότερα την τήρηση των κανόνων που προβλέπονται από την κείμενη νομοθεσία και τις τοπικές κανονιστικές αποφάσεις που εκδίδουν οι δημοτικές αρχές για την αναβάθμιση της αισθητικής των πόλεων και των οικισμών.

7) Ελέγχει την τήρηση των μέτρων που επιβάλλονται για την πρόληψη πυρκαγιών σε κοινόχρηστους υπαίθριους χώρους.

Ελέγχει την τήρηση των διατάξεων που αφορούν στη λειτουργία παιδότοπων.

8) Ελέγχει την τήρηση των διατάξεων που αφορούν στη λειτουργία καταστημάτων,

επιχειρήσεων, θεάτρων, κινηματογράφων, ψυχαγωγικών και λοιπών δραστηριοτήτων, για τις οποίες αρμόδιος για τη χορήγηση, ανάκληση και αφαίρεση αδειών ίδρυσης, εγκατάστασης, λειτουργίας και ασκήσεως τους είναι ο οικείος Δήμος, εκτός από τις περιπτώσεις εκείνες για τις οποίες έχουν ορισθεί άλλες αρχές αρμόδιες για το σχετικό έλεγχο.

9) Ελέγχει την τήρηση των διατάξεων για την ηχορύπανση, την κοινή ησυχία και τη λειτουργία μουσικής στα καταστήματα και στα δημόσια κέντρα.

10) Εκτελεί τις διοικητικές κυρώσεις που αφορούν τη λειτουργία καταστημάτων και επιχειρήσεων, των οποίων την άδεια ίδρυσης και λειτουργίας χορηγούν οι δημοτικές  αρχές.

11) Ελέγχει την τήρηση διατάξεων που αφορούν τους οργανωμένους από τους Δήμους χώρους προσωρινής εγκατάστασης μετακινούμενων πληθυσμιακών ομάδων.

12) Ελέγχει την εφαρμογή των μέτρων που λαμβάνονται από τις δημοτικές αρχές για δραστηριότητες και καταστάσεις που εγκυμονούν κινδύνους για τη ζωή και την περιουσία των κατοίκων και ειδικότερα από τις επικίνδυνες οικοδομές, καθώς και την εφαρμογή των κανονιστικών πράξεων που τίθενται από αυτές για την προστασία της υγείας των κατοίκων από τις οχλούσες δραστηριότητες που αναφέρονται σε αυτές.

13) Ελέγχει την τήρηση των σχετικών διατάξεων, που αφορούν στο Γενικό Οικοδομικό Κανονισμό.

14) Αφαιρεί την άδεια οικοδομής για οφειλόμενες ασφαλιστικές εισφορές στο Ι.Κ.Α.

15)Ελέγχει την τήρηση των μέτρων για την προστασία των μουσείων, μνημείων, σπηλαίων, αρχαιολογικών και ιστορικών χώρων της περιοχής του Δήμου και των εγκαταστάσεων αυτών, που λαμβάνονται από τις οικείες δημοτικές αρχές.

16) Ελέγχει επιχειρήσεις τουριστικού ενδιαφέροντος, σχετικά με την εφαρμογή της τουριστικής νομοθεσίας (βεβαίωση παραβάσεων, εκτέλεση διοικητικών κυρώσεων, θεώρηση τιμοκαταλόγων των δωματίων των ξενοδοχειακών επιχειρήσεων και καταλυμάτων) στις περιπτώσεις που αυτές λειτουργούν σε νομούς ή νησιά όπου δεν εδρεύουν υπηρεσίες του EOT.

17) Ελέγχει την τήρηση των διατάξεων για το ωράριο λειτουργίας των κέντρων διασκέδασης και των συναφών καταστημάτων, καθώς και των εμπορικών καταστημάτων και των καταστημάτων τροφίμων.

18) Ελέγχει την τήρηση των διατάξεων που αφορούν τα ζώα συντροφιάς.

19) Ελέγχει την τήρηση των διατάξεων που αφορούν τις κάθε είδους κανονιστικές αποφάσεις που εκδίδουν οι δημοτικές αρχές, καθώς και την επιβολή των πάσης φύσεως διοικητικών μέτρων που προβλέπονται από αυτές.

20) Προστατεύει τη δημοτική και κοινοτική περιουσία.

21) Διενεργεί αυτοψία για την εξακρίβωση των προϋποθέσεων που απαιτούνται για την έκδοση διοικητικών πράξεων από τα όργανα του Δήμου και, ιδίως, διενεργεί αυτοψία και συντάσσει έκθεση για την έκδοση πρωτοκόλλου διοικητικής αποβολής και για τη χορήγηση βεβαίωσης μόνιμης κατοικίας.

22) Συμμετέχει στην εφαρμογή των σχεδίων πολιτικής προστασίας (από κοινού με το τμήμα Πολιτικής Προστασίας και το Γραφείο Ελέγχου Καταστημάτων και Επιχειρήσεων, Κοινοχρήστων χώρων και πλανόδιου Εμπορίου).

γ) το Γραφείο  Διοικητικής και Επιστημονικής Υποστήριξης με τις εξής αρμοδιότητες:

1)Σχεδιάζει όλα τα θέματα που έχουν σχέση με τον επιχειρησιακό σχεδιασμό, την τακτική και μεθοδολογία δράσης  και την αποτελεσματικότητα του έργου της δημοτικής αστυνομίας (μέθοδοι αστυνόμευσης, κανόνες και μέτρα αστυνομικής τακτικής και πρακτικής, μέθοδοι αξιοποίησης προσωπικού, στολές προσωπικού κλπ).

2)Σχεδιάζει και εισηγείται κανονισμούς για τη λειτουργία και τον τρόπο δράσης της δημοτικής αστυνομίας.

3)Τηρεί αρχείο αναφορών / δελτίων συμβάντων και επεξεργάζεται στατιστικά στοιχεία για τη δράση και τα αποτελέσματα από την αξιοποίηση της δημοτικής αστυνομίας.

4)Υποδέχεται τις αναφορές / δελτία συμβάντων, τις αξιολογεί και μεριμνά για την ενημέρωση των δημοτικών υπηρεσιών ή και άλλων δημόσιων υπηρεσιών, όταν απαιτείται, για τις περαιτέρω ενέργειες.

5)Συγκεντρώνει τυχόν παράπονα και υποδείξεις των πολιτών σχετικά με το αντικείμενο της δημοτικής αστυνομίας, τηρεί σχετικά αρχεία και συμμετέχει στην διαχείριση όσων σχετικών μέτρων και αποφάσεων λαμβάνονται.

6)Μεριμνά για την ενημέρωση του κοινού  για το αντικείμενο και το έργο της δημοτικής αστυνομίας.

7)Μεριμνά για την εκπαίδευση του προσωπικού της δημοτικής αστυνομίας.

8)Μεριμνά για την εξασφάλιση και συντήρηση των τεχνικών μέσων, καθώς και του ιματισμού και των λοιπών εφοδίων του προσωπικού της δημοτικής αστυνομίας.

9)Συγκροτεί τις περιπόλους και διενεργεί όλες τις αστυνομικής φύσεως ενέργειες (περίπολοι, έρευνες, έλεγχοι κλπ) σύμφωνα με το αντικείμενο της δημοτικής αστυνομίας και τους σχετικούς κανονισμούς.

10)Συμπληρώνει αναφορές και δελτία συμβάντων για τα αποτελέσματα της αστυνομικής δράσης.

11)Συγκεντρώνει τυχόν παράπονα και υποδείξεις των πολιτών σχετικά με το αντικείμενο της δημοτικής αστυνομίας και συμμετέχει στην διαχείριση όσων σχετικών μέτρων και αποφάσεων λαμβάνονται.

12)Μεριμνά για τη διενέργεια των αναγκαίων εργασιών συντήρησης των τεχνικών μέσων και εφοδίων που χρησιμοποιεί η δημοτική αστυνομία.

ΕΝΟΤΗΤΑ Β : ΕΠΙΤΕΛΙΚΕΣ ΥΠΗΡΕΣΙΕΣ

Άρθρο 8

1.Αρμοδιότητες Αυτοτελούς Γραφείο Προγραμματισμού,  Πληροφορικής, Διαφάνειας και Τεχνολογίας, Πληροφορικής και Επικοινωνιών(ΤΠΕ)
Το Αυτοτελές Γραφείο Προγραμματισμού,  Πληροφορικής Διαφάνειας και ΤΠΕ του Δήμου είναι αρμόδιο για την υποστήριξη των οργάνων διοίκησης, των υπηρεσιών και των νομικών προσώπων του Δήμου κατά τις διαδικασίες σύνταξης, παρακολούθησης και αξιολόγησης των αποτελεσμάτων των περιοδικών Επιχειρησιακών Προγραμμάτων και των Ετησίων Προγραμμάτων Δράσης, καθώς και τον σχεδιασμό και την παρακολούθηση της εφαρμογής των εσωτερικών οργανωτικών συστημάτων του Δήμου. Επίσης είναι αρμόδιο για τη διασφάλιση της ένταξης των πολιτικών ισότητας των φύλων στις τοπικές πολιτικές. Επιπρόσθετα το Γραφείο είναι αρμόδιο για την ανάπτυξη, εγκατάσταση, λειτουργία και συντήρηση των συστημάτων ΤΠΕ του Δήμου, περιλαμβανομένης της ευθύνης εκπλήρωσης του έργου του ΚΟ.Σ.Ε. ( Κομβικό Σημείο Επαφής)  του Δήμου, όπως προβλέπεται στο άρθρο 19 του Ν. 3882 / 2010 (ΦΕΚ Α΄166). 

Ειδικότερα οι αρμοδιότητες του Γραφείου Προγραμματισμού, Πληροφορικής Διαφάνειας και ΤΠΕ είναι οι εξής:

(Αρμοδιότητες μελετών και έρευνας)

1) Συγκεντρώνει, επεξεργάζεται, τεκμηριώνει και ενημερώνει συνεχώς τα γεωγραφικά, δημογραφικά, οικονομικά, κοινωνικά και άλλα στοιχεία που αφορούν στην ανάπτυξη του Δήμου, σε συνεργασία με τους αρμόδιους φορείς και τις υπηρεσίες του Δήμου.

2) Μεριμνά για τη διενέργεια ερευνών για  τις ανάγκες των δημοτών και συγκεντρώνει και τεκμηριώνει προτάσεις για επεμβάσεις (έργα, ενέργειες, προγράμματα) που θα  ικανοποιούν τις ανάγκες των δημοτών.

3) Μεριμνά για την εκπόνηση ερευνών και μελετών για τη διάγνωση των αναγκών ανάπτυξης του Δήμου, τη διερεύνηση της σκοπιμότητας αναπτυξιακών προτάσεων και την ιεράρχηση προτεραιοτήτων έργων,  δράσεων και μέτρων.

(Αρμοδιότητες σχεδιασμού και παρακολούθησης προγραμμάτων)

4) Μελετά, σχεδιάζει και εισηγείται την εφαρμογή προγραμμάτων οικονομικής ανάπτυξης της περιοχής του Δήμου, με την αξιοποίηση των τοπικών φυσικών πόρων, την ανάπτυξη του ανθρώπινου δυναμικού, την αξιοποίηση της δημοτικής περιουσίας και τη δημιουργία και διαχείριση υποδομών στήριξης της τοπικής οικονομίας.

5) Μελετά, σχεδιάζει και εισηγείται την εφαρμογή προγραμμάτων και δράσεων, που ενσωματώνουν την ισότητα των φύλων και τη λήψη θετικών μέτρων υπέρ των γυναικών στις προτάσεις του Δήμου στα εθνικά και συγχρηματοδοτούμενα προγράμματα.
6) Συνεργάζεται με τις υπηρεσίες της Περιφέρειας στην οποία ανήκει ο Δήμος για την εναρμόνιση των προγραμμάτων οικονομικής ανάπτυξης της περιοχής του Δήμου με τα ευρύτερα αντίστοιχα προγράμματα της Περιφέρειας.

7) Συνεργάζεται με τις αρμόδιες υπηρεσίες και συντάσσει προτάσεις που αφορούν στην εφαρμογή προγραμμάτων για την εξασφάλιση και διαρκή βελτίωση των τεχνικών και κοινωνικών υποδομών (δομημένο περιβάλλον) στην περιοχή του Δήμου, με στόχο την εξασφάλιση ικανοποιητικών συνθηκών ποιότητας ζωής.

8) Διερευνά και ενημερώνει τα όργανα και τις υπηρεσίες του Δήμου για τις πιθανές πηγές χρηματοδότησης των αναπτυξιακών προγραμμάτων του Δήμου (προγράμματα συγχρηματοδοτούμενα από την ΕΕ, προγράμματα της ΕΕ, εθνικά προγράμματα, έργα ΣΔΙΤ, έργα αυτοχρηματοδοτούμενα  κλπ).

9) Υποστηρίζει τα όργανα διοίκησης και τις υπηρεσίες του Δήμου και των Νομικών Προσώπων του και την ομάδα έργου που είναι δυνατόν να συγκροτείται για τη σύνταξη του 5ετούς Επιχειρησιακού Προγράμματος του Δήμου, κατά τη διαδικασία κατάρτισης, παρακολούθησης και αξιολόγησης του επιχειρησιακού προγράμματος και των Ετησίων Προγραμμάτων Δράσης, στα οποία εξειδικεύεται το επιχειρησιακό πρόγραμμα.

10) Μεριμνά για τη διενέργεια των διαδικασιών ένταξης έργων και δράσεων του Δήμου σε αναπτυξιακά και άλλα προγράμματα, για την παρακολούθηση της υλοποίησής τους και τη σχετική ενημέρωση των αρμοδίων Αρχών, σε συνεργασία με τις αρμόδιες υπηρεσίες του Δήμου.

11) Υποστηρίζει το Δήμαρχο για την παρακολούθηση και αξιολόγηση του Επιχειρησιακού Προγράμματος, συνεργάζεται με τις υπηρεσίες του Δήμου και των Νομικών Προσώπων του και συντάσσει την ενδιάμεση και την τελική έκθεση αξιολόγησης, τις οποίες υποβάλλει στο Δήμαρχο. Εισηγείται την ενδεχόμενη αναθεώρηση των στόχων του Επιχειρησιακού Προγράμματος μετά την ενδιάμεση αξιολόγησή του.

12) Συντάσσει σχέδιο του Ετησίου Προγράμματος Δράσης του Δήμου, αφού λάβει υπόψη τις γραπτές εισηγήσεις των υπηρεσιών, και το υποβάλλει στην Εκτελεστική  Επιτροπή. 

13) Υποστηρίζει την Εκτελεστική Επιτροπή για την παρακολούθηση και τον απολογισμό των Ετησίων Προγραμμάτων Δράσης του Δήμου. Ειδικότερα (α) κατά τη διάρκεια εφαρμογής του ετησίου προγράμματος δράσης του Δήμου, συντάσσει εκθέσεις παρακολούθησης σε συνεργασία με τις αρμόδιες υπηρεσίες, ανά τακτά διαστήματα που ορίζονται με απόφαση του Δημάρχου και (β) πριν από τη σύνταξη του οικονομικού απολογισμού, υποβάλλει στη Εκτελεστική Επιτροπή έκθεση με τον απολογισμό δράσης του προηγούμενου έτους, αφού λάβει υπόψη τις απολογιστικές εκθέσεις των υπηρεσιών.

14) Υποστηρίζει την σύναψη και παρακολουθεί την πρόοδο των προγραμματικών και άλλων συμβάσεων μεταξύ του Δήμου και άλλων φορέων για την υλοποίηση έργων, ενεργειών και προγραμμάτων. Υποστηρίζει τις σχέσεις διαδημοτικής συνεργασίας και συντονίζει τις σχέσεις του Δήμου με άλλους δημόσιους φορείς.

(Αρμοδιότητες απόδοσης  και οργάνωσης)

15) Συγκεντρώνει στοιχεία και δεδομένα που αναφέρονται στην αποδοτικότητα και αποτελεσματικότητα των υπηρεσιών και στην επίτευξη των σχετικών περιοδικών τους στόχων, παρακολουθεί την εξέλιξή τους, επεξεργάζεται τα στοιχεία  και εκδίδει ενημερωτικές  αναφορές.

16) Εισηγείται, παρακολουθεί και αξιολογεί μέτρα για τη διαρκή βελτίωση της  αποδοτικότητας και της αποτελεσματικότητας των υπηρεσιών και της ανταπόκρισής τους στις ανάγκες των πολιτών. Σχεδιάζει και εισηγείται τον Κανονισμό Μέτρησης και Αξιολόγησης της απόδοσης των δημοτικών υπηρεσιών κατά την ισχύουσα νομοθεσία.

17) Μεριμνά για την εγκατάσταση και τήρηση του συστήματος διασφάλισης της διαχειριστικής επάρκειας του Δήμου στον σχεδιασμό και παραγωγή έργων.

18) Μεριμνά για την εκπόνηση των κάθε είδους εσωτερικών Κανονισμών του Δήμου και των Νομικών του Προσώπων (Εσωτερικός Κανονισμός Υπηρεσιών, Εσωτερικοί Κανονισμοί Λειτουργίας, Κανονισμοί Παροχής Υπηρεσιών στους Δημότες κλπ) σε συνεργασία με τις αρμόδιες υπηρεσίες.

19) Παρακολουθεί την καλή εφαρμογή των εγκεκριμένων από τα αρμόδια όργανα εσωτερικών οργανωτικών συστημάτων, διαδικασιών και κανονισμών και  ενημερώνει τα αρμόδια όργανα του Δήμου στην περίπτωση που διαπιστώνονται αποκλίσεις.

(Αρμοδιότητες σε θέματα διαφάνειας)

20) Μεριμνά για την εξασφάλιση της έγκαιρης πρόσβασης από κάθε ενδιαφερόμενο τρίτο σε πληροφορίες που έχουν σχέση με τις προκηρύξεις του Δήμου για την εκτέλεση έργων και την προμήθεια υλικών και υπηρεσιών, σύμφωνα με τις νόμιμες διαδικασίες.

21) Μεριμνά για την έγκαιρη πληροφόρηση των δημοτών για κάθε είδους προγράμματα και δράσεις  που σχεδιάζει ο Δήμος και απευθύνονται στους δημότες και μεριμνά για την εξασφάλιση της αρχής της ίσης πρόσβασης των δημοτών στις δραστηριότητες αυτές.

22) Υποδέχεται υποδείξεις, προτάσεις και παράπονα των δημοτών και τους ενημερώνει  για τα δικαιώματα τους και τις ενέργειες που απαιτούνται για τη διεκπεραίωση των υποθέσεών τους. Μεριμνά επίσης για τον εφοδιασμό τους με τα απαραίτητα πληροφοριακά στοιχεία και έντυπα.

23) Σχεδιάζει, εισηγείται και μεριμνά για την έκδοση και διακίνηση, σε έντυπη και ηλεκτρονική μορφή:

 (α) Χάρτας Δικαιωμάτων και Υποχρεώσεων δημοτών και κατοίκων,

(β) Οδηγού του Δημότη για τις παρεχόμενες υπηρεσίες του Δήμου,

(γ) Κανονισμού πληροφόρησης των πολιτών και Κανονισμού Διαβούλευσης.

24) Μεριμνά για την εφαρμογή διαδικασιών διαβούλευσης για αποφάσεις και ζητήματα που αφορούν το Δήμο.

25) Λειτουργεί τηλεφωνικές γραμμές επικοινωνίας πολιτών με το Δήμο για την υποδοχή παραπόνων ή παροχή διοικητικών πληροφοριών προς τους πολίτες.

 (Αρμοδιότητες στρατηγικής και μελετών ΤΠΕ)

26)Διαμορφώνει και  εισηγείται τη στρατηγική του Δήμου  σε ότι αφορά την ανάπτυξη, επέκταση και βελτίωση των συστημάτων τεχνολογιών πληροφορικής και επικοινωνιών (ΤΠΕ) και τα ζητήματα της Ηλεκτρονικής Διακυβέρνησης.

27)Συγκεντρώνει στοιχεία, προσδιορίζει τις ανάγκες και τις απαιτήσεις και εισηγείται για τα αναγκαία έργα ανάπτυξης και βελτίωσης των συστημάτων ΤΠΕ που πρέπει να αξιοποιεί ο Δήμος για την υποστήριξη των λειτουργιών του.

28)Μεριμνά για την μελέτη, ανάπτυξη και εγκατάσταση των συστημάτων ΤΠΕ με την αξιοποίηση και εξειδικευμένων τρίτων.

(Αρμοδιότητες διαχείρισης συστημάτων  ΤΠΕ)

       29)Σχεδιάζει, εγκαθιστά και παρέχει υπηρεσίες συνεχούς συντήρησης δικτυακών τόπων και ιστοσελίδων καλύπτοντας τις σχετικές ανάγκες του Δήμου.

       30)Διαχειρίζεται και συντηρεί τις εφαρμογές και τις βάσεις δεδομένων που σχεδιάζει και εγκαθιστά ο Δήμος για τις ανάγκες του.

       31)Διαχειρίζεται το περιεχόμενο των συστημάτων και της ανάκτησης δεδομένων για τα συστήματα ΤΠΕ που λειτουργούν στο Δήμο.

       32)Μεριμνά για την αξιοποίηση τρίτων για την επεξεργασία δεδομένων σύμφωνα με σχετικές ανάγκες του Δήμου.

       33)Εκπαιδεύει τους χρήστες των συστημάτων ΤΠΕ του Δήμου και μεριμνά για την παροχή κάθε είδους υποστήριξης προς τους χρήστες ώστε να είναι σε θέση να λειτουργούν και να αξιοποιούν αποτελεσματικά τα συστήματα. 

       34)Μεριμνά για τη δημιουργία των κατάλληλων αναφορών επιτελικής πληροφόρησης με την αξιοποίηση των στοιχείων που τηρούνται στα πληροφορικά συστήματα του Δήμου.

       35)Μεριμνά για την τήρηση των βαθμών ασφαλείας της πρόσβασης στις πληροφορίες που τηρούνται στα πληροφοριακά συστήματα του Δήμου, ώστε να εξασφαλίζεται η εμπιστευτικότητά τους.

(Αρμοδιότητες διαχείρισης εξοπλισμού  ΤΠΕ)

     36)Προσδιορίζει τις ανάγκες των δημοτικών υπηρεσιών  σε εξοπλισμό πληροφορικής και επικοινωνιών, προσδιορίζει τις απαιτήσεις του εξοπλισμού αυτού σε αναβάθμιση και εισηγείται τα αναγκαία προγράμματα για την προμήθεια και εγκατάσταση του αναγκαίου εξοπλισμού.

     37)Μεριμνά για την παρακολούθηση της παραλαβής και την εγκατάσταση του αναγκαίου εξοπλισμού ΤΠΕ.

     38)Μεριμνά για την συνεχή συντήρηση και την αποκατάσταση βλαβών του εξοπλισμού ΤΠΕ του Δήμου.

(Γενικές Αρμοδιότητες  ΤΠΕ)

    39)Υποστηρίζει την εκπλήρωση του έργου του ΚΟ.Σ.Ε. ( Κομβικό Σημείο Επαφής)  του Δήμου, όπως προβλέπεται στο άρθρο 19 του Ν. 3882 / 2010 (ΦΕΚ Α΄166).

ΕΝΟΤΗΤΑ Γ : ΥΠΗΡΕΣΙΕΣ  ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΠΡΑΣΙΝΟΥ

Άρθρο 9

Α) Αρμοδιότητες Αυτοτελούς Τμήματος Αγροτικής   Ανάπτυξης και Αστικού - Περιαστικού Πρασίνου

Το Αυτοτελές Τμήμα Αγροτικής Ανάπτυξης και Αστικού -Περιαστικού Πρασίνου είναι αρμόδιο για την προστασία και ανάπτυξη της φυτικής και της ζωικής παραγωγής στην περιοχή του Δήμου,  την υποστήριξη του αγροτικού κόσμου για την βελτίωση των μεθόδων εργασίας και την καλύτερη οργάνωση των αγροτικών εκμεταλλεύσεων, και φροντίζει για τον σχεδιασμό την Δημιουργία και την συντήρηση χώρων πρασίνου. Οι συγκεκριμένες αρμοδιότητες του Τμήματος στο πλαίσιο της αποστολής του,  καθορίζονται από τις ισχύουσες διατάξεις Νόμων, Διαταγμάτων και Υπουργικών Αποφάσεων.

Οι αρμοδιότητες των επί μέρους γραφείων του Τμήματος Αγροτικής Ανάπτυξης και Αστικού - Περιαστικού Πρασίνου  είναι οι εξής:

       (Α) Αρμοδιότητες Γραφείου Γεωργικής Ανάπτυξης 

· (Αρμοδιότητες στον  τομέα της φυτικής παραγωγής)

1)
Ερευνά και μελετά κάθε θέμα για την ανάπτυξη της γεωργίας, καθώς και τη διατήρηση του γεωργικού πληθυσμού στις εστίες του.

2)
Μεριμνά για την ανάπτυξη, προστασία, εκτίμηση και παρακολούθηση της φυτικής παραγωγής.

3)
Προωθεί προγράμματα εγκατάστασης νέων αγροτών και μεριμνά για τη σύνδεση αγροτικής παραγωγής και τουριστικής ανάπτυξης, σε συνεργασία με την υπηρεσία   Τουρισμού.

4)
Εκτιμά και παρακολουθεί τη γεωργική παραγωγή, τις απολαμβανόμενες από τους παραγωγούς τιμές γεωργικών προϊόντων και την πορεία των αγορών των γεωργικών προϊόντων και μεριμνά για τη λήψη αντιπροσωπευτικών τιμών προϊόντων.

5)
Συνεργάζεται με την Τεχνική υπηρεσία για τη μελέτη και εκτέλεση έργων τεχνικής υποδομής, τοπικής σημασίας, που αφορούν στη γεωργία και ιδίως αυτών που σχετίζονται με την αγροτική οδοποιία, την κατασκευή λιμνοδεξαμενών, τα έργα βελτίωσης βοσκοτόπων και τα εγγειοβελτιωτικά έργα.

6)
Ασκεί εποπτεία επί των Τοπικών Οργανισμών Εγγείων Βελτιώσεων (Τ.Ο.Ε.Β.), των Προσωρινών Διοικουσών Επιτροπών (Π.Δ.Ε.) και των Τοπικών Επιτροπών Άρδευσης (Τ.Ε.Α.) σύμφωνα με τις ισχύουσες διατάξεις.

7)
Συνεργάζεται με ιδρύματα έρευνας της αγροτικής παραγωγής, ενημερώνει τον αγροτικό πληθυσμό για τις βελτιωμένες μεθόδους παραγωγής και οργάνωσης των εκμεταλλεύσεων για την αντιμετώπιση τεχνικών, οικονομικών και διαρθρωτικών προβλημάτων, στο πλαίσιο των προγραμμάτων του Υπουργείου Αγροτικής Ανάπτυξης και μεριμνά για την ευρύτερη διάδοση στον αγροτικό κόσμο, μέσω εκπαιδευτικών προγραμμάτων, γνώσεων για την εφαρμογή βελτιωμένων μεθόδων καλλιέργειας.

8)
Μεριμνά για την καλύτερη οργάνωση των γεωργικών εκμεταλλεύσεων στο πλαίσιο σχεδίων βελτίωσης.

9)
Εισηγείται για την χορήγηση, ανανέωση, ανάκληση ή μεταβίβαση αδειών  λειτουργίας καταστημάτων λιανικής πώλησης αγροτικών φαρμακευτικών προϊόντων.

10)  Μεριμνά για τη σύσταση και την εύρυθμη λειτουργία του Γραφείου Γεωργικής Ανάπτυξης του Δήμου. Παρακολουθεί τη λειτουργία του Γραφείου αυτού παρέχοντας κατευθύνσεις και πρότυπα για τη δράση τους. Ειδικότερα το Γραφείο Γεωργικής Ανάπτυξης :

 (α) Συνεργάζεται  με τους αγρότες και τις συνεταιριστικές οργανώσεις τους για την διερεύνηση και επισήμανση των τεχνικών και οικονομικών προβλημάτων των γεωργικών εκμεταλλεύσεων.

 (β) Παρέχει τεχνική βοήθεια για την εφαρμογή βελτιωμένων μεθόδων εργασίας, με σκοπό τη βελτίωση της ποιότητας των παραγομένων προϊόντων και τη μείωση κόστους παραγωγής τους.

 (γ) Μεριμνά για την οργάνωση των γεωργικών εκμεταλλεύσεων και την εν γένει αντιμετώπιση των προβλημάτων στα διάφορα στάδια της παραγωγικής διαδικασίας, στα πλαίσια των εκάστοτε εφαρμοζομένων προγραμμάτων γεωργικής και κτηνοτροφικής ανάπτυξης.

 (δ) Διενεργεί επιτόπιους ελέγχους, ύστερα από εντολή του Τμήματος Τοπικής Οικονομικής Ανάπτυξης, με σκοπό την υλοποίηση κοινοτικών προγραμμάτων (οικονομικές ενισχύσεις στη φυτική και ζωική παραγωγή) και μεριμνά για την  χορήγηση βεβαιώσεων (αγροτικά αυτοκίνητα, αγροτικές αποθήκες, λαϊκές αγορές, εκτίμηση ζημιών κ.λ.π.).

 (ε) Ενημερώνει το Τμήμα Τοπικής Οικονομικής Ανάπτυξης για τα ζητήματα της περιοχής που αφορούν τον αγροτικό κόσμο και λαμβάνει κατευθύνσεις και πρότυπα για την αντιμετώπισή τους.

· (Αρμοδιότητες ζωικής παραγωγής)

11)
Ερευνά και μελετά κάθε θέμα για την ανάπτυξη της κτηνοτροφίας, καθώς και τη διατήρηση του κτηνοτροφικού πληθυσμού στις εστίες του.

12)
Μεριμνά για την ανάπτυξη, προστασία, εκτίμηση και παρακολούθηση της ζωικής παραγωγής.

13)
Συνεργάζεται με την Τεχνική υπηρεσία για τη μελέτη και την εκτέλεση έργων τεχνικής υποδομής, τοπικής σημασίας, που αφορούν τη κτηνοτροφία όπως π.χ  τα έργα βελτίωσης βοσκοτόπων.

14)
Μεριμνά για τη διαχείριση των βοσκοτόπων.

15)
Συνεργάζεται με ιδρύματα έρευνας της κτηνοτροφικής παραγωγής, ενημερώνει τον αγροτικό πληθυσμό για τις βελτιωμένες μεθόδους παραγωγής και οργάνωσης των κτηνοτροφικών εκμεταλλεύσεων για την αντιμετώπιση τεχνικών, οικονομικών και διαρθρωτικών προβλημάτων, στο πλαίσιο των προγραμμάτων του Υπουργείου Αγροτικής Ανάπτυξης και μεριμνά για την ευρύτερη διάδοση στον αγροτικό κόσμο, μέσω εκπαιδευτικών προγραμμάτων, γνώσεων για την εφαρμογή βελτιωμένων μεθόδων κτηνοτροφικής παραγωγής.

16)
Μεριμνά για την εφαρμογή και τον έλεγχο του συστήματος αναγνώρισης και καταγραφής του ζωικού κεφαλαίου του Δήμου (ενώτια για την ατομική αναγνώριση των ζώων, ηλεκτρονικές βάσεις δεδομένων, διαβατήρια ζώων, τήρηση ατομικών μητρώων).

17)
Μεριμνά για τα αδέσποτα ζώα (περισυλλογή, δημιουργία και λειτουργία καταφυγίων κλπ).

18)
Εισηγείται για την χορήγηση αδειών λειτουργίας καταστημάτων και  εγκαταστάσεων που σχετίζονται με το εμπόριο ή την αξιοποίηση ζώων ( καταστήματα διατήρησης, εμπορίας και διακίνησης ζώων, καταστήματα πώλησης σκύλων ή γατών, κτηνο-πτηνοτροφικές εγκαταστάσεις, αυτοκίνητα που μεταφέρουν ζώα).

19)
Εισηγείται για την χορήγηση, ανανέωση, ανάκληση ή μεταβίβαση αδειών  λειτουργίας καταστημάτων λιανικής πώλησης κτηνιατρικών φαρμακευτικών προϊόντων.

20)
Εφαρμόζει, οργανώνει και εποπτεύει την τεχνητή σπερματέγχυση και τον συγχρονισμό του οίστρου των ζώων.

21)
Γνωματεύει για την υγειονομική καταλληλότητα των ζώων, όταν πρόκειται για πλανόδια έκθεση ζώων.

22)
Εισηγείται για την χορήγηση άδειας για τη λειτουργία κτηνιατρικού γραφείου για τα παραγωγικά ζώα,  ειδικής άδειας για την αποθήκευση φαρμακευτικών κτηνιατρικών προϊόντων και αδειών λειτουργίας ιδιωτικών κτηνιατρείων και κτηνιατρικών κλινικών τα οποία και εποπτεύει.

23)
Εφαρμόζει προγράμματα για την καταπολέμηση λοιμωδών και παρασιτικών νοσημάτων ζώων, σε συνεργασία με την υπηρεσία Δημ. Υγείας για τα νοσήματα που μεταδίδονται και στον άνθρωπο.

24)
Επιβάλλει  ή αίρει  υγειονομικά μέτρα, λόγω εμφάνισης βαριάς επιζωοτίας για την έκδοση πιστοποιητικών προς μεταφορά ζώων.

           (Β) Αρμοδιότητες Γραφείου Αστικού-Περιαστικού Πρασίνου 

         1)Μελετά και εισηγείται για τις τεχνικές προδιαγραφές και τις αναγκαίες ποσότητες των κάθε είδους τεχνικών μέσων και υλικών που απαιτούνται για την αποτελεσματική και αποδοτική εκτέλεση των λειτουργιών της συντήρησης των χώρων πρασίνου του Δήμου (τεχνικά μέσα, εργαλεία, λιπάσματα, φάρμακα κ.λπ.)

         2)Μεριμνά για την αποδοτική λειτουργία των Φυτωρίων του Δήμου και των χώρων αποθήκευσης εργαλείων, λιπασμάτων και λοιπόν υλικών.

         3)Συγκεντρώνει, τηρεί και επεξεργάζεται στοιχεία από την εκτέλεση των εργασιών συντήρησης πρασίνου και διαμορφώνει και παρακολουθεί σχετικούς δείκτες αποδοτικότητας.

         4)Διαμορφώνει τα κατάλληλα προγράμματα για τη διενέργεια των εργασιών συντήρησης, των χώρων πρασίνου (φυτεύσεις, λίπανση, πότισμα, κλάδεμα κ.λπ.)

         5)Μελετά, σχεδιάζει και εισηγείται την κατάλληλη συγκρότηση και στελέχωση των διαφόρων συνεργείων εκτέλεσης εργασιών συντήρησης πρασίνου και εισηγείται σχετικά προγράμματα αναγκών του ανθρωπίνου δυναμικού.

         6)Παρακολουθεί την κανονική εφαρμογή των προγραμμάτων διενέργειας των εργασιών συντήρησης πρασίνου και εποπτεύει την ποιότητα των αποτελεσμάτων των σχετικών εργασιών

         7)Μεριμνά για τη σύσταση και την εύρυθμη λειτουργία των αποκεντρωμένων Γραφείων σε δημοτικές ενότητες του Δήμου.


(Γ) Αρμοδιότητες Γραφείου Αδειοδοτήσεων – Ρύθμισης Εμπορικών Δραστηριοτήτων

Αρμοδιότητες  ρύθμισης εμπορικών δραστηριοτήτων

1)Μελετά και εισηγείται τη ρύθμιση θεμάτων εμπορικής δραστηριότητας που επηρεάζουν τις λειτουργίες και το περιβάλλον της πόλης και την ποιότητα ζωής των κατοίκων, σύμφωνα με τις δικαιοδοσίες που δίδονται στο Δήμο με τις ισχύουσες διατάξεις. Τα θέματα αυτά αφορούν ιδίως :
        (α) Τον καθορισμό των χώρων και των όρων λειτουργίας των υπαίθριων εμπορικών δραστηριοτήτων (λαϊκές αγορές και εμποροπανηγύρεις).

       (β) Τον καθορισμό των χώρων και των όρων για την προσωρινή διαμονή μετακινουμένων πληθυσμιακών ομάδων.

        (γ) Τον καθορισμό των προδιαγραφών και των όρων της υπαίθριας διαφήμισης.

        (δ) Τον προσδιορισμό των ειδικότερων όρων και προϋποθέσεων για την ίδρυση και εγκατάσταση καταστημάτων και επιχειρήσεων, στο βαθμό που επηρεάζουν το περιβάλλον και τις λειτουργίες της πόλης.

        (ε) Τον προσδιορισμό των όρων και των ωρών λειτουργίας μουσικής σε καταστήματα.

        (στ) Τον καθορισμό των ωρών έναρξης και λήξης της εργασίας των ναυτεργατών και των αρτεργατών.

       (ζ) Τον καθορισμό των χρονικών ορίων λειτουργίας καταστημάτων και επιχειρήσεων.

       (η) Τον καθορισμό των ανώτατου αριθμού των αδειών υπαίθριου πλανόδιου εμπορίου και τη συγκρότηση της Επιτροπής Υπαίθριου Πλανόδιου Εμπορίου.

       (θ) Την έγκριση της λειτουργίας Κυριακάτικων Αγορών.

       (ι) Την έκδοση αποφάσεων για την ίδρυση, τη διάλυση και τον καθορισμό του τρόπου της εν γένει λειτουργίας Λαϊκών Αγορών, σύμφωνα με την κείμενη νομοθεσία περιλαμβανομένης της χορήγησης επαγγελματικών και παραγωγικών αδειών καθώς και κάθε άλλου συναφούς αντικειμένου (Η αρμοδιότητα  δεν αφορά έκδοση αδειών των νομών Αττικής και Θεσσαλονίκης).

       (ια) Την συγκρότηση Επιτροπών για τον έλεγχο των πωλητών, παραγωγών και επαγγελματιών των λαϊκών αγορών.

       (ιβ) Την εφαρμογή της ισχύουσας νομοθεσίας για τη χορήγηση αδειών εκμετάλλευσης περιπτέρων.

       (ιγ) Τη λήψη απόφασης σχετικά με τον καθορισμό των ωρών ανοίγματος, μεσημβρινής διακοπής και κλεισίματος των φαρμακείων και φαρμακαποθηκών, καθώς και τον καθορισμό για κάθε έτος του αριθμού των φαρμακείων που διημερεύουν και διανυκτερεύουν.

2)Παρακολουθεί και ελέγχει την εφαρμογή των αποφάσεων των σχετικών με τα προηγούμενα θέματα εμπορικής δραστηριότητας και εισηγείται τη λήψη μέτρων, σύμφωνα με τις ισχύουσες διατάξεις.

3)Ελέγχει την τήρηση των διατάξεων που αφορούν τα ζώα συντροφιάς και την τήρηση των διατάξεων της τουριστικής νομοθεσίας από τις επιχειρήσεις τουριστικού ενδιαφέροντος κατά τις ειδικότερες προβλέψεις του νόμου.

Αρμοδιότητες προστασίας του καταναλωτή

1.     Μεριμνά για την προστασία του καταναλωτή με τη δημιουργία και λειτουργία μηχανισμών ενημέρωσής του (π.χ. Γραφείο Ενημέρωσης Καταναλωτή). 

2.    Εισηγείται για τη σύσταση της επιτροπής φιλικού διακανονισμού για την εξώδικη επίλυση των διαφορών ανάμεσα σε προμηθευτές και σε καταναλωτές ή ενώσεις καταναλωτών, τηρεί αρχεία των πορισμάτων της οικείας επιτροπής καθώς και   μητρώο καταναλωτών.

Αρμοδιότητες χορήγησης αδειών εμπορικών και γενικών επιχειρηματικών δραστηριοτήτων
1)Εισηγείται την χορήγηση αδειών για την άσκηση εμπορικών και γενικών επιχειρηματικών δραστηριοτήτων, σύμφωνα με τις δικαιοδοσίες που δίδονται στο Δήμο με τις ισχύουσες διατάξεις. Οι άδειες αυτές αφορούν ιδίως:

(α) Τις άδειες επαγγελματιών που διαθέτουν τα αγροτικά ή μη  προϊόντα τους σε λαϊκές αγορές (εκτός από άδειες στους νομούς Αττικής και Θεσσαλονίκης) και τις άδειες παραγωγών γεωργών-κτηνοτρόφων που διαθέτουν τα αγροτικά προϊόντα τους σε λαϊκές αγορές (εκτός από άδειες στους νομούς Αττικής και Θεσσαλονίκης).

(β)Την ίδρυση και λειτουργία καταστημάτων υγειονομικού ενδιαφέροντος (βλ. άρθρο 80 του ΚΔΚ).

(γ) Την εγκατάσταση και λειτουργία κινηματογράφων, θεάτρων και παρεμφερών επιχειρήσεων και τη διενέργεια των προβλεπομένων επιθεωρήσεων.

(δ) Την ίδρυση και λειτουργίας παιδότοπων, και διαφόρων ψυχαγωγικών δραστηριοτήτων (Λούνα Παρκ, τσίρκο, πίστες αυτοκινητιδίων, μουσικών συναυλιών και άλλων καλλιτεχνικών εκδηλώσεων, που προβλέπονται από την κείμενη νομοθεσία. 

(ε) Τα τεχνικά ψυχαγωγικά παίγνια και την παροχή υπηρεσιών διαδικτύου.

(στ) Τη λειτουργία μουσικών οργάνων.

(ζ) Την άσκηση υπαίθριου στάσιμου εμπορίου, εμποροπανηγύρεων και υπαίθριων χριστουγεννιάτικων αγορών .

(η) Τα ζωήλατα οχήματα.

(θ) Την εγκατάσταση και χρήση του οικήματος για την άσκηση δραστηριότητας από εκδιδόμενα πρόσωπα. 

(ι) Τη διενέργεια διαφήμισης, την τοποθέτηση πλαισίων υπαίθριας διαφήμισης, την τοποθέτηση επιγραφών προσδιορισμού επαγγελματικής δραστηριότητας σε φυσικά και νομικά πρόσωπα, καθώς και την παραχώρηση χώρων για την προβολή δραστηριοτήτων σε νομικά πρόσωπα που επιδιώκουν κοινωφελείς σκοπούς. 

(ια) Τη λειτουργία καταστημάτων εκμίσθωσης μοτοποδηλάτων.

(ιβ) Την ίδρυση υπεραγορών λιανικού εμπορίου .

(ιγ) Την  άσκηση υπαίθριου πλανόδιου εμπορίου. 

(ιδ) Την συμμετοχή σε Κυριακάτικες Αγορές.

(ιε) Την άσκηση επαγγέλματος κουρέα, κομμωτή, τεχνίτη περιποίησης χεριών και ποδιών, καθώς και τη συγκρότηση σχετικής εξεταστικής επιτροπής και Πειθαρχικού Συμβουλίου, σε συνεργασία με την  υπηρεσία Δημ. Υγείας.

(ιστ) Τη λειτουργία εκθέσεων βιβλίου.

(ιζ) Την οργάνωση εκθέσεων (εκτός των Διεθνών), τη ρύθμιση θεμάτων λειτουργίας τους και την  εποπτεία αυτών.

(ιη) Την καταλληλότητα εκθεσιακών χώρων στεγασμένων μόνιμα ή προσωρινά ή υπαίθριων ή μικτών.

2)Παρακολουθεί και ελέγχει την τήρηση των προϋποθέσεων υπό τις οποίες χορηγούνται οι ανωτέρω άδειες και εισηγείται τη λήψη μέτρων, σύμφωνα με τις ισχύουσες διατάξεις π.χ. ανάκληση άδειας, αφαίρεση άδειας, επιβολή προστίμων.

3)Ελέγχει την  εφαρμογή των διατάξεων περί υπαίθριας διαφήμισης,  των προδιαγραφών των διαφημιστικών πλαισίων και επιγραφών, προβαίνει στην αφαίρεση των παράνομων υπαίθριων διαφημίσεων και επιγραφών και εισηγείται την επιβολή των προβλεπόμενων προστίμων, με τις προϋποθέσεις και όρους που προβλέπονται από την κείμενη νομοθεσία.

ΕΝΟΤΗΤΑ Δ : ΥΠΗΡΕΣΙΕΣ ΠΕΡΙΒΑΛΛΟΝΤΟΣ ΚΑΙ ΠΟΙΟΤΗΤΑΣ ΖΩΗΣ

Άρθρο 10

Α)Αρμοδιότητες Αυτοτελούς Τμήματος Περιβάλλοντος και Καθαριότητας

Το Αυτοτελές Τμήμα Περιβάλλοντος και Καθαριότητας είναι αρμόδιο για την προστασία και αναβάθμιση του τοπικού φυσικού, αρχιτεκτονικού και πολιτιστικού περιβάλλοντος, για την εξασφάλιση της αποκομιδής και της μεταφοράς των απορριμμάτων, την χωριστή αποκομιδή και μεταφορά των ανακυκλώσιμων υλικών και την εξασφάλιση της καθαριότητας των κοινοχρήστων χώρων. Το Τμήμα έχει επίσης την αρμοδιότητα της Πολιτικής Προστασίας στο επίπεδο του Δήμου καθώς και τη συντήρηση των χώρων πρασίνου, τη λειτουργία των κοιμητηρίων, των σφαγείων και την ενεργειακή διαχείριση κινητών και ακινήτων. Οι συγκεκριμένες αρμοδιότητες του Τμήματος στο πλαίσιο της αποστολής του, καθορίζονται από τις ισχύουσες διατάξεις Νόμων, Διαταγμάτων και Υπουργικών Αποφάσεων.

Οι αρμοδιότητες των επί μέρους γραφείων του Τμήματος Περιβάλλοντος και Καθαριότητας   είναι οι εξής:

(1.) Αρμοδιότητες Γραφείου Περιβάλλοντος και Πολιτικής προστασίας και Εθελοντισμού
1) Σχεδιάζει, προγραμματίζει, εισηγείται και μεριμνά για την εφαρμογή πολιτικών, προγραμμάτων, δράσεων και μέτρων για την προστασία και αναβάθμιση του περιβάλλοντος  στη περιοχή του Δήμου.

2) Μεριμνά για την προστασία και διαχείριση των υδάτινων πόρων και την καταπολέμηση της ρύπανσης στην περιοχή του Δήμου.

3) Παρακολουθεί την εφαρμογή των ρυθμίσεων που αφορούν τις προστατευόμενες περιοχές στην γεωγραφική περιοχή του Δήμου, σε συνεργασία και με άλλες αρμόδιες υπηρεσίες.

4) Μεριμνά για τη δημιουργία και καλή λειτουργία μηχανισμών και συστημάτων για την αποκομιδή και διαχείριση των αποβλήτων. Στο πλαίσιο αυτό μεριμνά για :

(α)  την διαχείριση, σύμφωνα με τον αντίστοιχο σχεδιασμό που καταρτίζεται από την Περιφέρεια, των στερεών αποβλήτων σε επίπεδο προσωρινής αποθήκευσης, μεταφόρτωσης, επεξεργασίας, ανακύκλωσης και εν γένει αξιοποίησης, διάθεσης λειτουργίας σχετικών εγκαταστάσεων, κατασκευής μονάδων επεξεργασίας και αξιοποίησης, 

(β) την αποκατάσταση υφισταμένων χώρων εναπόθεσης (ΧΑΔΑ), σε συνεργασία με τον τομέα εγγειοβελτιωτικών έργων της τεχνικής υπηρεσίας.

(γ) Την κατασκευή και διαχείριση συστημάτων αποχέτευσης και βιολογικού καθαρισμού, σε συνεργασία με την Δημοτική Επιχείρηση Ύδρευσης και Αποχέτευσης (ΔΕΥΑ).

Ελέγχει και εισηγείται τη ρύθμιση θεμάτων περιβαλλοντικής προστασίας, σύμφωνα με τις δικαιοδοσίες που δίδονται στο Δήμο με τις ισχύουσες διατάξεις. Τα θέματα αυτά αφορούν ιδίως :

 (α) Την ίδρυση  και λειτουργία σφαγείων.

(β) Τον καθορισμό των χώρων  για τη δημιουργία  κοιμητηρίων και την παροχή γνώμης για τον καθορισμό χώρων αποτέφρωσης νεκρών.

(γ) Την περιβαλλοντική αποκατάσταση και ανάπλαση περιοχών.

(δ) Την παροχή γνώμης για τον καθορισμό βιομηχανικών και Επιχειρησιακών Περιοχών (Β.Ε.Π.Ε.) και για τη μελέτη περιβαλλοντικών επιπτώσεων, κατ’ άρθρο 5 ν. 2545/1997 (ΦΕΚ 254, Α΄), σε συνεργασία με την υπηρεσία Πολεοδομίας.

(ε) Την παρακολούθηση προγραμμάτων του Υπουργείου Περιβάλλοντος, Ενέργειας και Κλιματικής Αλλαγής (π.χ. του προγράμματος Καθαρές Ακτές – Καθαρές Θάλασσες ).

(στ) Τη λήψη προληπτικών και κατασταλτικών μέτρων για την προστασία  των κοινοχρήστων χώρων από εκδήλωση πυρκαγιάς. Στο πλαίσιο αυτό μεριμνά για την τήρηση των υποχρεώσεων από τους ιδιοκτήτες, νομείς και επικαρπωτές, προς καθαρισμό των οικοπεδικών και ακάλυπτων χώρων που βρίσκονται εντός πόλεων και αυτοτελών οικισμών και σε απόσταση μέχρι 100 μέτρων από τα όριά τους. Σε περίπτωση μη συμμόρφωσης των υπόχρεων, προβαίνει υποχρεωτικά στον  αυτεπάγγελτο καθαρισμό των χώρων αυτών  και βεβαιώνει εις βάρος τους την ισόποση σχετική δαπάνη του Δήμου.

5) Μελετά, σχεδιάζει, εισηγείται και παρακολουθεί την εφαρμογή  συστημάτων εναλλακτικής διαχείρισης των αστικών στερεών αποβλήτων στην περιοχή του Δήμου ( συστήματα και προγράμματα ανακύκλωσης).

6) Μεριμνά για τη λήψη μέτρων για την προστασία και αναβάθμιση της αισθητικής των πόλεων και των οικισμών.

7) Παρέχει διοικητική και γραμματειακή υποστήριξη προς το Τμήμα Περιβάλλοντος και Καθαριότητας και τα Γραφεία του (τήρηση πρωτοκόλλου, διεκπεραίωση και αρχειοθέτηση αλληλογραφίας, θέματα προσωπικού κλπ).

β)Αρμοδιότητες εξοικονόμησης ενέργειας

9) Το Γραφείο έχει επίσης ως αντικείμενο την προώθηση της εξοικονόμησης ενέργειας στις κινητές και ακίνητες εγκαταστάσεις του Δήμου (κτίρια, αυτοκίνητα κλπ) και την προώθηση των ήπιων μορφών ενέργειας. Στο πλαίσιο αυτό:

(α) Μεριμνά για τη μελέτη και σταδιακή εφαρμογή συστήματος ενεργειακής διαχείρισης, σύμφωνα με τους σχεδιασμούς της Πολιτείας, έτσι ώστε να επιτυγχάνεται συστηματική και συνεχής βελτίωση της ενεργειακής απόδοσης.

(β) Μεριμνά για την εφαρμογή των μέτρων βελτίωσης και των ελάχιστων απαιτήσεων ενεργειακής απόδοσης για τις προμήθειες του Δήμου, σύμφωνα με τις σχετικές ρυθμίσεις της Πολιτείας.

 (γ) Μεριμνά για την εφαρμογή των μέτρων μείωσης της ενεργειακής κατανάλωσης των κτιρίων του Δήμου, καθώς και των δικτύων ηλεκτροφωτισμού των δημόσιων κοινόχρηστων χώρων που θεσπίζονται από την Πολιτεία.

 (δ) Μεριμνά για την αξιοποίηση των ήπιων μορφών ενέργειας  και την χρησιμοποίηση, κατά το δυνατόν, καθαρών οχημάτων από το Δήμο.

γ)Αρμοδιότητες πολιτικής προστασίας

10)   Διατυπώνει εισηγήσεις για το σχεδιασμό της πολιτικής προστασίας της περιοχής του Δήμου, στο πλαίσιο του ετήσιου εθνικού σχεδιασμού και μεριμνά για την εφαρμογή των σχετικών προγραμμάτων, μέτρων και δράσεων στο πλαίσιο του εθνικού και περιφερειακού σχεδιασμού.

11)    Υποστηρίζει το συντονισμό και επιβλέπει το έργο της πολιτικής προστασίας για την πρόληψη, ετοιμότητα, αντιμετώπιση και αποκατάσταση των καταστροφών που συμβαίνουν στην περιοχή του Δήμου.

12)   Μεριμνά για την διάθεση και συντονίζει την δράση του απαραίτητου δυναμικού και μέσων για την πρόσληψη, ετοιμότητα, αντιμετώπιση και αποκατάσταση των καταστροφών στην περιοχή του Δήμου.

13)    Επεξεργάζεται ειδικότερες προτάσεις προς τις αρμόδιες υπηρεσίες για την προστασία των δασικών περιοχών του Δήμου, συμμετέχει στην οργάνωση της πυροπροστασίας των δασών και διατυπώνει προτάσεις για την αποκατάσταση των δασών.

δ)Αρμοδιότητες διαχείρισης Κοιμητηρίων

14)Τηρεί τις διαδικασίες λειτουργίας των δημοτικών κοιμητηρίων σύμφωνα με τις ισχύουσες διατάξεις και του ειδικότερους κανονισμούς λειτουργίας του Δήμου.

15)Μεριμνά για τη δημιουργία και λειτουργία κέντρων αποτέφρωσης νεκρών, καθώς και για τη χορήγηση άδεις ταφής και αποτέφρωσης νεκρών.

16)Μεριμνά για την τήρηση των διαδικασιών και αρχείων καταγραφής των κάθε είδους πληροφοριακών στοιχείων που σχετίζονται με τη λειτουργία των δημοτικών κοιμητηρίων.

17)Τηρεί τις διαδικασίες και αρχεία που σχετίζονται με τις οικονομικές δοσοληψίες των πολιτών ως προς τη λειτουργία των κοιμητηρίων και συνεργάζεται με τις οικονομικές υπηρεσίες του Δήμου για την απόδοση των εισπραττομένων ποσών.

18)Μεριμνά για την καθαριότητα, ευπρέπεια, διακόσμηση των χώρων των κοιμητηρίων καθώς και για τη συντήρηση / κατασκευή των τάφων και των λοιπών τεχνικών υποδομών και πρασίνου των κοιμητηρίων.

ε)Αρμοδιότητες διαχείρισης δημοτικών σφαγείων

19)Τηρεί τις διαδικασίες λειτουργίας των δημοτικών σφαγείων σύμφωνα με τις ισχύουσες διατάξεις και του ειδικότερους κανονισμούς λειτουργίας του Δήμου.

20)Μεριμνά για την εξασφάλιση των καταλλήλων συνθηκών υγιεινής στα δημοτικά σφαγεία, σύμφωνα με τις ισχύουσες διατάξεις.

21)Μεριμνά για την τήρηση των διαδικασιών και αρχείων καταγραφής των κάθε είδους πληροφοριακών στοιχείων που σχετίζονται με τη λειτουργία των δημοτικών σφαγείων.

22)Τηρεί τις διαδικασίες και αρχεία που σχετίζονται με τις οικονομικές δοσοληψίες των πολιτών ως προς τη λειτουργία των σφαγείων και συνεργάζεται με τις οικονομικές υπηρεσίες του Δήμου για την απόδοση των εισπραττομένων ποσών.

23)Μεριμνά για την καθαριότητα των χώρων  των σφαγείων καθώς και για τη συντήρηση των κάθε είδους υποδομών και τεχνικών εγκαταστάσεων των σφαγείων.

(2.) Αρμοδιότητες Γραφείου Καθαριότητας και Ανακύκλωσης

α)Αρμοδιότητες σχεδιασμού και εποπτείας)

1) Μελετά την οργάνωση και λειτουργία του συστήματος συλλογής και μεταφοράς και μεριμνά για την έκδοση της προβλεπόμενης άδειας συλλογής και μεταφοράς.

2) Μελετά, σχεδιάζει και εισηγείται για τη βελτίωση των συστημάτων και  μέσων που είναι κατάλληλα για τη διασφάλιση της αποκομιδής και μεταφοράς των απορριμμάτων και των ανακυκλώσιμων υλικών και της καθαριότητας των κοινοχρήστων χώρων του Δήμου.

3) Μελετά και εισηγείται για τις τεχνικές προδιαγραφές και τις αναγκαίες ποσότητες των κάθε είδους τεχνικών μέσων και υλικών που απαιτούνται για την αποτελεσματική και αποδοτική εκτέλεση των παραπάνω λειτουργιών ( οχήματα, τεχνικά μέσα , κάδοι κλπ).

4) Συγκεντρώνει, τηρεί και επεξεργάζεται στοιχεία από την εκτέλεση των λειτουργιών  της καθαριότητας και διαμορφώνει και παρακολουθεί σχετικούς δείκτες αποδοτικότητας.

5) Διαμορφώνει τα κατάλληλα προγράμματα για τη διενέργεια των εργασιών καθαριότητας ( αποκομιδή απορριμμάτων, ανακυκλώσιμων υλικών, οδοκαθαρισμός, ειδικά συνεργεία κλπ).

6) Μελετά, σχεδιάζει και εισηγείται την κατάλληλη συγκρότηση και στελέχωση των διαφόρων συνεργείων και εισηγείται προγράμματα αναγκών ανθρώπινου δυναμικού.

7) Προσδιορίζει τα σημεία και μεριμνά για την τοποθέτηση κάδων απορριμμάτων και κάδων ανακύκλωσης.

8) Παρακολουθεί την κανονική εφαρμογή των προγραμμάτων διενέργειας των εργασιών  και εποπτεύει την ποιότητα των αποτελεσμάτων των σχετικών εργασιών.

9) Καταρτίζει και μεριμνά για την εφαρμογή προγραμμάτων εκπαίδευσης του προσωπικού  του Γραφείου.

      (3.) Αρμοδιότητες Γραφείου διαχείρισης Οχημάτων – Μηχανημάτων 

1) Μεριμνά για τον σωστό χειρισμό και την διατήρηση σε καλή κατάσταση των οχημάτων και τεχνικών μέσων που χρησιμοποιούν τα συνεργεία καθαριότητας του Γραφείου.

2) Διαχειρίζεται το στόλο των οχημάτων του Δήμου (απορριμματοφόρα, διάφορα αυτοκινούμενα μηχανήματα, φορτηγά και επιβατηγά οχήματα) μεριμνώντας για τη στελέχωσή τους, την ασφάλισή τους και τον εφοδιασμό με όλα τα σχετικά με την κίνηση έγγραφα.
3) Διερευνά τις συνθήκες τυχόν ατυχημάτων και μεριμνά για την αποκατάσταση βλαβών και αποτελεσμάτων ατυχημάτων.
4) Σχεδιάζει και εφαρμόζει τα προγράμματα προληπτικής συντήρησης των κάθε είδους οχημάτων και κινητών μηχανημάτων του Δήμου.
5) Μεριμνά για την αποκατάσταση κάθε είδους βλαβών και την επισκευή των οχημάτων και κινητών μηχανημάτων του Δήμου.
6) Τηρεί την φυσική αποθήκη ανταλλακτικών και λοιπών υλικών που είναι αναγκαία για τη συντήρηση και την αποκατάσταση βλαβών των οχημάτων και κινητών μηχανημάτων του Δήμου.
ΕΝΟΤΗΤΑ Ε : ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ, ΠΑΙΔΕΙΑΣ ΚΑΙ ΠΟΛΙΤΙΣΜΟΥ

Άρθρο 11

Α)Αρμοδιότητες Αυτοτελούς Τμήματος  Κοινωνικής Προστασίας – Παιδείας –Πολιτισμού - Τουρισμού

Το Αυτοτελές Τμήμα  Κοινωνικής Προστασίας, Παιδείας , Πολιτισμού και Τουρισμού είναι αρμόδιο για το σχεδιασμό και την εφαρμογή της κοινωνικής πολιτικής, των πολιτικών ισότητας των φύλων καθώς και για την προστασία και προαγωγή της δημόσιας υγείας στην περιοχή του Δήμου, με τη λήψη των καταλλήλων μέτρων και τη ρύθμιση των σχετικών δραστηριοτήτων. Συγχρόνως το Τμήμα είναι αρμόδιο για την προώθηση και ρύθμιση ζητημάτων της πρωτοβάθμιας και δευτεροβάθμιας εκπαίδευσης, την προώθηση της Δια Βίου Μάθησης, καθώς και για το σχεδιασμό και την εφαρμογή προγραμμάτων Πολιτισμού, Αθλητισμού και Νέας Γενιάς.

 Οι συγκεκριμένες αρμοδιότητες του Τμήματος στο πλαίσιο της αποστολής του,  καθορίζονται από τις ισχύουσες διατάξεις Νόμων, Διαταγμάτων και Υπουργικών Αποφάσεων.

Οι αρμοδιότητες των επί μέρους γραφείων του Τμήματος Κοινωνικής Προστασίας – Παιδείας –Πολιτισμού – Τουρισμού είναι οι εξής:

1. Αρμοδιότητες Γραφείου  Κοινωνικής Προστασίας και αρωγής – Ισότητας των φύλλων και προστασίας -προαγωγής της Δημόσιας Υγείας

α)Αρμοδιότητες  Σχεδιασμού / Συντονισμού / Παρακολούθησης Κοινωνικών Πολιτικών

1) Διεξάγει κοινωνικές έρευνες, σχεδιάζει, εισηγείται και μεριμνά για την εφαρμογή κοινωνικών πολιτικών ή συμμετέχει σε δράσεις που αποσκοπούν στην υποστήριξη και κοινωνική φροντίδα της βρεφικής και παιδικής ηλικίας και της τρίτης ηλικίας, με την ίδρυση και λειτουργία νομικών προσώπων, ιδρυμάτων και επιχειρήσεων (παιδικοί και βρεφονηπιακοί σταθμοί, βρεφοκομεία, ορφανοτροφεία, κέντρα ανοικτής περίθαλψης και ημερήσιας φροντίδας, ψυχαγωγίας και αναψυχής ηλικιωμένων, γηροκομείων κλπ). 

2) Σχεδιάζει, εισηγείται και μεριμνά για την εφαρμογή προγραμμάτων ή συμμετέχει σε προγράμματα και δράσεις για την ένταξη αθίγγανων, παλιννοστούντων ομογενών, μεταναστών, και προσφύγων στην κοινωνική, οικονομική και πολιτιστική ζωή της τοπικής κοινωνίας.

3) Διεξάγει κοινωνικές έρευνες, σχεδιάζει, εισηγείται και μεριμνά για την εφαρμογή κοινωνικών πολιτικών που αφορούν την κοινωνική φροντίδα της οικογένειας, του παιδιού, των εφήβων, των ηλικιωμένων, των ατόμων με αναπηρία καθώς και ευπαθών κοινωνικών ομάδων.

4) Σχεδιάζει, εισηγείται και μεριμνά για την εφαρμογή κοινωνικών πολιτικών ή συμμετέχει σε δράσεις που στοχεύουν στην υποστήριξη και φροντίδα της υγείας των δημοτών με την ίδρυση και λειτουργία εγκαταστάσεων για την  παροχή υπηρεσιών υγείας και την προαγωγή της ψυχικής υγείας (με τη δημιουργία δημοτικών και κοινοτικών ιατρείων, κέντρων αγωγής υγείας, κέντρων υποστήριξης και αποκατάστασης ατόμων με αναπηρία, κέντρων ψυχικής υγείας, κέντρων συμβουλευτικής στήριξης των θυμάτων της ενδοοικογενειακής βίας και βίας κατά συνοικούντων προσώπων και κέντρων πρόληψης κατά εξαρτησιογόνων ουσιών.

5) Σχεδιάζει, εισηγείται και μεριμνά για την εφαρμογή προγραμμάτων και πρωτοβουλιών που στοχεύουν στην πρόληψη της παραβατικότητας στην περιοχή του Δήμου, με τη δημιουργία Τοπικών Συμβουλίων Πρόληψης Παραβατικότητας.

6) Μεριμνά για την προώθηση και ανάπτυξη του εθελοντισμού και της κοινωνικής αλληλεγγύης με τη δημιουργία τοπικών δικτύων κοινωνικής αλληλεγγύης, εθελοντικών οργανώσεων και ομάδων εθελοντών.

7) Συντονίζει, παρακολουθεί και αξιολογεί την άσκηση Κοινωνικής Πολιτικής σε τοπικό επίπεδο (πχ μέσω της εκπόνησης και περιοδικής αναπροσαρμογής ενός «Τοπικού Συμφώνου Κοινωνικής Πολιτικής»)
8) Οργανώνει, παρακολουθεί και αξιολογεί τη δικτύωση τοπικών φορέων Κοινωνικής Φροντίδας, όπως:

α)οι κοινωνικές υπηρεσίες του Δήμου

β)οι κοινωνικές υπηρεσίες των Νομικών Προσώπων του Δήμου

γ)οι Μ.Κ.Ο

δ)οι υπηρεσίες και δομές Κοινωνικής προστασίας της Περιφέρειας και του

Κράτους

ε)τα αντιπροσωπευτικά σώματα των ομάδων-χρηστών

β)  Αρμοδιότητες Εποπτείας και Ελέγχου

1) Χορηγεί άδεια ίδρυσης και λειτουργίας δημοτικών και ιδιωτικών παιδικών ή βρεφονηπιακών σταθμών. 

2) Ασκεί έλεγχο και εποπτεία στα ιδρύματα παιδικής προστασίας ιδιωτικού δικαίου (ιδιωτικοί παιδικοί σταθμοί) και ευθύνεται για τη λειτουργία των παιδικών εξοχών. 

3) Χορηγεί άδεια ίδρυσης και λειτουργίας ιδρυμάτων παιδικής πρόνοιας σε ιδιώτες, καθώς και σε συλλόγους ή σωματεία που επιδιώκουν φιλανθρωπικούς σκοπούς.                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                            

4)  Ασκεί εποπτεία επί των φιλανθρωπικών σωματείων και ιδρυμάτων, εγκρίνει  τον  προϋπολογισμό τους και  παρακολουθεί και  ελέγχει τις επιχορηγήσεις, που δίδονται σε νομικά πρόσωπα ιδιωτικού δικαίου με κοινωφελείς σκοπούς. 

5) Μεριμνά για τον διορισμό των μελών διοικητικών συμβουλίων και  εποπτεύει και ρυθμίζει θέματα λειτουργίας ιδρυμάτων προστασίας και αγωγής οικογένειας του παιδιού, (όπως Κέντρων Παιδικής Μέριμνας, Παιδικών Σταθμών, Παιδικών Εξοχών, παραρτημάτων ΠΙΚΠΑ και ΚΕΠΕΠ). 

6) Χορηγεί άδεια ίδρυσης και λειτουργίας ιδιωτικών επιχειρήσεων περίθαλψης ηλικιωμένων ή ατόμων, που πάσχουν ανίατα από κινητική αναπηρία. 

7) Μεριμνά για τον ορισμό μελών του Διοικητικού Συμβουλίου των Ταμείων Πρόνοιας και Προστασίας Πολυτέκνων, όταν η έδρα των Ταμείων είναι στο Δήμο.

γ)  Αρμοδιότητες  εφαρμογής κοινωνικών πολιτικών

1)Υλοποιεί δράσεις και προγράμματα κοινωνικής πολιτικής συμπληρωματικά με τις δράσεις και τα προγράμματα κοινωνικής πολιτικής που υλοποιούνται από τα Νομικά πρόσωπα του Δήμου. Στο πλαίσιο αυτό ενδεικτικά :

(α) Διενεργεί κοινωνικές έρευνες για τη χορήγηση των επιδομάτων πρόνοιας, 

(β) Ασκεί κοινωνική εργασία με άτομα, οικογένειες και κοινωνικές ομάδες.

(γ) Λειτουργεί μονάδες συμβουλευτικής, ψυχολογικής και κοινωνικής υποστήριξης.

(δ) Συνεργάζεται με τα σχολεία της περιοχής για ενημέρωση σε κοινωνικά θέματα (AIDS, ναρκωτικά κλπ) και σε συνεργασία με τους συλλόγους γονέων διοργανώνει Σχολές Γονέων.

(ε) Υλοποιεί προγράμματα πρόληψης και αντιμετώπισης ψυχοκοινωνικών και οικονομικών προβλημάτων (προσφύγων, μεταναστών, παλιννοστούντων, φυλακισμένων, υπερηλίκων κ.λ.π.)

(στ) Υλοποιεί δράσεις προστασίας περιθαλπομένων σε ιδρύματα κλειστής περίθαλψης

(ζ) Υλοποιεί δράσεις προστασίας μονογονεϊκών οικογενειών

δ)Αρμοδιότητες Εφαρμογής Προγραμμάτων Κοινωνικής Προστασίας 
1) Μεριμνά για την εφαρμογή προγραμμάτων Κοινωνικής Πρόνοιας που στοχεύουν στη στήριξη αστέγων και οικονομικά αδυνάτων πολιτών. Στο πλαίσιο αυτό και σύμφωνα με τις δικαιοδοσίες που δίδονται στο Δήμο με τις ισχύουσες διατάξεις :

(α) Μεριμνά για την παροχή οικονομικής ενίσχυσης των αυτοστεγαζομένων, για τη σχετική μίσθωση ακινήτων, τη ρύθμιση διαφόρων θεμάτων κοινωνικής κατοικίας και την επιβολή κυρώσεων για παραβάσεις της οικείας νομοθεσίας.

(β) Εκδίδει  πιστοποιητικά οικονομικής αδυναμίας.

(γ) Μεριμνά για την καταβολή επιδομάτων σε τυφλούς, κωφάλαλους, ανασφάλιστους παραπληγικούς, τετραπληγικούς και ακρωτηριασμένους, διανοητικά καθυστερημένους, ανίκανους προς εργασία, υποφέροντες από εγκεφαλική παράλυση (σπαστικούς), απροστάτευτους ανήλικους, υποφέροντες από αιμολυτική αναιμία και βαριά ανάπηρους, καθώς και σε λοιπά άτομα δικαιούμενα παροχής κοινωνικής προστασίας, σύμφωνα με τις διατάξεις της σχετικής νομοθεσίας, καθώς και των οικείων κανονιστικών ρυθμίσεων.

(δ) Εισηγείται την δωρεάν παραχώρηση της χρήσης οικημάτων ένεκα απορίας ή για άλλους σοβαρούς λόγους.

(ε) Προβαίνει στην αναγνώριση δικαιούχων στεγαστικής συνδρομής.

(στ) Εισηγείται την έκδοση αποφάσεων παροχής κοινωνικής προστασίας.

(ζ) Εισηγείται την χορήγηση αδειών διενέργειας λαχειοφόρων αγορών, εράνων και φιλανθρωπικών αγορών.

(η)Χορηγεί κάρτες αναπηρίας έπειτα από γνωμάτευση της Επιτροπής Πιστοποίησης Αναπηρίας

2) Επιμελείται των θεμάτων που αφορούν ασφαλισμένους του ΟΓΑ δημότες και εκδίδει βιβλιάρια και βεβαιώσεις σύμφωνα με την ισχύουσα νομοθεσία που διέπει τους ασφαλισμένους αυτούς.

ε)αρμοδιότητες Πολιτικών Ισότητας των φύλων

Σχεδιάζει, εισηγείται και μεριμνά για την εφαρμογή προγραμμάτων και μέτρων που στοχεύουν στην ισότητα γυναικών και ανδρών σε όλους τους τομείς. Στο πλαίσιο αυτό μεριμνά για :   

(α) τη λήψη μέτρων για την πρόληψη και καταπολέμηση της βίας κατά των γυναικών και των παιδιών

(β) την ανάπτυξη δράσεων για την καταπολέμηση των κοινωνικών στερεότυπων με βάση το φύλο

(γ) την ανάπτυξη ειδικών προγραμμάτων για ευπαθείς ομάδες γυναικών

(δ) την ανάπτυξη δράσεων για την αύξηση της συμμετοχής των γυναικών στην απασχόληση

(ε) τη λήψη μέτρων για την εναρμόνιση επαγγελματικών και οικογενειακών υποχρεώσεων 

(στ) την ανάπτυξη δράσεων για την κοινωνική και πολιτική συμμετοχή των γυναικών και την προώθησή τους στα κέντρα λήψης αποφάσεων

στ)αρμοδιότητες  εφαρμογής προστασίας  Τρίτης Ηλικίας ΚΑΠΗ

1) H πρόληψη βιολογικών, ψυχολογικών και κοινωνικών προβλημάτων των ηλικιωμένων, ώστε να παραμείνουν αυτόνομα, ισότιμα και ενεργά μέλη του κοινωνικού συνόλου.

2)H διαφώτιση και η συνεργασία του κοινωνικού συνόλου και των ειδικών φορέων σχετικά με τα προβλήματα και τις ανάγκες των ηλικιωμένων.

3)   Η έρευνα θεμάτων σχετικά με τους ηλικιωμένους.

4) Την πρόληψη σε θέματα υγείας (εμβολιασμοί, συμβουλές για την αποφυγή ατυχημάτων, ιατρικές εξετάσεις που έχουν σκοπό την έγκαιρη διάγνωση)

ζ)αρμοδιότητες εφαρμογής προστασίας και προαγωγής της Δημόσιας Υγείας

1) Σχεδιάζει, προγραμματίζει και μεριμνά για την εφαρμογή μέτρων για την προστασία της δημόσιας υγείας. Στο πλαίσιο αυτό και σύμφωνα με τις δικαιοδοσίες που δίδονται στο Δήμο με τις ισχύουσες διατάξεις: 

(α) Μεριμνά για τον υγειονομικό έλεγχο των δημοτικών δεξαμενών νερού. 

(β) Μεριμνά για τον υγειονομικό έλεγχο των καταστημάτων και επιχειρήσεων, 

(γ) Μεριμνά για τον έλεγχο της ηχορύπανσης, της κοινής ησυχίας και της εκπομπής ρύπων, θορύβων και άλλων επιβαρύνσεων του περιβάλλοντος από τροχοφόρα, 

(δ) Χορηγεί βιβλιάρια υγείας στους εκδοροσφαγείς.

(ε) Παρέχει συνδρομή στο έργο του Ε.Φ.Ε.Τ. και  διενεργεί ελέγχους ή άλλες πράξεις, που ζητούν τα εντεταλμένα όργανα του Ε.Φ.Ε.Τ. και σύμφωνα με τις οδηγίες τους. (Συνεργασία με τον τομέα ζωικής παραγωγής της υπηρεσίας αγροτικής παραγωγής, όταν απαιτείται).

(στ) Μεριμνά για την τήρηση των κανόνων υγιεινής στα δημόσια και ιδιωτικά σχολεία της περιοχής.

2) Σχεδιάζει, προγραμματίζει μια μεριμνά για την εφαρμογή προγραμμάτων μέτρων για την προαγωγή της δημόσιας υγείας. Στο πλαίσιο αυτό και σύμφωνα με τις δικαιοδοσίες που δίδονται στο Δήμο με τις ισχύουσες διατάξεις: 

(α) Μεριμνά για την εφαρμογή προγραμμάτων εμβολιασμών.

(β) Μεριμνά για την υλοποίηση ι) προγραμμάτων δημόσιας υγιεινής που οργανώνονται από το Υπουργείο Υγείας και Κοινωνικής Αλληλεγγύης ή από άλλα Υπουργεία, το κόστος των οποίων βαρύνει απευθείας τον προϋπολογισμό του αντίστοιχου Υπουργείου ιι) εκτάκτων προγραμμάτων δημόσιας υγείας, τα οποία εκτελούνται με έκτακτη χρηματοδότηση ιιι) προγραμμάτων δημόσιας υγείας που χρηματοδοτούνται από πόρους της Ευρωπαϊκής Ένωσης

(γ) Εκδίδει τοπικές υγειονομικές διατάξεις και  λαμβάνει μέτρα σε θέματα δημόσιας υγιεινής. 

(δ) Μεριμνά για την πληροφόρηση των δημοτών για θέματα δημόσιας υγείας.

(ε) Οργανώνει αυτοτελώς ή σε συνεργασία με τις αντίστοιχες περιφερειακές υπηρεσίες ειδικά προγράμματα για την προστασία και προαγωγή της Δημόσιας Υγείας στην περιοχή αρμοδιότητας του Δήμου, σύμφωνα με τις κείμενες διατάξεις.

3) Ρυθμίζει διάφορα διοικητικά ζητήματα που σχετίζονται με τη δημόσια υγεία στην περιοχή του Δήμου. Στο πλαίσιο αυτό και σύμφωνα με τις δικαιοδοσίες που δίδονται στο Δήμο με τις ισχύουσες διατάξεις: 

(α) Εισηγείται τον ορισμό ιατρών προς εξέταση επαγγελματιών και εργαζομένων σε καταστήματα υγειονομικού ενδιαφέροντος για τη χορήγηση σε αυτούς βιβλιαρίων υγείας.

(β) Εισηγείται την επιβολή κυρώσεων σε ιατρούς, οι οποίοι πωλούν φάρμακα χωρίς άδεια, καθώς και σε βάρος ιατρών και φαρμακοποιών για κατοχή ή πώληση δειγμάτων φαρμάκων.

(γ) Εισηγείται τον ορισμό ελεγκτή γιατρού ΟΓΑ για τα ν.π.δ.δ. της περιοχής του Δήμου.

2.Αρμοδιότητες Αυτοτελούς Γραφείου Παιδείας, Δια Βίου Μάθησης, Αθλητισμού, Πολιτισμού, Ν.Γενιάς 

        α)Μεριμνά για την εξασφάλιση των κατάλληλων υλικοτεχνικών υποδομών για την προσχολική εκπαίδευση και για τα σχολεία της πρωτοβάθμιας και δευτεροβάθμιας εκπαίδευσης. 

       Στο πλαίσιο αυτό και σύμφωνα με τις δικαιοδοσίες που δίδονται στο Δήμο με τις ισχύουσες διατάξεις: 

1) Μεριμνά για την συντήρηση, τη βελτίωση, τη καθαριότητα και την φύλαξη των υλικοτεχνικών υποδομών του εθνικού συστήματος της πρωτοβάθμιας και της δευτεροβάθμιας εκπαίδευσης, με επιφύλαξη των αρμοδιοτήτων των Σχολικών Επιτροπών και παρέχει κάθε αναγκαία διοικητική υποστήριξη στις Σχολικές Επιτροπές για τη λειτουργία τους και για την άσκηση των αρμοδιοτήτων τους (Άρθρο 243 του ΔΚΚ).

2) Μεριμνά για τη συγκρότηση επιτροπής καταλληλότητας, επιλογής και εκτίμησης της αξίας οικοπέδου για την ανέγερση διδακτηρίου, καθώς και επιλογής οικοπέδου μετά κτιρίου κατάλληλου να χαρακτηρισθεί ως διδακτήριο.

3) Συνεργάζεται με την τεχνική υπηρεσία, για την απαλλοτρίωση οικοπέδων για τις ανάγκες της σχολικής στέγης, καθώς και  την ανέγερση σχολικών κτιρίων.

4) Μεριμνά για τη μίσθωση ακινήτων για τη στέγαση δημόσιων σχολικών μονάδων, τη στέγαση και συστέγαση αυτών και σε περίπτωση συστέγασης καθορίζει την αποκλειστική χρήση ορισμένων χώρων του διδακτηρίου, από κάθε σχολική μονάδα, καθώς και την κοινή χρήση των υπολοίπων χώρων και τις ώρες λειτουργίας της κάθε συστεγαζόμενης σχολικής μονάδας (Συνεργασία με την Οικονομική υπηρεσία για τη μίσθωση ακινήτων).

5) Συνεργάζεται με την Δημοτική Επιτροπή Παιδείας,  την ενημερώνει για θέματα της αρμοδιότητάς της και της παρέχει κάθε αναγκαία διοικητική υποστήριξη για τη λειτουργία της.

6)Σχεδιάζει και μεριμνά για την εφαρμογή πολιτικών, προγραμμάτων και δράσεων για την υποστήριξη των μαθητών της  πρωτοβάθμιας και της δευτεροβάθμιας εκπαίδευσης, αλλά και για τη γενική παιδεία των κατοίκων. Περιλαμβάνονται αρμοδιότητες όπως :

    (α) Η ίδρυση και λειτουργία βιβλιοθηκών

    (β) Η ίδρυση και λειτουργία κέντρων δημιουργικής απασχόλησης παιδιών

    (γ) Η ίδρυση και λειτουργία πάρκων κυκλοφοριακής αγωγής

7)Μεριμνά για το σχεδιασμό και την εκτέλεση προγραμμάτων δια βίου μάθησης στο πλαίσιο του αντίστοιχου εθνικού και περιφερειακού προγραμματισμού, σύμφωνα με την κείμενη νομοθεσία. Στο πλαίσιο αυτό και σύμφωνα με τις δικαιοδοσίες που δίδονται στο Δήμο με τις ισχύουσες διατάξεις:


(α) Καταρτίζει, στο πλαίσιο του τοπικού αναπτυξιακού  προγράμματός του, το τοπικό πρόγραμμα δια βίου μάθησης, με βάση το Εθνικό Πρόγραμμα Δια Βίου Μάθησης και το αντίστοιχο περιφερειακό πρόγραμμα δια βίου μάθησης (νόμος 3879/2010, άρθρο 8) Το τοπικό πρόγραμμα δια βίου μάθησης περιλαμβάνει, ιδίως, επενδύσεις, προγράμματα ή επί μέρους δράσεις γενικής εκπαίδευσης ενηλίκων και γενικότερα δράσεις εφαρμογής της δημόσιας πολιτικής δια βίου μάθησης σε τοπικό επίπεδο.


(β) Μεριμνά για την εφαρμογή του τοπικού προγράμματος δια βίου μάθησης και διαχειρίζεται την εφαρμογή των πολιτικών και των κανόνων που αφορούν τη γενική εκπαίδευση ενηλίκων στην περιφέρεια του Δήμου.


(γ) Εισηγείται την ίδρυση και μεριμνά για τη  λειτουργία Κέντρων Δια Βίου Μάθησης (Κ.Δ.Β.Μ.) που εφαρμόζουν το τοπικό πρόγραμμα δια βίου μάθησης και τα οποία οργανώνονται είτε στο πλαίσιο του Τμήματος, είτε στο πλαίσιο νομικού προσώπου του Δήμου.


(δ) Μεριμνά για τη λειτουργία και διαχείριση τοπικών δομών και την εφαρμογή προγραμμάτων της Γενικής Γραμματείας Δια Βίου Μάθησης στο πλαίσιο προγραμματικών συμβάσεων που συνάπτει ο Δήμος με τη Γενική Γραμματεία Δια Βίου Μάθησης.


(ε) Μεριμνά για την εφαρμογή προγραμμάτων των Κέντρων Περιβαλλοντικής Εκπαίδευσης (Κ.Π.Ε.) του Υπουργείου Παιδείας, Δια Βίου Μάθησης και Θρησκευμάτων, στο πλαίσιο προγραμματικών συμβάσεων που συνάπτει ο Δήμος με το Υπουργείο.


στ) Ασκεί τις αρμοδιότητες λαϊκής επιμόρφωσης ή γενικής εκπαίδευσης ενηλίκων που μεταφέρονται από τη Νομαρχιακή Αυτοδιοίκηση μαζί με την αντίστοιχη επιχειρησιακή μονάδα ή αποκεντρωμένη δομή υπηρεσιακής μονάδας, κατά τις διατάξεις του άρθρου 23 του Ν. 3879 / 2010.

 8)Μελετά και εισηγείται για τη ρύθμιση ζητημάτων εύρυθμης λειτουργίας της προσχολικής εκπαίδευσης και των σχολείων της πρωτοβάθμιας και της δευτεροβάθμιας εκπαίδευσης. Στο πλαίσιο αυτό και σύμφωνα με τις δικαιοδοσίες που δίδονται στο Δήμο με τις ισχύουσες διατάξεις: 

          (α) Εισηγείται τη διάθεση διδακτηρίου για άλλες χρήσεις κοινής ωφέλειας ή για την πραγματοποίηση εκδηλώσεων κοινού ενδιαφέροντος, σε συνεργασία με τη Σχολική Επιτροπή. 

         (β) Μεριμνά για τη μεταφορά μαθητών από τον τόπο διαμονής στο σχολείο φοίτησης, περιλαμβανομένης της μεταφοράς των μαθητών σχολείων ειδικής αγωγής, καθώς και της μεταφοράς και σίτισης μαθητών μουσικών γυμνασίων και λυκείων (Συνεργασία με την Οικονομική υπηρεσία).

        (γ) Εποπτεύει και ελέγχει τους συλλόγους γονέων και κηδεμόνων.

         (δ) Εγκρίνει την εγκατάσταση, μεταφορά ή επισκευή τηλεφωνικών συνδέσεων (κυρίων, δευτερευουσών, πρόσθετων και παράλληλων) στα σχολεία.

        (ε) Οργανώνει συναυλίες ή άλλες πολιτιστικές εκδηλώσεις για τους μαθητές, κατόπιν έγκρισης της Σχολικής Επιτροπής.

       (στ) Μεριμνά για το διορισμό και την αντικατάσταση διοικητών των ιδρυμάτων, που χορηγούν υποτροφίες, εφόσον έχουν τοπική σημασία.

       (ζ)  Εγκρίνει οποιαδήποτε μίσθωση ιδιωτικού αυτοκινήτου δημόσιας χρήσης για μεταφορά προσώπων και υλικών προς κάλυψη σχολικών αναγκών.

     (η) Εισηγείται τον καθορισμό κοινωφελούς χρήσης των σχολείων σε περίπτωση παύσης της λειτουργίας τους.

     (θ) Εισηγείται την κατανομή πιστώσεων στις Σχολικές Επιτροπές για την επισκευή και συντήρηση των σχολικών κτιρίων.

     (ι) Εισηγείται την επιβολή κυρώσεων, κατά τις ισχύουσες διατάξεις, στους γονείς και κηδεμόνες που δεν εγγράφουν τα παιδιά τους στο σχολείο και αμελούν για την τακτική φοίτησή τους.

    (ια) Εισηγείται τη διακοπή μαθημάτων, λόγων έκτακτων συνθηκών ή επιδημικής νόσου, εντός των διοικητικών ορίων του οικείου δήμου.

        β)Αρμοδιότητες σε θέματα Προσχολικής ηλικίας  παιδικοί σταθμοί

Παρέχει:

1) Πολύπλευρη και σφαιρική, νοητική, συναισθηματική, κοινωνική και σωματική ανάπτυξη στα παιδιά με τις πιο σύγχρονες παιδαγωγικές μεθόδους.

2)Στα βρέφη και νήπια την απαραίτητη φροντίδα (φύλαξη, διατροφή) που λόγω της εργασίας των γονέων ή άλλης κοινωνικής αιτίας δεν τους παρέχεται.

3)Στα παιδιά της νηπιακής ηλικίας, προγράμματα ανάλογα της νοητικής και ψυχοκινητικής εξέλιξης, που προσφέρουν ευκαιρίες γι’ απόκτηση ειδικών γνώσεων και την κατάλληλη προετοιμασία για την είσοδό τους στο Δημοτικό Σχολείο.

4)Ευαισθητοποίηση, ενημέρωση και προβληματισμό των γονέων σε θέματα αγωγής, ψυχολογίας και σχέσεων με τα παιδιά τους.

5)Βοήθεια στην οικογένεια γι’ αντιμετώπιση τυχόν κοινωνικών προβλημάτων τους.

       γ)Αρμοδιότητες σε θέματα Πολιτισμού, Αθλητισμού ,Νέας Γενιάς 

1)Σχεδιάζει, εισηγείται  και μεριμνά για την εφαρμογή πολιτικών, προγραμμάτων και δράσεων στον τομέα του πολιτισμού για την προστασία του τοπικού πολιτισμού, την προβολή των πολιτιστικών αγαθών και των πολιτιστικών έργων που παράγονται σε τοπικό επίπεδο. Περιλαμβάνονται  πολιτικές, προγράμματα και δράσεις όπως :

(α) Δημιουργία πολιτιστικών και πνευματικών κέντρων, μουσείων, πινακοθηκών, κινηματογράφων και θεάτρων, φιλαρμονικών και σχολών διδασκαλίας μουσικής, σχολών χορού, ζωγραφικής, γλυπτικής κλπ.

(β) Διοργάνωση και εφαρμογή  πολιτιστικών προγραμμάτων (θεατρικές παραστάσεις, συναυλίες και άλλες πολιτιστικές εκδηλώσεις).

(γ) Προστασία μουσείων, μνημείων, σπηλαίων καθώς και αρχαιολογικών και ιστορικών χώρων της περιοχής.

(δ) Επισκευή, συντήρηση και αξιοποίηση παραδοσιακών και ιστορικών σχολικών κτιρίων και κτιρίων που παραχωρούνται στο Δήμο από τρίτους.

(ε) Προώθηση πολιτιστικών ανταλλαγών σε εθνικό, ευρωπαϊκό και διεθνές επίπεδο.

(στ) Προώθηση της ανάπτυξης του πολιτιστικού τουρισμού.

2)Μελετά και εισηγείται για τη ρύθμιση τοπικών πολιτιστικών θεμάτων. Στο πλαίσιο αυτό και σύμφωνα με τις δικαιοδοσίες που δίδονται στο Δήμο με τις ισχύουσες διατάξεις: 

(α) Εισηγείται για τη συμμετοχή εκπροσώπου του Δήμου στην οργανωτική επιτροπή φεστιβάλ τοπικής εμβέλειας.

(β) Εισηγείται για την επιχορήγηση ΝΠΙΔ τα οποία αναπτύσσουν πολιτιστικού χαρακτήρα δραστηριότητες στη χωρική αρμοδιότητα του Δήμου.

(γ) Εισηγείται για τη χορήγηση αδειών ίδρυσης και λειτουργίας ιδιωτικών μουσικών ιδρυμάτων (Ωδείων, μουσικών σχολών, χορωδιών, συμφωνικών ορχηστρών και συγκροτημάτων μουσικής δωματίου).

3)Σχεδιάζει, εισηγείται  και μεριμνά για την εφαρμογή πολιτικών, προγραμμάτων και δράσεων για την προώθηση του τοπικού αθλητισμού και την παροχή δυνατοτήτων  άθλησης στους κατοίκους. Περιλαμβάνονται  πολιτικές, προγράμματα και δράσεις όπως :

(α) Κατασκευή, συντήρηση και διαχείριση αθλητικών εγκαταστάσεων (δημοτικά γυμναστήρια, αθλητικά κέντρα και δημοτικοί χώροι άθλησης).

(β) Προώθηση και εφαρμογή προγραμμάτων ενίσχυσης του μαζικού αθλητισμού και διοργάνωση αθλητικών εκδηλώσεων.

(γ) Άσκηση εποπτείας επί των Εθνικών Αθλητικών Κέντρων, που καθορίζονται με διυπουργική απόφαση.

 4)Μεριμνά για την οργάνωση και εφαρμογή προγραμμάτων που απευθύνονται στους νέους, σε συνεργασία με τους σχεδιασμούς και τα προγράμματα της Γενικής Γραμματείας Νέας Γενιάς.

 5)Παρακολουθεί  τη λειτουργία και δράση δημοτικών δομών και νομικών προσώπων που εφαρμόζουν προγράμματα και δράσεις στους τομείς του πολιτισμού, του αθλητισμού και της Νέας Γενιάς.

6)Υλοποιεί δράσεις και προγράμματα στους τομείς του Πολιτισμού, του Αθλητισμού και της Νέας Γενιάς, συμπληρωματικά με τις δράσεις και τα προγράμματα που υλοποιούνται από τα Νομικά Πρόσωπα του Δήμου.

3. Αρμοδιότητες γραφείου Απασχόλησης και Τουρισμού

α)Αρμοδιότητες σε θέματα Απασχόλησης

1. Σχεδιάζει, εισηγείται την εφαρμογή και εφαρμόζει τοπικά προγράμματα δράσης και τοπικές πρωτοβουλίες ή συμμετέχει σε ανάλογες δράσεις και πρωτοβουλίες, για την προώθηση και διεύρυνση της απασχόλησης στην περιοχή του Δήμου.

2. Μεριμνά για την ενίσχυση της επιχειρηματικότητας και της επαγγελματικής κατάρτισης προωθώντας την ίδρυση και λειτουργία Κέντρων Επαγγελματικού Προσανατολισμού και Κέντρων Επαγγελματικής Κατάρτισης σε συνεργασία και με το Αυτοτελές Γραφείο Κοινωνικής Προστασίας, Παιδείας και Πολιτισμού και με τη Διεύθυνση Δια Βίου Μάθησης και Απασχόλησης της αντίστοιχης Περιφέρειας και λαμβάνοντας υπόψη τις προγραμματικές επιλογές για θέματα επαγγελματικής κατάρτισης του περιφερειακού προγράμματος δια βίου μάθησης.

3. Μεριμνά για την απορρόφηση του εργατικού δυναμικού της περιοχής του Δήμου με την ανάπτυξη συμβουλευτικών δράσεων προς τους ανέργους και την προώθηση ίσων ευκαιριών πρόσβασης στην αγορά εργασίας. Μεριμνά για τη δημιουργία και λειτουργία μηχανισμών ενημέρωσης των ανέργων για τις ευκαιρίες απασχόλησης στην περιοχή.

β)Αρμοδιότητες σε θέματα Τουρισμού

1. Τηρεί μητρώα και στοιχεία που αφορούν την υφιστάμενη κατάσταση του τουρισμού στην περιοχή του Δήμου (τουριστικά αξιοθέατα, τουριστικές επιχειρήσεις, τουριστικές υποδομές, στοιχεία απασχόλησης, οικονομικά στοιχεία κλπ).

2. Σχεδιάζει και εισηγείται προγράμματα δράσεων παρέμβασης του Δήμου για την ανάπτυξη του τουρισμού στην περιοχή και την αναβάθμιση των παρεχομένων τουριστικών υπηρεσιών, σε συνεργασία με τους τουριστικούς επαγγελματικούς φορείς της περιοχής. Μεριμνά για την εφαρμογή των προγραμμάτων αυτών.

3. Μεριμνά για το σχεδιασμό και την πραγματοποίηση προγραμμάτων τουριστικής προβολής της περιοχής του Δήμου (π.χ. παραγωγή τουριστικού υλικού και εκδόσεις πρακτικών οδηγών για τους ταξιδιώτες, συμμετοχή σε εκθέσεις τουρισμού, δημιουργία δικτύων επικοινωνίας και συνεργασίας με άλλες περιοχές εντός και εκτός της χώρας κλπ).

4. Μεριμνά για την εφαρμογή μηχανισμών ενημέρωσης / πληροφόρησης των επισκεπτών της  περιοχής. 

5. Πραγματοποιεί την εκτέλεση του προγράμματος  «Γαλάζιες Σημαίες» (“Blue Flags”)

ΕΝΟΤΗΤΑ ΣΤ : ΥΠΗΡΕΣΙΕΣ ΥΠΟΣΤΗΡΙΞΗΣ 

Άρθρο 12

Α)Αρμοδιότητες Αυτοτελούς Τμήματος Οικονομικών Υπηρεσιών

Το Αυτοτελές Τμήμα  Διοικητικών και Οικονομικών Υπηρεσιών  είναι αρμόδιο για την αποτελεσματική τήρηση των οικονομικών προγραμμάτων λειτουργίας του δήμου, τη σωστή απεικόνιση των οικονομικών πράξεων και τη διαχείριση των εσόδων και δαπανών του, καθώς και τη διασφάλιση και αξιοποίηση της δημοτικής περιουσίας και την προμήθεια υλικών, εξοπλισμού και υπηρεσιών του δήμου. 

Στο Τμήμα υπάγονται διοικητικά και τα αποκεντρωμένα Γραφεία σε επιμέρους δημοτικές ενότητες Κοινότητες , στο βαθμό που αφορούν οικονομικά ζητήματα.

Οι επί μέρος αρμοδιότητες του αυτοτελούς τμήματος Οικονομικών υπηρεσιών είναι οι εξής:

α)Γραφείο Οικονομικών Υπηρεσιών και Εκκαθάρισης / Εντολής Δαπανών-Διπλογραφικού, Αναλυτικής Λογιστικής και Απογραφής

1)Η σύνταξη σχεδίου προϋπολογισμού εσόδων εξόδων σε συνεργασία με τις αρμόδιες υπηρεσίες του Δήμου προκειμένου να τεθεί υπόψη των προϊσταμένων Οικονομικών υπηρεσιών πριν διαβιβαστεί στο Δήμαρχο και στα αρμόδια όργανα για έγκριση

2)Η παρακολούθηση της πορείας του προϋπολογισμού εσόδων εξόδων.                         
3)Η εισήγηση για αναμόρφωση του προϋπολογισμού όταν παρίσταται ανάγκη λαμβάνοντας υπόψη τις προτάσεις των Δ/νσεων του Δήμου και σύμφωνα με τις ισχύουσες νομικές διατάξεις.

4)Η παρακολούθηση των χρηματοδοτήσεων (τακτικών και έκτακτων ειδικευμένων) σύμφωνα με τις σχετικές αποφάσεις του Δημοτικού Συμβουλίου και Οικονομικής επιτροπής και τις ισχύουσες νομικές διατάξεις. 

5)Η εκτέλεση κάθε εργασίας που αφορά θέματα προϋπολογισμού σχετικά με την πρόβλεψη της εν γένει υλοποίησης τους ανάλογα με την κίνηση των λογαριασμών

6)Η τήρηση ειδικού αρχείου προϋπολογισμού του Δήμου με όλες τις αποφάσεις εγκρίσεις κλπ.

7)Επιμελείται της εκκαθάρισης και εντολής κάθε δαπάνης του Δήμου και ειδικότερα

8)Ελέγχει τα δικαιολογητικά κάθε δαπάνης προς διαπίστωση του νόμιμου ή όχι αυτή με βάση το νόμο περί λογιστικού των Δήμων και κοινοτήτων

9)Εκδίδει τα χρηματικά εντάλματα

10)Τηρεί τα από το νόμο προβλεπόμενα λογιστικά βιβλία

11)Η παρακολούθηση και ενημέρωση του Μητρώου παγίων του δήμου και η συνεργασία με το τμήμα προμηθειών για την ανάλογη τήρηση αποθήκης

12)Η δημιουργία και στενή παρακολούθηση καθώς και η ενημέρωση μηχανογραφημένης αποθήκης για τη σωστή εικόνα αποθεμάτων και αναλωσίμων υλικών.

13)Η σωστή λογιστοποίηση αγορών εσόδων και δαπανών

14)Το κλείσιμο στο τέλος του χρόνου της εκάστοτε οικονομικής χρήσης, η κατάρτιση ισολογισμού και των αποτελεσμάτων χρήσης

15)Η κάθε αναγκαία ενέργεια και εργασία που θα προκύψει κατά την εφαρμογή του Διπλογραφικού Συστήματος και του Ενιαίου Λογιστικού Σχεδίου στο Δήμο.

16)Παρακολούθηση διπλογραφικού συστήματος. 

β) Γραφείο Μισθοδοσίας και Ασφάλισης Προσωπικού  

1)Φροντίζει για τη μισθοδοσία όλου του προσωπικού τη συγκέντρωση των παραστατικών εγγράφων πληρωμής σε συνεργασία με τη Διοικητική Υπηρεσία

2)Παρακολουθεί τις μεταβολές του προσωπικού βάσει των σχετικών αποφάσεων

3) Συντάσσει παραστατικά στοιχεία πληρωμής του προσωπικού, και στέλνει αυτά στο  τμήμα μηχανογραφικού για τη σύνταξη μισθοδοτικών καταστάσεων

4)Ελέγχει τις εκδιδόμενες μισθοδοτικές καταστάσεις τις θεωρεί και μεριμνά για την υπογραφή τους από τους Προϊσταμένους και στη συνέχεια προβαίνει στην έκδοση του σχετικού εντάλματος

5)Εκδίδει βεβαιώσεις μισθοδοσίας των υπαλλήλων

6)Τηρεί καρτέλες ετήσιας μισθοδοσίας για κάθε υπάλληλο για την ετήσια βεβαίωση αποδοχών

7)Συνεργάζεται άμεσα με τον προϊστάμενο του και το γραφείο προσωπικού για κάθε θέμα που αφορά τους εργαζόμενους του τομέα αυτού.


8)Φροντίζει για τη μισθοδοσία όλου του προσωπικού σε συνεργασία με τη Διοικητική υπηρεσία (Γραφείο προσωπικού)

9)Παρακολουθεί τις μεταβολές του προσωπικού, τις ασθένειες, άδειες αποζημιώσεις βάσει των σχετικών αποφάσεων.

10)Τηρεί καρτέλες ετήσιας μισθοδοσίας για κάθε εργαζόμενο για τη φορολογική ενημερότητα

11)Φροντίζει για την ασφάλιση όλου του προσωπικού συντάσσει τις ειδικές καταστάσεις.

γ) Γραφείο Ταμειακής Υπηρεσίας και Εξόδων 

1)Διενεργεί τις πληρωμές προς τους δικαιούχους με βάση τα Εντάλματα Πληρωμών και μετά από έλεγχο των δικαιολογητικών που ορίζει ο νόμος.

2)Καταγράφει τις διενεργούμενες πληρωμές σύμφωνα με τις ισχύουσες διαδικασίες και μεριμνά για την απόδοση των κάθε φύσης κρατήσεων υπέρ τρίτων που αντιστοιχούν στα επιμέρους εντάλματα πληρωμής.

3)Παραλαμβάνει τους βεβαιωτικούς καταλόγους των υπόχρεων και των αντιστοίχων οφειλομένων στο Δήμο ποσών κατά κατηγορία εσόδου. Εκδίδει και μεριμνά για την κοινοποίηση ειδικών προσκλήσεων προς τους οφειλέτες.

4)Διενεργεί τις  εισπράξεις  των οφειλών προς τον Δήμο και ενημερώνει το λογιστικό σύστημα του Δήμου με τις σχετικές ταμειακές εγγραφές.

5)Παρακολουθεί την τακτοποίηση των υποχρεώσεων των οφειλετών προς τον Δήμο και ενημερώνει τις αρμόδιες υπηρεσίες για τις καθυστερούμενες οφειλές.

6)Παρακολουθεί και ελέγχει τους υπαλλήλους άλλων υπηρεσιών του Δήμου που ασχολούνται με εισπράξεις. (αποκεντρωμένες υπηρεσίες, κοιμητήρια, σφαγεία, δημοτικές αγορές κλπ)

7)Τηρεί τις διαδικασίες συναλλαγών με τις Τράπεζες για την τοποθέτηση των χρηματικών διαθεσίμων και την διενέργεια εισπράξεων και πληρωμών μέσω επιταγών.

8)Τηρεί το αναγκαίο φυσικό ταμείο στα γραφεία του Δήμου.

9)Τηρεί αρχεία των  κάθε είδους παραστατικών και αντιστοίχων δικαιολογητικών που χρησιμοποιούνται για την ενημέρωση του λογιστικού συστήματος του Δήμου με τις ταμειακές εγγραφές.

10)Παρακολουθεί την ταμειακή ρευστότητα και προγραμματίζει τις πληρωμές σε συνεργασία και με άλλες αρμόδιες υπηρεσίες.

11)Αναλαμβάνει τη διενέργεια των πληρωμών και την παραλαβή των εισπράξεων που αποδίδουν στο Ταμείο τα εισπρακτικά όργανα.

12)Από το γραφείο Εσόδων οι δημοτικοί εισπράκτορες εισπράττουν τα έσοδα του Δήμου εκδίδοντας το προβλεπόμενο από το Νόμο αποδεικτικό είσπραξης και παραδίδουν τις εισπράξεις της ημέρας ή του τυχόν μεγαλύτερου χρονικού διαστήματος που ορίζει ο Ταμίας στην Τράπεζα που έχει ορίσει ο Δήμος. Η εισήγηση της άσκησης  των ενδίκων μέσων και της λήψης αναγκαστικών μέτρων κατά των δυστροπούντων οφειλετών του Δήμου και παρακολουθεί την εξέλιξη των μέσων αυτών. Γραφείο Οικονομικής Διαχείρισης Νομικών Προσώπων.

13)Κάθε εργασία σχετική με την είσπραξη δημοτικών Εσόδων, πληρωμής και εξόφλησης ενταλμάτων που προβλέπεται από τις σχετικές διατάξεις του Δημοσιονομικού Κώδικα όπως κάθε φορά αυτές τροποποιούνται.

14) Διεξάγει τις λογιστικές πράξεις που σχετίζονται με την πληρωμή των εξόδων, την τήρηση των λογιστικών βιβλίων του ταμείου και την κατάρτιση των μηνιαίων και ετήσιων λογαριασμών της διαχείρισης και απολογιστικών στοιχείων του Δήμου, καθώς η ενημέρωση στις Δημόσιες Ελεγκτικές Υπηρεσίες σύμφωνα με τις ισχύουσες διαδικασίες κάθε φορά.

 δ)Γραφείο Εσόδων, Περιουσίας και Κληροδοτημάτων

1)Συγκεντρώνει στοιχεία για την εξακρίβωση των υπόχρεων και του ύψους των χρηματικών υποχρεώσεων προς τον Δήμο των φυσικών και νομικών προσώπων για φόρους, εισφορές, τέλη, δικαιώματα που περιοδικά πρέπει να καταβάλλονται στο Δήμο με βάση τις ισχύουσες εκάστοτε διατάξεις της νομοθεσίας.

2)Ελέγχει την ακρίβεια των μεγεθών με βάση τα οποία υπολογίζονται το ύψος ανά υπόχρεο των προηγούμενων φόρων, εισφορών, τελών, δικαιωμάτων κλπ.

3)Δημιουργεί και τηρεί αρχεία υπόχρεων για την καταβολή των επιμέρους ποσών που αποτελούν τακτικά έσοδα του Δήμου.

4)Επεξεργάζεται  στοιχεία και υπολογίζει περιοδικά το ύψος των οφειλομένων ποσών κατά κατηγορία προσόδου και υπόχρεο. Καταρτίζει  βεβαιωτικούς καταλόγους υπόχρεων και αντίστοιχων οφειλόμενων ποσών κατά κατηγορία προσόδου.

5)Μεριμνά για την ενημέρωση των υπόχρεων για την καταβολή των προηγουμένων οφειλομένων ποσών και μεριμνά για την τήρηση των διαδικασιών που ισχύουν για τις προσφυγές των υπόχρεων όταν αμφισβητούν το ύψος των οφειλόμενων ποσών .

6)Οριστικοποιεί τους βεβαιωτικούς καταλόγους μετά την ολοκλήρωση των διαδικασιών των τυχόν προσφυγών για την εκτέλεση των αντιστοίχων εισπράξεων.

7)Τηρεί τις αντίστοιχες διαδικασίες και εκδίδει βεβαιώσεις που σχετίζονται με την είσπραξη διαφόρων τελών, δικαιωμάτων ή εισφορών.

8)Παρακολουθεί και μεριμνά  για την τήρηση όλων των οικονομικών δοσοληψιών που σχετίζονται με τη λειτουργία της παροχής υπηρεσιών του Δήμου μέσω των νεκροταφείων, σφαγείων, δημοτικών αγορών, της ύδρευσης κλπ.

9)Τηρεί τις διαδικασίες που σχετίζονται με την αποδοχή και την αξιοποίηση των  δωρεών και των κληροδοτημάτων προς τον Δήμο, σύμφωνα με τους αντιστοίχους όρους.

10)Τηρεί τα  αρχεία της δημοτικής ακίνητης περιουσίας σε  ηλεκτρονική και φυσική μορφή ( φάκελοι με στοιχεία περιγραφικά και ιδιοκτησιακά έγγραφα)

11)Μεριμνά για την διερεύνηση μεθόδων αξιοποίησης της δημοτικής ακίνητης περιουσίας και διατυπώνει σχετικές εισηγήσεις προς τα αρμόδια όργανα του Δήμου.

12)Μεριμνά για την προώθηση της αξιοποίησης  της δημοτικής ακίνητης περιουσίας σύμφωνα με τις σχετικές αποφάσεις του Δήμου και τη διαχείριση της εκμετάλλευσης της δημοτικής ακίνητης περιουσίας (πχ. κατάρτιση συμβάσεων μισθώσεων, μέριμνα είσπραξης μισθωμάτων κλπ.)

13)Μεριμνά για την εκμίσθωση δημοτικών ακινήτων -  εκτάσεων γης , αναλαμβάνοντας εξ ολοκλήρου τη διαδικασία εκμίσθωσης  ,  μεταξύ των άλλων για βιομηχανικούς ή βιοτεχνικούς σκοπούς, κτηνοτροφικές εκμεταλλεύσεις, εγκαταστάσεις θερμοκηπίων και για μονάδες στους τομείς αλιείας.

14)Μεριμνά για την παραχώρηση χρήσης δημοτικών ακινήτων ή τη καταβολή μισθώματος προς κάλυψη στεγαστικών αναγκών της πυροσβεστικής υπηρεσίας.

ε)Γραφείο Προμηθειών υλικών, Εξοπλισμού και Υπηρεσιών

1 )Η φροντίδα για τη διενέργεια τακτικών και πρόχειρων διαγωνισμών του Δήμου και για κάθε είδους προμήθεια σε συνεργασία με αρμόδιες υπηρεσίες του Δήμου.

2) Η επιμέλεια και παρακολούθηση όλων των διαδικασιών προμηθειών σε συνεργασία με τις οικείες υπηρεσίες του Δήμου των προμηθευόμενων ειδών.

3) Η σύνταξη συμφωνητικών και παράδοση αυτών μετά των λοιπών δικαιολογητικών τους στο Γραφείο Οικονομικών Υπηρεσιών και Εκκαθάρισης.

4) Η παρακολούθηση της εκτέλεσης του προγράμματος προμηθειών και η υποβολή αναγκαίων στοιχείων στο γραφείο Οικονομικών Υπηρεσιών και Εκκαθάρισης

5 )Η τήρηση αρχείου προμηθειών

6) Η χρήση βοηθητικών εντύπων που εγκρίνονται από Δήμαρχο ή τους καθ ύλην αρμόδιους αντιδημάρχους.

7) Η μέριμνα για τη συγκρότηση επιτροπών που να ασχολούνται με τη διαδικασία χαρακτηρισμού των προμηθευόμενων ειδών ως αχρηστία ή πλεονάζοντα καθώς και η τήρηση διαδικασιών απομάκρυνσης ή εκποίησης αυτών

στ) Γραφείο αποθήκης

1)Η σύνταξη πρωτοκόλλων παραλαβής η τήρηση και έγκαιρη ενημέρωση των απαιτούμενων βιβλίων χρεοπίστωσης και αποθήκης κινητής περιουσίας αναλωσίμων υλικών παρεχομένων υπηρεσιών

2)Η φύλαξη και καλή συντήρηση του αποθηκευμένου υλικού καθώς και η ακρίβεια του υπολοίπου όπως αυτό προκύπτει κάθε στιγμή από τα τηρούμενα βιβλία και από την αποθήκη. 

Άρθρο 13

Α)ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΤΜΗΜΑΤΟΣ ΔΙΟΙΚΗΤΙΚΩΝ ΥΠΗΡΕΣΙΩΝ

Το Αυτοτελές Τμήμα  Διοικητικών Υπηρεσιών  είναι αρμόδιο για την τήρηση των διαδικασιών και αρχείων που αφορούν την δημοτική κατάσταση και την καταγραφή των ληξιαρχικών γεγονότων στην περιοχή του Δήμου,  για την ορθολογική διοίκηση / διαχείριση του ανθρώπινου δυναμικού του Δήμου και για την παροχή γενικών υπηρεσιών διοικητικής υποστήριξης των οργάνων του Δήμου, την τήρηση διαδικασιών πρωτοκόλλου και την παροχή γενικών βοηθητικών εργασιών στις υπηρεσίες του Δήμου.

Οι αρμοδιότητες των επί μέρους γραφείων του τμήματος αυτού είναι οι εξής:

Α)  ΓΡΑΦΕΙΟ ΥΠΟΣΤΗΡΙΞΗΣ ΠΟΛΙΤΙΚΩΝ ΟΡΓΑΝΩΝ
Αρμοδιότητες Γραφείου  υποστήριξης των πολιτικών οργάνων του Δήμου

1)Παρέχει κάθε είδους διοικητική και γραμματειακή υποστήριξη προς τα συλλογικά διοικητικά αιρετά όργανα του Δήμου, δηλαδή το Δημοτικό Συμβούλιο (Δ.Σ.), την Οικονομική Επιτροπή (Ο.Ε.), την Εκτελεστική Επιτροπή (Ε.Ε.) και την Επιτροπή Ποιότητας Ζωής (Ε.Π.Ζ.)  (οργάνωση συνεδριάσεων, τήρηση πρακτικών συνεδριάσεων, παραγωγή, διεκπεραίωση, διαχείριση και αρχείου αποφάσεων συλλογικών οργάνων κλπ).

2)Παρέχει κάθε είδους διοικητική και γραμματειακή υποστήριξη προς τα ατομικά διοικητικά αιρετά όργανα του Δήμου, δηλαδή τον Πρόεδρο του Δημοτικού Συμβουλίου, τον Δήμαρχο και τους Αντιδημάρχους (οργάνωση και ρύθμιση συναντήσεων, παραγωγή, διεκπεραίωση, διαχείριση εγγράφων, κλπ).

3)Παρέχει διοικητική υποστήριξη προς τη Δημοτική Επιτροπή Διαβούλευσης το Συμβούλιο Ένταξης Μεταναστών και τις Επιτροπές του Δημοτικού Συμβουλίου.

4)Παρέχει γραμματειακή υποστήριξη στις Δημοτικές Παρατάξεις.

5)Μεριμνά για την ενημέρωση των πολιτικών οργάνων και των υπηρεσιών του Δήμου για τις αποφάσεις που λαμβάνουν τα όργανα του Δήμου.

  6)Τηρεί το αρχείο των εκπροσώπων του Δήμου σε διαφόρους φορείς και όργανα και μεριμνά για την αποστολή στοιχείων στους εκπροσώπους και την παραλαβή και διεκπεραίωση των εκθέσεων που υποβάλλουν στο Δήμο.

Β) ΓΡΑΦΕΙΟ ΠΡΩΤΟΚΟΛΛΟΥ

α)Αρμοδιότητες Πρωτοκόλλου και Διεκπεραίωσης 

1)Τήρηση των διαδικασιών πρωτοκόλλησης των κάθε είδους εισερχομένων στο Δήμο εγγράφων.

2)Διανομή εγγράφων στις επιμέρους υπηρεσίες του Δήμου.

3)Τήρηση των διαδικασιών πρωτοκόλλησης των κάθε είδους εξερχομένων  από το Δήμο εγγράφων.

4)Τήρηση ενεργών και ιστορικών  αρχείων εγγράφων σύμφωνα με τις ισχύουσες διαδικασίες.

5)Τήρηση αρχείου αποφάσεων Δημάρχου.

6)Θεωρήσεις γνησίου υπογραφών

7)Επικυρώσεις αντιγράφων.

β) Αρμοδιότητες σε θέματα διοικητικής μέριμνας

1)Επίδοση δικαστικών, φορολογικών κλήσεων και δημοτικών εγγράφων

2)Επίδοση προσκλήσεων σε μέλη του Δ.Σ., της Ο.Ε., της Ε.Ε. και της Ε.Π.Ζ.

3)Επίδοση προσκλήσεων σε Εθνικές και Τοπικές εκλογές.

4)Τοιχοκόλληση ανακοινώσεων του Δήμου

5)Διακίνηση εγγράφων από την έδρα του Δήμου στις Δημοτικές Ενότητες και Τοπικές Κοινότητες του Δήμου και σε άλλες δημόσιες υπηρεσίεςμες αι σε οπικ

6)Παραλαβή - αποστολή της αλληλογραφίας

7)Θεωρήσεις γνησίων υπογραφών σε κατ’ οίκων επίσκεψη σε ανήμπορους προς μετακίνηση πολίτες.

Γ)ΓΡΑΦΕΙΟ ΔΗΜΟΤΙΚΗΣ ΚΑΤΑΣΤΑΣΗΣ ΛΗΞΙΑΡΧΕΙΟΥ

α) Αρμοδιότητες σε θέματα δημοτικής κατάσταση

1)Τήρηση και συνεχής ενημέρωση Δημοτολογίου και των οικογενειακών μερίδων δημοτών με βάση τις ισχύουσες θεσμοθετημένες διαδικασίες-εισαγωγή στον Η/Υ.  

2)Τήρηση για κάθε οικογένεια, ιδιαιτέρου φακέλου με τα σχετικά δικαιολογητικά..

3)Διαγραφές λόγω θανάτου, απώλειας Ελληνικής Ιθαγένειας, λόγω μεταδημότευσης

4)Αρχειοθέτηση διαταγών «περί δημοτολογίων».

5)Διορθώσεις επωνύμων, κυρίων ονομάτων, πατρωνύμων, μητρωνύμων, τόπων γέννησης, έτους γέννησης, αλλαγής στοιχείων λόγω υιοθεσίας κ.λπ. καθώς και παραλαβή δικαιολογητικών για την αλλαγή επωνύμου και πρόσληψη επωνύμου.

6)Μεριμνά για την πρόσληψη και αλλαγή επωνύμου, καθώς και την  πρόσληψη πατρωνύμου και μητρωνύμου από παιδιά, που γεννήθηκαν χωρίς γάμο των γονέων τους ή είναι αγνώστων γονέων.

7)Μεριμνά για τον εξελληνισμό του ονοματεπώνυμου Ελλήνων του εξωτερικού , ομογενών, αλλοδαπών που αποκτούν την Ελληνική Ιθαγένεια

8) Εγγραφή αλλοδαπών στα δημοτολόγια μετά από απόκτηση της Ελληνικής Ιθαγένειας με πολιτογράφηση, δήλωση πολιτογράφησης.

9)Συνεργασία με άλλους ΟΤΑ και με τις κρατικές υπηρεσίες σε περιπτώσεις μεταβολών.

10)Έκδοση πάσης φύσεως πιστοποιητικών (ατομικής και οικογενειακής κατάστασης, ταυτοπροσωπίας, στρατολογικής χρήσεως κ.λπ.)

11)Έκδοση πάσης φύσεως βεβαιώσεων (μόνιμης κατοικίας, πληθυσμού, απασχόλησης, στρατιωτικής άδειας κ.λπ.) 

β)Αρμοδιότητες σε θέματα Μητρώου Αρρένων-Στρατολόγησης

1)Κατάρτιση ετησίως του Μητρώου Αρρένων, τήρηση αρχείων αυτών, ενημέρωση και τήρηση αρχείων των αποφάσεων των μεταβολών που επέρχονται σε αυτά (αλλαγή επωνύμου, προσθήκης πατρωνύμου, μητρωνύμου, κυρίου ονόματος κ.α. στοιχείων).

2)Εγγραφές αδήλωτων.

3)Εγγραφές αλλοδαπών οι οποίοι αποκτούν την Ελληνική Ιθαγένεια.

4)Διαγραφές λόγω θανάτου και απώλειας Ελληνικής Ιθαγένειας.

5)Διορθώσεις επωνύμου, κυρίων ονομάτων, πατρωνύμων, μητρωνύμων, τόπων γέννησης, έτους γέννησης, αλλαγής στοιχείων λόγω υιοθεσίας.

6)Συνεργασία με άλλους Ο.Τ.Α. και με τις κρατικές υπηρεσίες σε περιπτώσεις μεταβολών.

7)Έκδοση πιστοποιητικών από τα μητρώα Αρρένων.

γ)Αρμοδιότητες σε θέματα πολιτικών γάμων

1)χορήγηση αδειών πολιτικού γάμου.

2)Μέριμνα για την τήρηση πολιτικών γάμων.

ε)Αρμοδιότητες σε θέματα Εκλογών.
1)Επιμέλεια της εφαρμογής της εκλογικής νομοθεσίας και εκτέλεση των καθηκόντων που ανατίθενται στο Δήμο από τον εκλογικό νόμο και σχετικές εγκυκλίους.

2)Αναθεώρηση και σύνταξη κάθε δίμηνο εκλογικών καταλόγων στους Η/Υ και Ετεροδημοτών, Ευρωπαίων πολιτών, ομογενών και υπηκόων τρίτων χωρών και άλλων ειδικων εκλογικών καταλόγων

3)Παραλαβή σχετικών δικαιολογητικών και έκδοση σύμφωνα με την εκλογική διαδικασία, πιστοποιητικών.

4)Τήρηση εκλογικών καταλόγων και φροντίδα για την κατά νόμο αναθεώρηση αυτών.

στ)(Αρμοδιότητες σε θέματα Ληξιαρχείου)

1)Μέριμνα για την προμήθεια, θεώρηση και υπεύθυνη τήρηση των ληξιαρχικών βιβλίων.

2)Σύνταξη - καταχώρηση στα οικεία βιβλία των ληξιαρχικών πράξεων γεννήσεων-γάμων, θανάτων και συμφώνων συμβίωσης καθώς και κάθε μεταγενέστερο γεγονός που συνδέεται με αυτά (π.χ. βαπτίσεις, διαζύγια κ.λπ.) σύμφωνα με τις εκάστοτε ισχύουσες διατάξεις.

3)Σύνταξη και καταχώρηση στο προβλεπόμενο από το νόμο βιβλίο, των εκθέσεων βαπτίσεων-ονοματοδοσίας-διαζυγίων κ.λπ. εφόσον για τα γεγονότα αυτά δεν υπάρχει στα αντίστοιχα βιβλία  αυτού συνταγμένη ληξιαρχική πράξη, στο περιθώριο της οποίας  θα έπρεπε σε αυτήν την περίπτωση να καταχωρηθεί η μεταβολή.

4)Τήρηση αρχείων επισήμων εγγράφων ληξιαρχικών γεγονότων.

5)Τήρηση αλφαβητικών ευρετηρίων για όλα τα βιβλία.

6)Έκδοση αδειών ταφής.

7)Έκδοση αντιγράφων αποσπασμάτων ληξιαρχικών πράξεων ή άλλων θεσμοθετημένων πιστοποιητικών.

8)Έκδοση και αποστολή ληξιαρχικών πράξεων μέσω ΚΕΠ  και αυτεπάγγελτης αναζήτησης διαφόρων υπηρεσιών.

9)Ενημέρωση του τμήματος Δημοτικής κατάστασης και των αντιστοίχων τμημάτων άλλων ΟΤΑ για τα ληξιαρχικά γεγονότα, που επηρεάζουν τα στοιχεία των μητρώων/αρχείων που τηρούνται στα τμήματα αυτά.

10)Διεξαγωγή της υπηρεσιακής αλληλογραφίας σε όλα τα θέματα της αρμοδιότητας του που περνιέται σε δικό του πρωτόκολλο. Τήρηση του σχετικού αρχείου αυτής. Μέριμνα για την επιθεώρηση των ληξιαρχικών βιβλίων από το αρμόδιο δικαστικό όργανο και τήρηση ειδικού φακέλου των δελτίων επιθεώρησης.

11)Τήρηση των υπό του Νόμου προβλεπομένων βιβλίων.

12)Γενικά, και για όποια ενέργεια δεν περιγράφεται στο παρόν, ενεργεί σύμφωνα με την ισχύουσα κάθε φορά νομοθεσία «περί ληξιαρχικών πράξεων.».

Δ)ΓΡΑΦΕΙΟ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ

Αρμοδιότητες  Γραφείου  διαχείρισης   ανθρώπινου δυναμικού- 

1)Μεριμνά για την εφαρμογή του  συστήματος  αξιολόγησης των εργαζομένων στο Δήμο και την τήρηση των σχετικών στοιχείων.

2)Εισηγείται και παρακολουθεί την υλοποίηση μέτρων επιπρόσθετης στήριξης του ανθρώπινου δυναμικού του Δήμου ( πχ. οργάνωση μετακινήσεων του προσωπικού στις εγκαταστάσεις του Δήμου,  παιδικοί σταθμοί κλπ).

3)Σχεδιάζει,, εισηγείται  και οργανώνει  προγράμματα συνεχιζόμενης κατάρτισης και επιμόρφωσης του ανθρώπινου δυναμικού του Δήμου. Παρακολουθεί την υλοποίηση των προγραμμάτων και μεριμνά για την αξιολόγηση των αποτελεσμάτων από την υλοποίηση των προγραμμάτων αυτών στην πράξη.

4)Μεριμνά για την τήρηση των  νομοθετικών και κανονιστικών διατάξεων που ισχύουν εκάστοτε και ρυθμίζουν τις σχέσεις  του Δήμου με το ανθρώπινο δυναμικό του ( πχ. θέματα μισθολογικά, ωραρίου, αδειών , ασθενειών, υπερωριών, απολύσεων, διεκδικήσεων κλπ).

5)Μεριμνά για τη  διενέργεια και ολοκλήρωση των διαδικασιών πρόσληψης ανθρώπινου δυναμικού για την κάλυψη συγκεκριμένων θέσεων εργασίας με βάση τις νόμιμες διαδικασίες.

6)Τηρεί τα Μητρώα του  Προσωπικού στο οποίο καταγράφονται τα στοιχεία της ατομικής και οικογενειακής του κατάστασης, οι κάθε είδους μεταβολές στην εργασιακή του ζωή (προσλήψεις, απολύσεις, αλλαγές θέσεων εργασίας, αμοιβές, άδειες, απουσίες, αξιολογήσεις κλπ) και τα προσόντα του.

7)Σχεδιάζει και  εισηγείται   βελτιώσεις  και  παρακολουθεί την  εφαρμογή όλων των διαδικασιών που σχετίζονται με την απασχόληση των εργαζομένων, σύμφωνα με τις ισχύουσες διατάξεις (τήρηση ωραρίου, έγκριση και πραγματοποίηση υπερωριών κλπ).

8)Συγκεντρώνει τα στοιχεία απασχόλησης και τις μεταβολές των στοιχείων των εργαζομένων που επηρεάζουν τις αμοιβές τους και ενημερώνει έγκαιρα τις αρμόδιες οικονομικές υπηρεσίες , ώστε να προωθείται έγκαιρα η πληρωμή των εργαζομένων και η απόδοση των ασφαλιστικών εισφορών.

9)Συνεργάζεται με τους Προϊσταμένους  των επιμέρους διοικητικών ενοτήτων του Δήμου και τους ενημερώνει για τις διαδικασίες που πρέπει να ακολουθούνται σε εργασιακά θέματα (διαχείριση παρουσιών, υπερωριών, βεβαιώσεων προς το προσωπικό κλπ).

10)Εκδίδει κάθε είδους  βεβαιώσεις προς το προσωπικό για θέματα που άπτονται της απασχόλησής τους στο Δήμο.

Ε)Αρμοδιότητες Γραφείου Διοικητικών Θεμάτων και Αποκεντρωμένων Δ.Ε.

α) Παρέχει γραμματειακή και διοικητική υποστήριξη προς τον Αντιδήμαρχο που εποπτεύει τις υπηρεσίες της δημοτικής ενότητας και προς τα τμήματα της (τήρηση πρωτοκόλλου, διεκπεραίωση και αρχειοθέτηση αλληλογραφίας, κλπ)

β) Παρέχει γραμματειακή και διοικητική υποστήριξη προς τα πολιτικά όργανα της δημοτικής ενότητας.

γ) Παρακολουθεί την εφαρμογή όλων των διαδικασιών που σχετίζονται με την απασχόληση των εργαζομένων στις υπηρεσίες της δημοτικής ενότητας, σύμφωνα με τις ισχύουσες διατάξεις 

δ) Μεριμνά για την λειτουργία του τηλεφωνικού κέντρου της δημοτικής ενότητας .

ε) Ενημερώνει και πληροφορεί τους πολίτες για τις ενέργειες που απαιτούνται για τη διεκπεραίωση διοικητικών υποθέσεων σχετικών με τις κεντρικές δημοτικές υπηρεσίες.

Στ) Παραλαμβάνει αιτήσεις πολιτών για την διεκπεραίωση υποθέσεών τους από τις κεντρικές υπηρεσίες, ελέγχει την πληρότητά τους και διαβιβάζει πλήρεις τους φακέλους των υποθέσεων των πολιτών στην αρμόδια για την διεκπεραίωση τους δημοτική υπηρεσία με οποιονδήποτε πρόσφορο τρόπο.

ζ) Παραλαμβάνει από τις αρμόδιες κεντρικές υπηρεσίες τα τελικά έγγραφα που έχουν ζητηθεί από τους πολίτες και μεριμνά για την παράδοσή τους στους πολίτες.

η) Τηρεί, σε τοπικό επίπεδο, τις υποχρεώσεις για το Δήμο που προκύπτουν από την ισχύουσα νομοθεσία περί ιθαγένειας, αλλοδαπών και μετανάστευσης.

θ) Υποδέχεται και διαχειρίζεται τα παράπονα και τις προτάσεις των πολιτών για βελτιώσεις των διοικητικών διαδικασιών του Δήμου.

Άρθρο 14

Αρμοδιότητες Αυτοτελούς Τμήματος Τεχνικών Υπηρεσιών

Το Αυτοτελές Τμήμα  Τεχνικών Υπηρεσιών είναι αρμόδιο  για τη μελέτη, εκτέλεση και συντήρηση των κάθε είδους τεχνικών έργων του Δήμου, με στόχο την έγκαιρη, οικονομική και άριστη από επιστημονικής απόψεως πραγματοποίησής τους.  Συγχρόνως το Τμήμα   είναι αρμόδιο για την εξασφάλιση βελτιωμένων συνθηκών ασφαλούς μετακίνησης και κυκλοφορίας των δημοτών και των οχημάτων τους, καθώς και για τον έλεγχο εγκαταστάσεων και την έκδοση αδειών εγκαταστάσεων και εγκαταστατών όπως ο Νόμος και οι κείμενες διατάξεις ορίζουν κάθε φορά. Οι συγκεκριμένες αρμοδιότητες του Τμήματος στο πλαίσιο της αποστολής της,  καθορίζονται από τις ισχύουσες διατάξεις Νόμων, Διαταγμάτων και Υπουργικών Αποφάσεων.

Οι αρμοδιότητες των επί μέρους ενοτήτων του Τμήματος Τεχνικών Υπηρεσιών  είναι οι εξής:

Α) Αρμοδιότητες Γραφείου Τεχνικών, Ηλεκτρομηχανολογικών και Συγκοινωνιακών Έργων και Μελετών

Συνεργάζεται με το Γραφείο Προγραμματισμού, Οργάνωσης και Πληροφορικής κατά το σχεδιασμό των προγραμμάτων δράσης του Δήμου που αφορούν την υλοποίηση τεχνικών έργων που περιλαμβάνουν ειδικότερα, σύμφωνα με το εύρος της δικαιοδοσίας των δήμων :
1) συγκοινωνιακά έργα (κατασκευές νέων έργων οδοποιίας, συντήρηση υφιστάμενου οδικού δικτύου, κατασκευές γεφυρών, κόμβων και διαβάσεων κλπ)

2)κτιριακά έργα ( κατασκευή. συντήρηση, επισκευή, διακόσμηση και εξοπλισμός των δημοτικών κτιρίων και εγκαταστάσεων)

3) έργα διαμόρφωσης, διαρρύθμισης και εξωραϊσμού  των κοινοχρήστων χώρων στην περιοχή του Δήμου ( πεζόδρομοι, πλατείες, παιδικές χαρές, τεχνικά έργα χώρων πρασίνου, αθλητικοί χώροι, αρχαιολογικοί χώροι και μνημεία, κοιμητήρια κλπ)

4) υδραυλικά και εγγειοβελτιωτικά έργα 

5)Αιτείται δειγματοληπτικούς ελέγχους, προκειμένου να διαπιστωθεί η ποιότητα των χαλύβων οπλισμού σκυροδέματος, καθώς και η ποιότητα  των προϊόντων τσιμέντου.

6)Μεριμνά για την εκπόνηση όλων των αναγκαίων μελετών για την υλοποίηση των έργων του Γραφείου (εκπόνηση με προσωπικό του Γραφείου ή με ανάθεση σε τρίτους). Επιβλέπει την καλή εκπόνηση των μελετών.

7)Συντάσσει τεχνικές προδιαγραφές και προσδιορίζει τις ανάγκες κάθε έργου σε υλικά, εργαλεία, τεχνικό εξοπλισμό ανθρώπινο δυναμικό κλπ και εισηγείται την μεθοδολογία εκτέλεσης κάθε έργου ( με αυτεπιστασία ή με ανάθεση σε τρίτους).

8)Επιβλέπει την εκτέλεση των έργων του Γραφείου που εκτελούνται με αυτεπιστασία.

9)Συγκροτεί, οργανώνει και διοικεί τα σχετικά συνεργεία του Δήμου.

10)Συνεργάζεται με τις Οικονομικές Υπηρεσίες για την καλή εκτέλεση των διαδικασιών ανάθεσης των μελετών και της εκτέλεσης των έργων σε τρίτους.

11)Επιβλέπει την εκτέλεση των έργων του Γραφείου που ανατίθενται σε τρίτους. Διενεργεί επιμετρήσεις εργασιών και ελέγχει τις πιστοποιήσεις εργασιών που υποβάλλονται από τρίτους.

12)Μεριμνά για τις διαδικασίες παραλαβής των έργων που εκτελούνται από τρίτους.

13)Μεριμνά για τον σωστό χειρισμό και την αξιοποίηση των μηχανημάτων και γενικά του τεχνικού εξοπλισμού που χρησιμοποιεί το Γραφείο.

14)Συγκροτεί, οργανώνει και διοικεί συνεργεία αμέσου επέμβασης σε περιπτώσεις επειγόντων περιστατικών εκτός προγράμματος.

15)Τηρεί τεχνικά αρχεία με αναλυτικά στοιχεία των έργων που εκτελεί ( αναλώσεις υλικών, απασχόληση τεχνικού προσωπικού, απασχόληση τεχνικού εξοπλισμού, στοιχεία κόστους κλπ) και αντίστοιχα αρχεία μελετών και σχεδίων (φάκελοι των έργων). Εξάγει περιοδικά στατιστικά στοιχεία και δείκτες από την εκτέλεση των έργων του Γραφείου

16)Ενημερώνει το Γραφείο Προγραμματισμού, Οργάνωσης και Πληροφορικής για την πρόοδο της υλοποίησης των έργων του Τμήματος.

17)Παρέχει διοικητική και γραμματειακή υποστήριξη προς το Τμήμα και τα Γραφεία του (τήρηση πρωτοκόλλου, διεκπεραίωση και αρχειοθέτηση αλληλογραφίας, θέματα προσωπικού κλπ).

· Επιπροσθέτως, μελετά και εκτελεί έργα που αφορούν :

1)Στην επέκταση, συντήρηση, επισκευή και βελτίωση του δικτύου ηλεκτροφωτισμού των οδών και γενικά των υπαιθρίων χώρων του Δήμου, καθώς και του φωτισμού για την ανάδειξη των δημοτικών κτιρίων, μνημείων και αρχαιολογικών χώρων της περιοχής.

2)Στην επέκταση, συντήρηση και επισκευή του δικτύου φωτεινής σηματοδότησης για τη ρύθμιση της κυκλοφορίας στην περιοχή του Δήμου.

3)Στην εγκατάσταση και συντήρηση κάθε είδους πληροφοριακών πινακίδων στην περιοχή του Δήμου (πινακίδες ονομασίας οδών και πλατειών, αρίθμησης κτιρίων, παροχής πληροφοριών σε οδηγούς και διερχομένους, πινακίδες στάσεων συγκοινωνιακών μέσων κλπ).

4)Στην εκτέλεση εργασιών απομάκρυνσης παράνομων διαφημιστικών πινακίδων.

5)Στην εκτέλεση εργασιών σήμανσης και διαγράμμισης οδών, καθώς και τοποθέτησης και συντήρησης προστατευτικών μέσων για την ασφάλεια της κυκλοφορίας οχημάτων και πεζών.

6)Στη συντήρηση, επισκευή ή βελτίωση του ηλεκτρομηχανολογικού εξοπλισμού και των κάθε είδους Η/Μ εγκαταστάσεων των Δήμου.

· Όσον αφορά σε θέματα συγκοινωνιών και κυκλοφορίας (κατά τις ρυθμίσεις της εκάστοτε σχετικής νομοθεσίας) :

1)Μεριμνά  για την εξασφάλιση ικανοποιητικού δικτύου αστικών συγκοινωνιών στο Δήμο και τη ρύθμιση σχετικών θεμάτων .

2) Μεριμνά για την άσκηση, με δυνατότητα επιβολής κομίστρου, συγκοινωνιακού έργου για την εξυπηρέτηση της μετακίνησης των κατοίκων της περιοχής, εφόσον το έργο αυτό δεν εξυπηρετείται από υφιστάμενη γραμμή. Η άσκηση συγκοινωνιακού έργου είναι δυνατόν να γίνεται είτε με ιδιόκτητα μέσα, είτε με τη χρήση μισθωμένων μέσων και υπηρεσιών.

3) Μεριμνά για τη διενέργεια μεταφορών για τη μετακίνηση κατοίκων που ανήκουν σε κοινωνικές ομάδες (άτομα με αναπηρία, ηλικιωμένοι, παιδιά), είναι εργαζόμενοι στο Δήμο και τα νομικά του πρόσωπα, ή είναι μαθητές που μετακινούνται στον τόπο που λειτουργεί το σχολείο.

4) Καθορίζει  τις αστικές γραμμές λεωφορείων, καθώς και την αφετηρία, τη διαδρομή, τις στάσεις και το τέρμα των αντίστοιχων γραμμών.

5) Εισηγείται τον καθορισμό κομίστρων των αστικών φορέων παροχής συγκοινωνιακού έργου.

6) Καθορίζει  τις προδιαγραφές των στάσεων και των στεγάστρων αναμονής επιβατών των αστικών και υπεραστικών γραμμών.

7) Εισηγείται την ανάκληση άδειας κυκλοφορίας αστικού λεωφορείου, από τον κύκλο εργασίας, εντός του ιδίου ημερολογιακού έτους.

8)Μεριμνά  και εισηγείται τη λήψη μέτρων για την ασφάλεια της κυκλοφορίας και τη διευκόλυνση των μετακινήσεων. 

9) Μεριμνά για τη ρύθμιση της κυκλοφορίας, τον καθορισμό πεζοδρόμων, μονοδρομήσεων και κατευθύνσεων της κυκλοφορίας. 

10) Μεριμνά για την απομάκρυνση εγκαταλελειμμένων οχημάτων.

11) Ρυθμίζει τα θέματα στάθμευσης των αυτοκινήτων και μεριμνά για τη δημιουργία χώρων στάθμευσης τροχοφόρων και με δυνατότητα μίσθωσης ακινήτων, σύμφωνα με την κείμενη νομοθεσία.

12) Λαμβάνει μέτρα για την απρόσκοπτη πρόσβαση στους κοινοχρήστους χώρους,

13) Μεριμνά για την ονομασία οδών και πλατειών, τοποθέτηση πινακίδων, αρίθμηση κτισμάτων  κλπ.

14) Μεριμνά για την εκπόνηση κυκλοφοριακών μελετών.

15) Απαγορεύει τη δημιουργία θέσεων στάθμευσης σε συγκεκριμένους χώρους.

16) Μεριμνά για την παραλαβή των αποσυρομένων δικύκλων, μοτοσυκλετών και μοτοποδηλάτων, όπου δεν υπάρχουν υποκαταστήματα του ΟΔΔΥ.

17) Καθορίζει τον εξωτερικό χρωματισμό των ΤΑΞΙ.

18)Μεριμνά  και λαμβάνει μέτρα για την προστασία της ζωής και της περιουσίας των κατοίκων από δραστηριότητες που εγκυμονούν κινδύνους. 

19) Ελέγχει τη  σήμανση των εργασιών που εκτελούνται στις οδούς, 

20) Ελέγχει την τήρηση των υποχρεώσεων αυτών που εκτελούν έργα και εναποθέτουν υλικά και εργαλεία στις οδούς,

21) Λαμβάνει και ελέγχει την εφαρμογή μέτρων για την προστασία από επικίνδυνες οικοδομές, και από έλλειψη μέτρων ασφάλειας και υγιεινής, και ελέγχει  τα υφιστάμενα μέτρα ασφάλειας  σε εργασίες που εκτελούνται.

22) Χορηγεί εγκρίσεις κυκλοφοριακών συνδέσεων, εισόδου – εξόδου κ.λ.π. επιχειρήσεων 

Όσον αφορά σε θέματα εγκαταστάσεων και αδειοδοτήσεων (και στα πλαίσια των αρμοδιοτήτων που εκχωρούνται στους Δήμους από τις εκάστοτε διατάξεις νόμων, διαταγμάτων, εγκυκλίων κ.λ.π.) :

1)Ρυθμίζει κάθε θέμα το οποίο αφορά στην εγκατάσταση, λειτουργία και στη συντήρηση ανελκυστήρων, καθώς και στη χορήγηση των σχετικών τεχνικών επαγγελματικών αδειών, σύμφωνα με τις διατάξεις της σχετικής νομοθεσίας.

2)Χορηγεί τις άδειες εγκατάστασης και τις άδειες λειτουργίας φωτοβόλων σωλήνων, φωτεινών επιγραφών και ηλεκτροκίνητων ανυψωτικών μηχανημάτων  και ελέγχει τη λειτουργία τους.

3)Χορηγεί τις άδειες εγκατάστασης και λειτουργίας στεγνοκαθαριστηρίων, πλυντηρίων ρούχων, σιδηρωτηρίων ρούχων και ταπητοκαθαριστηρίων.

4)Μεριμνά για την αδειοδότηση επιχειρήσεων και επαγγελμάτων στον τομέα των μεταφορών. 

Στο πλαίσιο αυτό:

(α) Χορηγεί τις άδειες άσκησης επαγγέλματος τεχνιτών επισκευής και συντήρησης αυτοκινήτων, μοτοσικλετών και μοτοποδηλάτων.

(β) Χορηγεί τις άδειες άσκησης επαγγέλματος οδικού μεταφορέα επιβατών και εμπορευμάτων.

(γ) Χορηγεί, ανανεώνει, ανακαλεί και αφαιρεί τις  άδειες εκγυμναστών, καθώς και ίδρυσης και λειτουργίας σχολών υποψηφίων οδηγών αυτοκινήτων και μοτοσικλετών.

(δ) Εκδίδει τις  άδειες ίδρυσης και λειτουργίας συνεργείων επισκευής και συντήρησης αυτοκινήτων, μοτοσικλετών και μοτοποδηλάτων και λοιπών συναφών εγκαταστάσεων,  και  διενεργεί επιθεωρήσεις και ηλεκτρολογικούς ελέγχους.

(ε) Χορηγεί εξουσιοδοτήσεις σε συνεργεία συντήρησης και επισκευής αυτοκινήτων για διάθεση Κάρτας Ελέγχου Καυσαερίων (ΚΕΚ),  και  παρακολουθεί και ελέγχει τα Κέντρα Ελέγχου Καυσαερίων.

(στ) Χορήγηση εξουσιοδοτήσεων σε συνεργεία συντήρησης και επισκευής αυτοκινήτων για τοποθέτηση συστημάτων περιορισμού ταχυτήτων.

(ζ) Θεωρεί τις Κάρτες Επιθεώρησης και Επισκευών των ενοικιαζόμενων οχημάτων.

Β) Γραφείο Δόμησης

Διατηρεί σχετική διοικητική και γραμματειακή αυτοτέλεια από το Τμήμα και τα άλλα Γραφεία του (τήρηση πρωτοκόλλου e-poleodomia, διεκπεραίωση και αρχειοθέτηση αλληλογραφίας, θέματα προσωπικού κλπ). 

Τηρεί αρχεία με  στοιχεία των οικοδομικών αδειών, αρχεία φακέλων οικοδομικών αδειών, αρχεία φακέλων αυθαιρέτων κατασκευών, αρχεία υπαγωγών στους ν 720/77, 1337/83, 3843/10, 4014/11 και 4178/13.

· Αρμοδιότητες  έκδοσης και ελέγχου  αδειών

Παροχή προς κάθε ενδιαφερόμενο πληροφοριών που σχετίζονται με την ορθή εφαρμογή του Ν.Ο.Κ. και των ειδικότερων διατάξεων που σχετίζονται με την οικοδόμηση στα Διοικητικά όρια του Δήμου Τεμπών.

Το γραφείο ασχολείται με την Έκδοση Εγκρίσεων Δόμησης και Αδειών Δόμησης, σύμφωνα με το Ν.4030/11 τον έλεγχο όλων των μελετών Εγκεκριμένων Αδειών Δόμησης όταν απαιτηθεί και συναφούς χαρακτήρα πολεοδομικές αρμοδιότητες, όπως :

· Εφαρμογή του Π. Δ. 13/22-04-1929, όπως ισχύει < Περί επικινδύνων οικοδομών>. 

· Βεβαιώσεις αρτιότητας και ρυμοτόμησης

· Εγκρίσεις Εκτέλεσης Εργασιών Μικρής Κλίμακας, σύμφωνα με την παρ. 2 του άρθρου 48 του Ν. 4178/2013.

· Έγκριση εργασιών για τις οποίες δεν απαιτείται Άδεια Δόμησης ή Έγκριση Εργασιών Μικρής Κλίμακας, σύμφωνα με την παρ. 3 του άρθρου 48 του Ν. 4178/2013 και έγγραφη ενημέρωση στο οικείο Αστυνομικό Τμήμα.  

· Διενέργεια αυτοψιών από τους τοπογράφους της Υπηρεσίας για τη διαπίστωση διάνοιξης των οδών.

· Εγκρίσεις για τοποθέτηση φωτοβολταϊκών και σύνταξη εγγράφων προς τη ΔΕΗ για ηλεκτροδότησή τους. 

· Εγκρίσεις για κτίσματα προϋφιστάμενα του 1955 και του 1923, καθώς και αυτών που νομιμοποιήθηκαν ή τακτοποιήθηκαν με τους Ν. 4014/2011, Ν. 4178/2013, και σύνταξη εγγράφων προς τη ΔΕΗ για ηλεκτροδότησή τους.

· Έλεγχος πληρότητας για υποβολή αιτήσεων προς έκδοση Εγκρίσεων και Αδειών Δόμησης.

· Θεώρηση αδειών για εργοταξιακή παροχή  ηλεκτρικού ρεύματος και νερού. 

· Θεώρηση Οικοδομικών Αδειών και Αδειών Δόμησης για σύνδεση των οικοδομών με τα δίκτυα κοινής ωφέλειας.

· Τις Αναθεωρήσεις και τις Ενημερώσεις Εγκρίσεων και Αδειών Δόμησης 

· Θεώρηση Αδειών Δόμησης ως προς την ισχύ τους.

· Τον έλεγχο του σύννομου εκδοθεισών Αδειών Δόμησης ή παλαιοτέρων Οικοδομικών Αδειών και την επιβολή διακοπής εργασιών ή ανάκλησης Αδειών, αν απαιτείται. 

· Χορήγηση βεβαιώσεων για ηλεκτροδότηση – υδροδότηση Δημοτικών Έργων, πλατειών, πάρκων κλπ.

· Βεβαίωση για ρυμοτομούμενες επιφάνειες.

· Χορήγηση βεβαιώσεων νομιμότητας καταστημάτων, αν ζητηθεί προκειμένου να εκδοθούν αποφάσεις λειτουργίας καταστημάτων υγειονομικού ενδιαφέροντος.

· Βεβαιώσεις για νομιμότητα φαρμακείων, φυσικοθεραπευτήριων, κλπ.

· Βεβαιώσεις για την υποχρέωση ή μη κατασκευής WC για Α. Μ. Ε. Α. σε Καταστήματα Υγειονομικού Ενδιαφέροντος.

· Βεβαιώσεις μη υλοποίησης Αδειών Δόμησης, μη ύπαρξης κτίσματος εντός του οικοπέδου.

· Χορήγηση βεβαίωσης για ηλεκτροδότηση επαγγελματικού χώρου (μάντρα οικοδομικών υλικών, καυσόξυλων, κλπ)  

· Τήρηση διαδικασίας για έγκριση αποφάσεων από το ΥΠΕΚΑ για Διατηρητέα Κτίρια.

· Αποστολή αρχιτεκτονικών μελετών και λοιπών στοιχείων στο Συμβούλιο Αρχιτεκτονικής όπου προβλέπεται από τις κείμενες πολεοδομικές διατάξεις.

· Διαβίβαση μελετών ενεργητικής πυροπροστασίας στην Πυροσβεστική Υπηρεσία, όταν απαιτηθεί.

· Θεώρηση όρων δόμησης προκειμένου να χορηγηθούν παρεκκλίσεις από την Αποκεντρωμένη Διοίκηση Θεσσαλίας και Στερεάς για βιομηχανικά, γεωργοκτηνοτροφικά κτίρια, κλινικές, νηπιαγωγεία κλπ. 

· Η χορήγηση άδειας δομικής ή μηχανικής κατασκευής προς εγκατάσταση κεραίας σταθμού στην ξηρά, σύμφωνα με το άρθρο 24α’ του Ν. 2075/1992 (ΦΕΚ 129Α’) όπως ισχύει.

· Η χορήγηση άδειας εγκατάστασης και άδειας λειτουργίας φωτοβόλων σωλήνων, φωτεινών επιγραφών και ηλεκτροκίνητων ανυψωτικών μηχανημάτων καθώς και ο έλεγχος λειτουργίας αυτών. 

· Την Έγκριση και Άδεια Δόμησης βιομηχανικών κτιρίων, σύμφωνα και με τις ρυθμίσεις των παραγράφων 1 έως και 3 του άρθρου 5 του Π.Δ. 78/2006 (ΦΕΚ 80Α’) .

· Διεκπεραίωση αιτήσεων για έλεγχο των εργασιών που εκτελούνται με άδεια δόμησης, σύμφωνα με το άρθρο 7 του Ν. 4030/2011. Διαβίβαση πορισμάτων ελεγκτών δόμησης και έκδοση μετά την τελευταία αυτοψία του Πιστοποιητικού Ενεργειακής Απόδοσης. (ΠΕΚ) . 

· Η έκδοση απόφασης για τον καθορισμό μεμονωμένων κτιρίων ή των περιοχών, εντός των οποίων οι όψεις των κτιρίων πρέπει να αποπερατώνονται μέσα σε έξι (6) έτη από την έκδοση της οικοδομικής άδειας ή της ανωτέρω απόφασης, σύμφωνα με το άρθρο 6 και 4 του Ν. 4030/2011 (ΦΕΚ 249Α’/25-11-2011) . 

· Μεριμνά για την συγκρότηση επιτροπής καταλληλότητας επιλογής και εκτίμησης της αξίας οικοπέδου μετά κτιρίου κατάλληλου να χαρακτηρισθεί ως διδακτήριο.

· Το τμήμα είναι αρμόδιο για την κρίση καταλληλότητας εκθεσιακών χώρων στεγασμένων μόνιμα ή προσωρινά ή υπαίθριων ή μικτών. 

· Το τμήμα είναι αρμόδιο για τον χειρισμό κάθε θέματος, το οποίο αφορά στην εγκατάσταση, λειτουργία και στη συντήρηση ανελκυστήρων, καθώς και η χορήγηση των σχετικών τεχνικών επαγγελματικών αδειών, σύμφωνα με τις ρυθμίσεις του άρθρου 4 του Π.Δ. 78/2006 (ΦΕΚ 80 Α’) και των σχετικών Κ. Υ. Α. 

· Ειδικά για ζητήματα εκ των ανωτέρω που προϋποθέτουν τεχνικές γνώσεις θα παρέχεται σχετική συνδρομή από την Διεύθυνση Τεχνικών Έργων.   

Γ) Γραφείο Ελέγχου Κατασκευών – Αυθαιρέτων

· Αρμοδιότητες ελέγχου κατασκευών

· Παροχή πληροφοριών για την κείμενη περί αυθαιρέτων νομοθεσία και για τις δυνατότητες ένταξής των, στις εκάστοτε ισχύουσες διαδικασίες τακτοποίησης.

· Έλεγχος, καταγραφή και χαρακτηρισμός αυθαίρετων κατασκευών στα διοικητικά όρια του διευρυμένου Δήμου Τεμπών. 

· Υπολογισμός και επιβολή προστίμων ανέγερσης και διατήρησης με σύνταξη χρηματικών καταλόγων, για κατασκευή αυθαιρέτων κτισμάτων.

· Εισήγηση και διαβίβαση ενστάσεων, παροχή πληροφοριών κατά την εξέταση της ένστασης. Συνεργασία με το αρμόδιο ΣΥΠΟΘΑ.

· Εισήγηση και διαβίβαση αποφάσεων κατεδάφισης των τελεσίδικα χαρακτηρισμένων αυθαιρέτων κατασκευών, προς την αρμόδια επιτροπή της Αποκεντρωμένης Διοίκησης Θεσσαλίας και Ανατολικής Στερεάς Ελλάδας.

· Απάντηση σε γραπτά μηνύματα πολιτών σχετικά με αυθαίρετες κατασκευές (καταγγελίες, αποδοχές προστίμων, άλλα αιτήματα). 

· Έλεγχος και επιβολή μέτρων προστασίας σε υπό ανέγερση οικοδομές.

· Έλεγχος και εντοπισμός προβλημάτων υγιεινής σε κτίρια (υγρασίες, βλάβες υδραυλικού – αποχετευτικού δικτύου) στα πλαίσια της πολεοδομικής νομοθεσίας.

· Συνεργασία με την Αστυνομική Διεύθυνση Λάρισας και την Εισαγγελία Πλημμελειοδικών για ζητήματα αυθαιρέτων κατασκευών.

· Αρχειοθέτηση και χρήση αρχείων των εντεταγμένων κατασκευών στους νόμους περί αυθαιρέτων κτισμάτων (Ν.720/77,  Ν.1337/83,  Ν 410/68,  Ν 3775/09,  Ν 3843/10). 

· Συνεργασία με την ΕΕΤΤ για τον εντοπισμό παράνομων – αυθαίρετων εγκαταστάσεων κεραιοσυστημάτων κινητής τηλεφωνίας, καταγραφή τους, επιβολή κυρώσεων και διενέργεια των προβλεπόμενων διαδικασιών για την κατεδάφισή τους. 

· Έλεγχος αρχιτεκτονικών για την εξαίρεση από κατεδάφιση με τους νόμους  Ν.720/77,  Ν.1337/83,  Ν.1512/85,  άρθρο 8 παρ. 5,  Ν.1512/85 άρθρο 9 παρ. 8 (μικροπαραβάσεις), καθώς επίσης και υπολογισμό προστίμου ανέγερσης, διατήρησης και ειδικής εισφοράς αυθαιρέτων. Σύνταξη χρηματικών καταλόγων των παραπάνω προστίμων, εισήγησης και διαβίβαση φακέλων για εξαίρεση από κατεδάφιση αυθαιρέτων κατασκευών σύμφωνα με τους νόμους  720/77,  1337/83,  1512/85 προς την αρμόδια περιφερειακή διεύθυνση. 

· Διαχείριση αρχείου καταγεγραμμένων αυθαιρέτων κατασκευών ως προς τις μεταβολές που επέρχονται σε αυτά (ένταξη σε διαδικασίες τακτοποίησης, νομιμοποίηση, κατεδάφιση, κλπ)

· Εισήγηση μέτρων προληπτικών και κατασταλτικών για τον περιορισμό της αυθαίρετης δόμησης.    

Δ) Γραφείο Τοπογραφικών, Πολεοδομικών και Χωροταξικών Μελετών και Εφαρμογών
· Αρμοδιότητες Πολεοδομικών και Χωροταξικών Θεμάτων

1)Παρακολουθεί την εξέλιξη των ρυθμιστικών σχεδίων και των πολεοδομικών μελετών για την επέκταση / τροποποίηση των σχεδίων πόλεων στην περιοχή του Δήμου.

2)Μελετά και εισηγείται για τις ανάγκες τροποποιήσεων / αναθεώρησης των ρυμοτομικών σχεδίων των πόλεων στην περιοχή του Δήμου.

3)Τηρεί αρχεία με τα ισχύοντα στον τομέα της πολεοδομίας στην περιοχή του Δήμου (νομοθεσία, χάρτες, σχέδια, μελέτες κλπ).

4)Μελετά και εισηγείται τη ρύθμιση πολεοδομικών θεμάτων, σύμφωνα με τις δικαιοδοσίες που δίδονται στο Δήμο με τις ισχύουσες διατάξεις. Τα θέματα αυτά περιλαμβάνουν ιδίως : 

(α) Την έκδοση απόφασης για τον καθορισμό μεμονωμένων κτιρίων ή των περιοχών, εντός των οποίων οι όψεις των κτιρίων πρέπει να αποπερατώνονται μέσα σ’ έξι έτη από την έκδοση της οικοδομικής άδειας ή της ανωτέρω απόφασης.

(β) Την προκαταρκτική πρόταση ανάπλασης ορισμένης περιοχής.

(γ) Την γνωμοδότηση για παρέκκλιση από τους όρους δόμησης κατασκευής κτιρίων που προορίζονται για γεωκτηνοτροφικές, γεω-πτηνοτροφικές ή υδατοκαλλιεργητικές εγκαταστάσεις, καθώς και για εγκαταστάσεις αποθήκευσης λιπασμάτων, φαρμάκων, ιχθυοτροφών, γεωργικών και αλιευτικών εφοδίων, γεωργικών και αλιευτικών προϊόντων, στεγάστρων σφαγής ζώων και δεξαμενών από οποιοδήποτε υλικό.

5)Μεριμνά για την εφαρμογή ρυμοτομικών και πολεοδομικών σχεδίων  στο πλαίσιο επεκτάσεων και τροποποιήσεων των σχεδίων πόλης, σύμφωνα με τις δικαιοδοσίες που δίδονται στο Δήμο με τις ισχύουσες διατάξεις. Οι εφαρμογές αυτές περιλαμβάνουν ιδίως:

(α) Τον έλεγχο εφαρμογής ρυμοτομικών σχεδίων στο έδαφος πριν την έγκριση των πινακίδων εφαρμογής.

(β) Την σύνταξη διαγραμμάτων εφαρμογής και διαγραμμάτων διαμορφωμένης κατάστασης.

(γ) Τον έλεγχο τοπογραφικών διαγραμμάτων που προορίζονται για σύνταξη πράξεων τακτοποιήσεως και αναλογισμού ή πράξεων εφαρμογής.

(δ) Την επίβλεψη τοπογραφικών μελετών και μελετών Πράξεων Εφαρμογής Σ.Π.

(ε) Την σύνταξη Πράξεων Εφαρμογής.

(στ) Την εφαρμογή πολεοδομικών σχεδίων και συναφών εκτελεστών πράξεων, που δεν έχουν γενικότερο χαρακτήρα.

(ζ) Τον  έλεγχο εφαρμογής ρυμοτομικών σχεδίων στο έδαφος.

(η) Την εφαρμογή εγκεκριμένων σχεδίων επί του εδάφους.

ΚΕΦΑΛΑΙΟ 2.2 : ΑΡΜΟΔΙΟΤΗΤΕΣ ΑΠΟΚΕΝΤΡΩΜΕΝΩΝ ΥΠΗΡΕΣΙΩΝ

Οι αποκεντρωμένες υπηρεσίες του Δήμου είναι εγκατεστημένες στην έδρα δημοτικών ενοτήτων, εξυπηρετούν τις δημοτικές / τοπικές κοινότητες της ενότητας και περιλαμβάνουν τις παρακάτω υπηρεσίες ανά ενότητα 

Οι αρμοδιότητες των επί μέρους οργανικών μονάδων είναι οι ίδιες όλων των δημοτικών ενοτήτων Γόννων, Πυργετού, Συκουρίου και  Αμπελακίων ως προς τα Γραφεία των  ΚΕΠ  και τα  Γραφεία Διοικητικών Θεμάτων Όλων των δημοτικών ενοτήτων 

Άρθρο 15

1.Αρμοδιότητες Αυτοτελούς Γραφείου ΚΕΠ  Όλων των δημοτικών ενοτήτων 

Ως αυτές αναφέρονται στο προηγούμενο άρθρο 6

2.Αρμοδιότητες ΓΡΑΦΕΙΟΥ Διοικητικών Θεμάτων 
α)Παρέχει γραμματειακή και διοικητική υποστήριξη προς τον Αντιδήμαρχο που εποπτεύει τις υπηρεσίες της δημοτικής ενότητας και προς τα τμήματά της (τήρηση πρωτοκόλλου, διεκπεραίωση και αρχειοθέτηση αλληλογραφίας, θέματα προσωπικού κλπ).

β)Παρέχει γραμματειακή και διοικητική υποστήριξη προς τα πολιτικά όργανα της δημοτικής ενότητας. 

γ)Παρακολουθεί την  εφαρμογή όλων των διαδικασιών που σχετίζονται με την απασχόληση των εργαζομένων στις υπηρεσίες της δημοτικής ενότητας, σύμφωνα με τις ισχύουσες διατάξεις (τήρηση ωραρίου, έγκριση και πραγματοποίηση υπερωριών κλπ).

δ)Συγκεντρώνει τα στοιχεία απασχόλησης και τις μεταβολές των στοιχείων των εργαζομένων στις υπηρεσίες της δημοτικής ενότητας που επηρεάζουν τις αμοιβές τους και ενημερώνει έγκαιρα τις αρμόδιες οικονομικές υπηρεσίες, ώστε να προωθείται έγκαιρα η πληρωμή των εργαζομένων και η απόδοση των ασφαλιστικών εισφορών.

ε)Μεριμνά για τη λειτουργία του τηλεφωνικού κέντρου της δημοτικής ενότητας.

Στ)Ενημερώνει και πληροφορεί τους πολίτες για τις ενέργειες που απαιτούνται για τη διεκπεραίωση διοικητικών υποθέσεων σχετικών με τις κεντρικές δημοτικές υπηρεσίες.

ζ)Παραλαμβάνει αιτήσεις πολιτών για την διεκπεραίωση υποθέσεών τους από τις κεντρικές υπηρεσίες, ελέγχει την πληρότητά τους και διαβιβάζει πλήρεις τους φακέλους των υποθέσεων των πολιτών στην αρμόδια για την διεκπεραίωσή τους δημοτική υπηρεσία με οποιονδήποτε πρόσφορο τρόπο.

η)Παραλαμβάνει από τις αρμόδιες κεντρικές υπηρεσίες τα τελικά έγγραφα που έχουν ζητηθεί από τους πολίτες και μεριμνά για την παράδοσή τους  στους πολίτες.

θ)Τηρεί, σε τοπικό επίπεδο, τις υποχρεώσεις για το Δήμο που προκύπτουν από την ισχύουσα νομοθεσία περί ιθαγένειας, αλλοδαπών και μετανάστευσης.

ι)Υποδέχεται και διαχειρίζεται τα παράπονα και τις προτάσεις των πολιτών για βελτιώσεις των διοικητικών διαδικασιών του Δήμου.

ΔΗΜΟΤΙΚΗ ΕΝΟΤΗΤΑ ΚΑΤΩ ΟΛΥΜΠΟΥ ΤΟΠΙΚΗ ΚΟΙΝΟΤΗΤΑ ( ΠΥΡΓΕΤΟΥ)

 3.-  Αρμοδιότητες Τμήματος Τεχνικών Υπηρεσιών  Ως αυτές αναφέρονται στο  άρθρο 14

ΔΗΜΟΤΙΚΗ ΕΝΟΤΗΤΑ ΓΟΝΝΩΝ  ΔΗΜΟΤΙΚΗ ΚΟΙΝΟΤΗΤΑ ΓΟΝΝΩΝ 

4.- Αρμοδιότητες Τμήματος Κοινωνικής Προστασίας –Παιδείας – Πολιτισμού - Τουρισμού Δημοτικής ενότητας Γόννων Ως αυτές αναφέρονται στο άρθρο  11 

ΜΕΡΟΣ 3
ΔΙΟΙΚΗΣΗ -ΕΠΟΠΤΕΙΑ -ΣΥΝΤΟΝΙΣΜΟΣ

Άρθρο 16

Διοίκηση – Εποπτεία - Συντονισμός

1. Ο Δήμος διοικείται από το Δημοτικό Συμβούλιο, την Οικονομική Επιτροπή, την Εκτελεστική Επιτροπή και το Δήμαρχο. Οι αρμοδιότητες των οργάνων αυτών ορίζονται από τις κείμενες διατάξεις.

2. Όργανα των Δημοτικών Κοινοτήτων και των Τοπικών Κοινοτήτων του Δήμου είναι, σύμφωνα με τις κείμενες διατάξεις, το Συμβούλιο και ο Πρόεδρος του συμβουλίου της Δημοτικής Κοινότητας ή το Συμβούλιο και ο Πρόεδρος του συμβουλίου της Τοπικής Κοινότητας (ή ο Εκπρόσωπος της Τοπικής Κοινότητας) αντίστοιχα. Οι αρμοδιότητες των οργάνων αυτών ορίζονται από τις κείμενες διατάξεις.

3. Το Δήμαρχο επικουρούν οι Αντιδήμαρχοι που ορίζει ο Δήμαρχος και στους οποίους μεταβιβάζει την άσκηση αρμοδιοτήτων καθ΄ ύλην (π.χ άσκηση εποπτείας συγκεκριμένων δημοτικών υπηρεσιών ) και κατά τόπο (εποπτεία αποκεντρωμένων υπηρεσιών και ζητημάτων που αφορούν συγκεκριμένες Δημοτικές ενότητες ).

4. Οι αποκεντρωμένες υπηρεσίες στις έδρες των Δημοτικών ενοτήτων εποπτεύονται συνολικά από τον αντίστοιχο Αντιδήμαρχο που ορίζεται σύμφωνα με τις κείμενες διατάξεις. Κάθε αποκεντρωμένη υπηρεσία υπάγεται διοικητικά και ακολουθεί κατά την άσκηση των θεματικών αρμοδιοτήτων της,  τις οδηγίες και κατευθύνσεις της αντίστοιχης υπερκείμενης θεματικής διοικητικής ενότητας (π.χ. το αποκεντρωμένο Γραφείο Διοικητικών Θεμάτων και Εξυπηρέτησης του Πολίτη διοικείται και ακολουθεί τις οδηγίες και τα πρότυπα που ορίζει το Τμήμα Διοικητικών και Οικονομικών Υπηρεσιών).

5. Όλες οι υπηρεσίες του Δήμου συνεργάζονται με το Γραφείο Προγραμματισμού,  Πληροφορικής και Διαφάνειας κατά το σχεδιασμό και την παρακολούθηση εφαρμογής των Επιχειρησιακών Προγραμμάτων, των ετησίων προγραμμάτων και γενικά των προγραμμάτων δράσης του Δήμου.

6. Όλες οι κεντρικές υπηρεσίες του Δήμου συνεργάζονται με τα αποκεντρωμένα Γραφεία Διοικητικών θεμάτων και Εξυπηρέτησης του Πολίτη προκειμένου αυτά (α) να ενημερώνουν και να πληροφορούν τους πολίτες για τις ενέργειες που απαιτούνται για τη διεκπεραίωση διοικητικών υποθέσεων σχετικών με τις κεντρικές δημοτικές υπηρεσίες, (β) να παραλαμβάνουν αιτήσεις πολιτών για τη διεκπεραίωση υποθέσεών τους από τις κεντρικές υπηρεσίες και να διαβιβάζουν πλήρεις τους φακέλους των υποθέσεων των πολιτών στην αρμόδια για την διεκπεραίωσή τους δημοτική υπηρεσία και (γ) να παραλαμβάνουν από τις αρμόδιες κεντρικές υπηρεσίες τα τελικά έγγραφα που έχουν ζητηθεί από τους πολίτες και να μεριμνούν για την παράδοσή τους στους πολίτες.

7. Ο Δήμαρχος δύναται να συγκαλεί περιοδικά ή κατά περίπτωση Συντονιστικά Συμβούλια στα οποία μετέχουν με εκπροσώπους τους το σύνολο ή μέρος (ανάλογα με ομοιογενή θεματικά αντικείμενα) των υπηρεσιών του Δήμου. Παράλληλα, και για την βελτίωση της αποτελεσματικότητας και απόδοσης του έργου του Δήμου, είναι δυνατός ο ορισμός,  με απόφαση του Δημάρχου :


(α) Μόνιμων ή κατά περίπτωση δια-τμηματικών επιτροπών ή ομάδων εργασίας για την επεξεργασία ζητημάτων που αφορούν περισσότερες διοικητικές ενότητες του Δήμου.


(β) Ομάδων διοίκησης έργου ή προγράμματος.


(γ) Συντονιστών (project managers) για την εκτέλεση έργων ή προγραμμάτων με αξιοποίηση προσωπικού και από διάφορες διοικητικές ενότητες.


(δ) Υπαλλήλων – συνδέσμων μεταξύ διοικητικών ενοτήτων με ισχυρή αλληλεξάρτηση.

Άρθρο 17

Αρμοδιότητες Προϊσταμένων Διοικητικών Ενοτήτων

Ο Προϊστάμενος μιας διοικητικής ενότητας (Αυτοτελούς Τμήματος ή Αυτοτελούς Γραφείου) ευθύνεται έναντι του αμέσως υπερκείμενου διοικητικού επιπέδου για την αποτελεσματική και αποδοτική εκτέλεση των λειτουργιών της ενότητας, προγραμματίζοντας, οργανώνοντας, συντονίζοντας και ελέγχοντας τις επί μέρους δραστηριότητες, έτσι ώστε να εκπληρώνονται οι περιοδικοί  στόχοι του Δήμου με βάση τα αντίστοιχα προγράμματα δράσης. Ειδικότερα ο προϊστάμενος της διοικητικής ενότητας:

Διατυπώνει σε συνεργασία με το ιεραρχικά ανώτερο διοικητικό επίπεδο και το Γραφείο Προγραμματισμού, τους στόχους και τα προγράμματα δράσης της διοικητικής ενότητας καθώς και τους αντίστοιχους προϋπολογισμούς, σε συνεργασία με τις  Οικονομικές Υπηρεσίες.

Φροντίζει για την υλοποίηση των κατά περίπτωση αποφάσεων των ιεραρχικά ανωτέρων διοικητικών επιπέδων.

Υπογράφει τα σχετικά έγγραφα για τις αποφάσεις που αποκεντρώνονται στον υπηρεσιακό μηχανισμό  μετά από εξουσιοδότηση του Δημάρχου.

Μεριμνά για την στελέχωση, την οργάνωση, τον συντονισμό και τον έλεγχο των δραστηριοτήτων της διοικητικής ενότητας με τρόπο ώστε να υλοποιούνται αποτελεσματικά τα προγράμματα δράσης και οι κατά περίπτωση αποφάσεις ή εντολές. 

Μεριμνά για τη βελτίωση της αποτελεσματικότητας της δράσης της διοικητικής ενότητας, τη βελτίωση της απόδοσης του ανθρώπινου δυναμικού και των τεχνικών μέσων, την καλύτερη εξυπηρέτηση του δημότη και την καλύτερη ανταπόκριση της ενότητας στις τοπικές ανάγκες.

Εποπτεύει, αξιολογεί και κατευθύνει το προσωπικό της  διοικητικής ενότητας, μεριμνώντας για την ανάπτυξη και  επιμόρφωσή του, τη βελτίωση των συνθηκών εργασίας και τη διατήρηση αρμονικών εργασιακών σχέσεων.

Ετοιμάζει τους περιοδικούς απολογισμούς των προγραμμάτων δράσεις της διοικητικής ενότητας και τους αντίστοιχους οικονομικούς απολογισμούς σε συνεργασία με τις οικονομικές υπηρεσίες.

Παραλαμβάνει την αλληλογραφία που σχετίζεται με τις αρμοδιότητες της διοικητικής μονάδας του, την χαρακτηρίζει και την διανέμει στις αρμόδιες υπηρεσιακές μονάδες ή υπαλλήλους παρέχοντας τις αναγκαίες οδηγίες για τις ενέργειες που πρέπει να γίνουν.

Εισηγείται για θέματα αρμοδιότητας της διοικητικής ενότητας προς τον προϊστάμενο του ανώτερου ιεραρχικά επιπέδου και τα αρμόδια πολιτικά όργανα και παρίσταται, εφόσον απαιτηθεί, στις συνεδριάσεις συλλογικών οργάνων και επιτροπών.

Έχει το δικαίωμα τροποποίησης ή απόρριψης των υπηρεσιακών εισηγήσεων των κατώτερων ιεραρχικά επιπέδων με ενυπόγραφη πάντοτε σημείωση του στα σχετικά έγγραφα και παράλληλη υποχρέωση έγκαιρης και αιτιολογημένης  ενημέρωσης του ανώτερου ιεραρχικά επιπέδου.

Έχει την ευθύνη ελέγχου και θεώρησης όλων των εγγράφων των υπαλλήλων της διοικητικής ενότητας που εποπτεύει.

Δέχεται τους πολίτες και παρέχει τις αναγκαίες διευκρινήσεις σε περιπτώσεις παραπόνων και διαφορών σχετικών με τις υπηρεσίες που εποπτεύει. Εισηγείται συστήματα ενημέρωσης των δημοτών σχετικά με τις προσφερόμενες υπηρεσίες, τα δικαιώματα και τις υποχρεώσεις τους έναντι του Δήμου.

Συνεργάζεται με προϊσταμένους άλλων διοικητικών ενοτήτων του Δήμου ή των νομικών προσώπων του για τον συντονισμό και την ολοκλήρωση των λειτουργιών του Δήμου.

Συνεργάζεται με  φορείς εκτός Δήμου που σχετίζονται με τις λειτουργίες της διοικητικής ενότητας.

Είναι υπεύθυνος για την νομιμότητα των ενεργειών της διοικητικής μονάδας του. 

Παρακολουθεί τη νομοθεσία, τις εξελίξεις της επιστήμης και τεχνολογίας και τις εξελίξεις στον τοπικό, ελληνικό και διεθνές περιβάλλον, που έχουν σχέση με τις λειτουργίες της διοικητικής ενότητας. Ενημερώνει το προσωπικό και μεριμνά για την τήρηση των νομικών διατάξεων, την εφαρμογή καινοτομιών και την προσαρμογή της λειτουργίας της διοικητικής ενότητας στις εξελίξεις του εξωτερικού περιβάλλοντος.

ΜΕΡΟΣ 4

ΟΡΓΑΝΙΚΕΣ ΘΕΣΕΙΣ ΠΡΟΣΩΠΙΚΟΥ

Άρθρο 18

ΕΙΔΙΚΕΣ ΘΕΣΕΙΣ

Ορίζονται οι ακόλουθες θέσεις ειδικού προσωπικού :

(α) Πέντε (5) θέσεις Ειδικών Συμβούλων ή Ειδικών Συνεργατών ή Επιστημονικών Συνεργατών.

(β) Μία (1) θέση Δικηγόρου.

Άρθρο 19

ΤΑΚΤΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ

1. Οι θέσεις του μονίμου προσωπικού του Δήμου διακρίνονται στις εξής κατηγορίες :


Α. Πανεπιστημιακής Εκπαίδευσης (ΠΕ).


Β. Τεχνολογικής Εκπαίδευσης (ΤΕ).


Γ. Δευτεροβάθμιας Εκπαίδευσης (ΔΕ).


Δ. Υποχρεωτικής Εκπαίδευσης (ΥΕ).

Τα προσόντα διορισμού περιγράφονται στο Π.Δ. 37α/1987 και στο Π.Δ. 50/2001, όπως εκάστοτε ισχύουν.  

2. Στην κατηγορία Πανεπιστημιακής Εκπαίδευσης υπάγονται οι εξής κλάδοι και προβλέπονται αντίστοιχα οι παρακάτω θέσεις:

	ΚΛΑΔΟΣ ΠΕ
	ΑΡΙΘΜΟΣ ΘΕΣΕΩΝ ΥΦΙΣΤΑΜΕΝΟΣ
	ΑΡΙΘΜΟΣ ΘΕΣΕΩΝ ΠΡΟΤΕΙΝΟΜΕΝΟΣ

	ΠΕ Βιβλιοθηκονόμων
	
	1

	ΠΕ Διοικητικού                                  
	1
	1

	ΠΕ Κοινωνιολόγων
	
	1

	ΠΕ Οικονομικού – Λογιστικού
	
	3

	ΠΕ Οικονομικών επιστημών 
	1
	

	ΠΕ Οικονομολόγων 
	1
	

	ΠΕ Λογιστών 
	1
	

	ΠΕ Πολιτικών Μηχανικών
	2
	2

	ΠΕ Νηπιαγωγών 
	
	1

	ΠΕ Συγκοινωνιολόγων
	-
	-

	ΠΕ Αρχιτεκτόνων Μηχανικών           
	1
	2

	ΠΕ Μηχανολόγων Μηχανικών
	
	1

	ΠΕ Ηλεκτρολόγων Μηχανικών
	
	1

	ΠΕ Τοπογράφων Μηχανικών 
	
	2

	ΠΕ Μηχανικών Περιβάλλοντος
	
	-

	ΠΕ Γεωπόνων (ζωικής ή φυτικής παραγωγής)
	3
	3

	ΠΕ Δασολόγων
	
	-

	ΠΕ Ιστορίας – Αρχαιολογίας
	
	-

	ΠΕ Πληροφορικής
	
	1

	ΠΕ Ηλεκτρολόγων Μηχανικών και Μηχανικών Η/Υ
	
	-

	ΠΕ Χημικών
	
	-

	ΠΕ Βιολόγων
	
	-

	ΠΕ Ιατρών
	
	-

	ΠΕ Κτηνιάτρων
	
	1

	ΠΕ Ψυχολόγων
	
	

	ΠΕ Γεωτεχνικών                               
	
	1

	ΠΕ Ιχθυολόγων
	
	-

	ΠΕ Μηχανικών Χωροταξίας και Περιφερειακής Ανάπτυξης
	
	1

	ΠΕ Επικοινωνιών και Μέσων Μαζικής Ενημέρωσης
	
	-

	ΠΕ Θεατρικών Σπουδών, Μουσικών Σπουδών και Καλών Τεχνών  
	
	-

	ΠΕ Δημοτικής Αστυνομίας
	
	1

	ΠΕ Διοίκησης Επιχειρήσεων
	
	1

	ΠΕ Διεκπεραίωσης υποθέσεων πολιτών 

ΠΕ Λογιστικής και Χρηματοοικονομικής
	2


	2

1

	Σύνολο θέσεων ΠΕ
	12
	27


3. Στην κατηγορία Τεχνολογικής Εκπαίδευσης υπάγονται οι εξής κλάδοι και προβλέπονται αντίστοιχα οι παρακάτω θέσεις:

	ΚΛΑΔΟΣ ΤΕ
	ΑΡΙΘΜΟΣ ΘΕΣΕΩΝ ΥΦΙΣΤΑΜΕΝΟΣ
	ΑΡΙΘΜΟΣ ΘΕΣΕΩΝ ΠΡΟΤΕΙΝΟΜΕΝΟΣ

	ΤΕ Βιβλιοθηκονόμων
	
	1

	ΤΕ  Κοινωνικών Λειτουργών
	1 
	2 

	ΤΕ Μηχανικών Πολιτικών Έργων Υποδομής
	1
	1

	ΤΕ Μηχανικών Πολιτικών Δομικών Έργων
	-
	1

	ΤΕ Πολιτικών  Μηχανικών
	-
	1

	ΤΕ Ηλεκτρολόγων Μηχανικών
	-
	-

	ΤΕ Τεχνολόγων Τοπογράφων 
	-
	-

	ΤΕ Ενεργειακής και Περιβαλλοντικής Τεχνολογίας
	-
	-

	ΤΕ Επισκεπτών και Επισκεπτριών Υγείας  
	-
	-

	ΤΕ Νοσηλευτών                                    
	-
	-

	ΤΕ Εποπτών Δημόσιας Υγείας
	-
	-

	ΤΕ Κοινωνικής Εργασίας
	-
	-

	ΤΕ Διοίκησης Μονάδων Υγείας και Πρόνοιας
	-
	-

	ΤΕ Βρεφονηπιοκομίας 
	1
	2

	ΤΕ Βρεφονηπιοκομίας ( Νηπιοκόμος )
	1
	1

	ΤΕ  Φυσιοθεραπευτριών 
	1
	1

	ΤΕ Τεχνολόγων Τροφίμων
	-
	-

	ΤΕ Τεχνολόγων Γεωπονίας (ζωικής ή φυτικής παραγωγής)
	-
	1

	ΤΕ Δασοπονίας και Διαχείρισης Φυσικού Περιβάλλοντος    
	-
	-

	ΤΕ  Διοικητικού – Λογιστικού                   
	1
	1

	ΤΕ Πληροφορικής
	-
	1

	ΤΕ Διοίκησης Μονάδων Τ.Α.
	-
	-

	ΤΕ Δημοτικής Αστυνομίας
	-
	1

	ΤΕ Διεκπεραίωσης υποθέσεων πολιτών
	1
	4

	Σύνολο θέσεων ΤΕ
	7
	18


4. Στην κατηγορία Δευτεροβάθμιας Εκπαίδευσης υπάγονται οι εξής κλάδοι και προβλέπονται αντίστοιχα οι παρακάτω θέσεις:

	ΚΛΑΔΟΣ ΔΕ
	ΑΡΙΘΜΟΣ ΘΕΣΕΩΝ ΥΦΙΣΤΑΜΕΝΟΣ
	ΑΡΙΘΜΟΣ ΘΕΣΕΩΝ ΠΡΟΤΕΙΝΟΜΕΝΟΣ

	ΔΕ Διοικητικού – Λογιστικού                  
	9
	21

	ΔΕ Εποπτών Φυλάκων Σχολικών Κτιρίων
	-
	-

	ΔΕ Εποπτών Καθαριότητας
	-
	-

	ΔΕ Τηλεφωνητών
	-
	-

	ΔΕ Δομικών Έργων
	-
	-

	ΔΕ Σχεδιαστών
	-
	-

	ΔΕ Βοηθών Νοσηλευτών
	-
	-

	ΔΕ Βοηθών Βρεφονηπιοκόμων 
	1
	  1

	ΔΕ Δημοτικής Αστυνομίας
	-
	8

	ΔΕ Γεωργοτεχνιτών
	-
	-

	ΔΕ Ηλεκτρολόγων
	-
	1

	ΔΕ Μηχανοτεχνιτών Αυτοκινήτων
	-
	1

	ΔΕ Ηλεκτροτεχνιτών Αυτοκινήτων
	
	1

	ΔΕ Χειριστών Μηχανημάτων Έργων 
	1
	2

	ΔΕ Χειριστών JCB  
	
	1

	ΔΕ Οδηγών Αυτοκινήτων           
	
	2

	ΔΕ Οδηγών Απορριμματοφόρου          
	
	1

	ΔΕ Οδηγών           
	2
	7

	ΔΕ Υδραυλικών 
	1
	1

	ΔΕ Τεχνιτ. Υδραυλικών
	
	1

	ΔΕ Προσωπικού Ασφαλείας
	-
	-

	ΔΕ Προσωπικού Η/Υ
	-
	-

	ΔΕ Διεκπεραίωσης υποθέσεων πολιτών
	2
	8

	ΔΕ  Μαγείρων 
	1
	2

	ΔΕ Διοικητικών Γραμματέων
	2
	1

	Σύνολο θέσεων ΔΕ
	19
	59


5. Στην κατηγορία Υποχρεωτικής  Εκπαίδευσης υπάγονται οι εξής κλάδοι και προβλέπονται αντίστοιχα οι παρακάτω θέσεις:

	ΚΛΑΔΟΣ ΥΕ
	ΑΡΙΘΜΟΣ ΘΕΣΕΩΝ ΥΦΙΣΤΑΜΕΝΟΣ
	ΑΡΙΘΜΟΣ ΘΕΣΕΩΝ ΠΡΟΤΕΙΝΟΜΕΝΟΣ

	ΥΕ   Κλητήρων – Θυρωρών- Γενικών Καθηκόντων
	
	1

	ΥΕ Επιστατών Καθαριότητας
	-
	-

	ΥΕ Φυλάκων
	-
	
-


	ΥΕ Βοηθητικού Προσωπικού 
	1
	1

	ΥΕ Βοηθητικού Προσωπικού καθαριότητας 
	
	2

	ΥΕ Οικογενειακών Βοηθών
	1
	1

	ΥΕ Καθαριστριών 

ΥΕ Γενικών Καθηκόντων
	
	2

6

	ΥΕ  Εργατών Καθαριότητας
	4
	10

	ΥΕ Βοηθών Εργατών Πρασίνου
	-
	-

	ΥΕ Εργατών Νεκροταφείου
	-
	-

	ΥΕ Εργατών  Ύδρευσης 
	
	2

	Σύνολο θέσεων ΥΕ
	6
	25


ΓΕΝΙΚΟ ΣΥΝΟΛΟ : ΑΡΙΘΜΟΣ ΥΦΙΣΤΑΜΕΝΩΝ ΘΕΣΕΩΝ   32   &   ΑΡΙΘΜΟΣ ΠΡΟΤΕΙΝΟΜΕΝΩΝ ΘΕΣΕΩΝ 102        

Άρθρο 20

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ

Προβλέπονται οι παρακάτω θέσεις που καλύπτονται από προσωπικό με σύμβαση εργασίας ιδιωτικού δικαίου αορίστου χρόνου (ΙΔΑΧ) :  

	Ειδικότητες
	ΑΡΙΘΜΟΣ ΘΕΣΕΩΝ

	Ειδικού Επιστημονικού Προσωπικού
	

	Μουσικοί
	

	Σύνολο θέσεων ΙΔΑΧ
	


2. Προβλέπονται οι παρακάτω θέσεις που καλύπτονται από προσωπικό με σύμβαση εργασίας ιδιωτικού δικαίου αορίστου χρόνου (ΙΔΑΧ) και οι οποίες είναι προσωποπαγείς. Οι θέσεις αυτές καταργούνται όταν κενωθούν με οποιονδήποτε τρόπο.

	Ειδικότητες
	ΑΡΙΘΜΟΣ ΘΕΣΕΩΝ

	ΠΕ Αρχιτεκτόνων 
	1

	ΠΕ Λογιστικής και Χρηματοοικονομικής
	1

	ΤΕ Διοικητικού 
	1

	ΔΕ Διοικητικού 
	2

	ΔΕ Υδραυλικών 
	2

	ΔΕ Τεχν. Υδραυλικών 
	1

	ΔΕ  οδηγών 
	1

	ΔΕ  Χειριστών JCB
	1

	ΔΕ  Χειριστών Μηχανημάτων Έργων 
	1

	ΥΕ  Εργατών Ύδρευσης  
	1

	ΥΕ  Εργατών καθαριότητας 
	2

	ΥΕ καθαριστριών 
	1

	ΥΕ καθαριστριών πλήρους απασχόλησης 
	4

	ΥΕ καθαριστριών μερικής απασχόλησης 
	2

	Σύνολο προσωποπαγών θέσεων ΙΔΑΧ
	21


Άρθρο 21

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ

Προβλέπονται ογδόντα έξι (86) θέσεις προσωπικού με σύμβαση εργασίας ιδιωτικού δικαίου ορισμένου χρόνου, διαφόρων ειδικοτήτων, για την αντιμετώπιση εποχικών ή άλλων περιοδικών ή πρόσκαιρων αναγκών καθώς και για κάλυψη αναγκών ανταποδοτικού χαρακτήρα, σύμφωνα με τις κείμενες διατάξεις.

- Τριάντα  (30) θέσεις διαφόρων ειδικοτήτων για την αντιμετώπιση εποχιακών, περιοδικών, πρόσκαιρων αναγκών, έργων αυτεπιστασίας(Ν. 2503/1997,άρθρο 18 παρ. 12).

-Σαράντα   (40)  θέσεις διαφόρων ειδικοτήτων  για την κάλυψη ανταποδοτικών αναγκών  (Ν. 2218/1994, άρθρο 57).

-Τέσσερις (4) θέσεις πρακτικής εξάσκησης για αποφοίτους  ΤΕ Διοίκησης Μονάδων Τοπικής Αυτοδιοίκησης.

-Τέσσερις (4) θέσεις πρακτικής εξάσκησης για αποφοίτους Λογιστών ΤΕΙ και Σχολών  οικονομικής κατεύθυνσης ΤΕΙ ή ΤΕΙ Πληροφορικής

-Τέσσερις  (4) θέσεις πρακτικής εξάσκησης για αποφοίτους ΤΕΙ και Σχολών   Έργων υποδομής 

-Τέσσερις (4) θέσεις πρακτικής εξάσκησης για αποφοίτους άλλων σχολών ΤΕΙ που υποχρεούνται στην ανωτέρω εξάσκηση.

ΜΕΡΟΣ 5 

ΠΡΟΙΣΤΑΜΕΝΟΙ ΥΠΗΡΕΣΙΩΝ 

Άρθρο 22

Προϊστάμενοι Υπηρεσιών

Προϊστάμενοι των αυτοτελών Τμημάτων και αυτοτελών Γραφείων της οργανωτικής δομής του Δήμου τοποθετούνται, σύμφωνα με τις κείμενες διατάξεις, υπάλληλοι των ακόλουθων κλάδων :

	ΔΙΟΙΚΗΤΙΚΗ ΕΝΟΤΗΤΑ

(Οργανική μονάδα)
	ΚΛΑΔΟΣ



	1
	Αυτοτελές Τμήμα Αγροτικής Ανάπτυξης και Πρασίνου

	Στο Τμήμα   Αγροτικής  Ανάπτυξης και Πρασίνου, προΐσταται υπάλληλος του κλάδου ΠΕ Γεωπόνων, ΠΕ Γεωτεχνικών, ΤΕ Τεχνολόγων Γεωπονίας, όπως ο νόμος ορίζει κάθε φορά.

	2
	Αυτοτελές Τμήμα Περιβάλλοντος και Καθαριότητας
	Στο Αυτοτελές Τμήμα Περιβάλλοντος και Καθαριότητας, προΐστανται υπάλληλοι κατηγοριών  ΠΕ, ΤΕ ,  ΔΕ1 διαφόρων ειδικοτήτων, όπως ο νόμος ορίζει κάθε φορά.

	3
	 Αυτοτελές Τμήμα  Κοινωνικής Προστασίας – Παιδείας –Πολιτισμού - Τουρισμού
	Στο Αυτοτελές Τμήμα  Κοινωνικής Προστασίας – Παιδείας –Πολιτισμού - Τουρισμού, προΐστανται υπάλληλοι κατηγοριών  ΠΕ, ΤΕ ,  ΔΕ διαφόρων ειδικοτήτων, όπως ο νόμος ορίζει κάθε φορά.

	4
	Αυτοτελές Τμήμα Οικονομικών Υπηρεσιών
	Στο Τμήμα Οικονομικών Υπηρεσιών προΐσταται υπάλληλος του κλάδου ΠΕ Οικονομικού –Λογιστικού , ΠΕ Οικονομικών επιστημών , ΤΕ οικονομικού – λογιστικού , ΔΕ Εισπρακτόρων , ΔΕ  ελεγκτών ΟΤΑ , ΔΕ  Διοικητικού , όπως ο νόμος ορίζει  κάθε  φορά

	5
	Αυτοτελές Τμήμα Διοικητικών Υπηρεσιών
	Στο Αυτοτελές Τμήμα Διοικητικών Υπηρεσιών, προΐστανται υπάλληλοι κατηγοριών  ΠΕ, ΤΕ , ΔΕ διαφόρων ειδικοτήτων, όπως ο νόμος ορίζει κάθε φορά.

	6
	Αυτοτελές Τμήμα ΚΕΠ
	Στο Αυτοτελές Τμήμα ΚΕΠ, προΐσταται υπάλληλος του κλάδου ΠΕ Διεκπεραίωσης Υποθέσεων Πολιτών, ΤΕ Διεκπεραίωσης Υποθέσεων Πολιτών, ΔΕ Διεκπεραίωσης Υποθέσεων Πολιτών, όπως ο νόμος ορίζει κάθε φορά.

	7
	Αυτοτελές Τμήμα Δημοτικής Αστυνομίας .
	Στο Αυτοτελές Τμήμα Δημοτικής Αστυνομίας, προΐσταται υπάλληλος του κλάδου ΠΕ Δημοτικής Αστυνομίας, ΤΕ Δημοτικής Αστυνομίας, ΔΕ Δημοτικής Αστυνομίας, όπως ο νόμος ορίζει κάθε φορά.

	8
	Αυτοτελές Τμήμα Τεχνικών Υπηρεσιών
	Στο Αυτοτελές Τμήμα Τεχνικών  Υπηρεσιών προΐσταται υπάλληλος των κλάδων: ΠΕ  Πολιτικών Μηχανικών, ΠΕ Αρχιτεκτόνων Μηχανικών, ΠΕ Αγρονόμων Τοπογράφων Μηχανικών, ΠΕ Μηχανολόγων Μηχανικών, ΠΕ Ηλεκτρολόγων Μηχανικών, ΤΕ Πολιτικών Μηχανικών, ΤΕ Τοπογράφων Μηχανικών, ΤΕ Μηχανολόγων, Ηλεκτρολόγων Μηχανικών όπως ο νόμος ορίζει κάθε φορά.


Στα Αυτοτελή Γραφεία όπως: Αυτοτελές Γραφείο Δημάρχου Τύπου και Δημ. Σχέσεων, Αυτοτελές Γραφείο Διοικητικής Βοήθειας, Αυτοτελές Γραφείο Προγραμματισμού και Ανάπτυξης – Τεχνολογίας Πληροφορικής και διαφάνειας , Αυτοτελές Γραφείο Διαχείρισης Οχημάτων – Μηχανημάτων, θα προΐστανται υπάλληλοι κατηγοριών ΠΕ, ΤΕ, ΔΕ διαφόρων ειδικοτήτων

Η επιλογή προϊσταμένων των Οργανικών  Μονάδων  ( Τμημάτων  και Αυτοτελών Γραφείων) γίνεται σύμφωνα με τις σχετικές διατάξεις του Ν.3584/2007 «Κύρωση του Κώδικα Κατάστασης, Δημοτικών και Κοινοτικών Υπαλλήλων», όπως αυτές ισχύουν κάθε φορά. Τον προϊστάμενο Οργανικής Μονάδας που απουσιάζει ή κωλύεται αναπληρώνει στα καθήκοντά του ο ανώτερος κατά βαθμό υπάλληλος και ο αρχαιότερος που υπηρετεί στην ίδια οργανική μονάδα και εφόσον ο κλάδος στον οποίο ανήκει  προορίζεται για κατάληψη θέσεων προϊσταμένων.

     
Μετακίνηση Προϊσταμένου οργανικής μονάδας γίνεται μόνο σε θέση προϊσταμένου οργανικής μονάδας αντιστοίχου επιπέδου. 

ΤΕΛΙΚΕΣ ΔΙΑΤΑΞΕΙΣ

Άρθρο 23

Τελικές διατάξεις

1. Κατά την έναρξη της ισχύος του παρόντος Οργανισμού οι υπηρετούντες στο Δήμο υπάλληλοι κατατάσσονται στις αντίστοιχες θέσεις των σχετικών κλάδων.

2. Η κατανομή του προσωπικού στις επί μέρους οργανικές  μονάδες γίνεται με απόφαση του Δημάρχου, λαμβάνοντας υπόψη τις λειτουργικές ανάγκες των μονάδων, τα προσόντα, την πείρα και τις ειδικές γνώσεις των υπαλλήλων.

3. Η ισχύς του παρόντος Οργανισμού Εσωτερικών Υπηρεσιών αρχίζει από τη δημοσίευσή του στην Εφημερίδα της Κυβερνήσεως, οπότε παύει να ισχύει κάθε προηγούμενη σχετική απόφαση.

ΑΚΡΟΤΕΛΕΥΤΙΟ ΑΡΘΡΟ : ΚΑΛΥΨΗ ΔΑΠΑΝΗΣ

Από την απόφαση αυτή προκαλείται δαπάνη ύψους 1.630.879,50 για το τρέχον έτος 2017 που θα καλυφθεί από τους ΚΑ 02.00.6031.01, 02.00.6053, 02.10.6011.01, 02.10.6011.02, 02.10.6012, 02.10.6021.01, 
02.10.6021.02, 02.10.6022, 02.10.6041.01, 02.10.6051.01, 02.10.6051.02, 02.10.6051.03, 02.10.6051.04, 02.10.6051.05, 02.10.6051.06, 02.10.6051.07, 02.10.6051.08, 02.10.6051.09, 02.10.6052.01, 02.10.6052.02, 02.10.6054.01, 02.15.6011.01, 02.15.6011.02, 02.15.6011.03, 02.15.6021.01, 02.15.6041.01, 02.15.6041.02, 02.15.6051.01, 02.15.6051.02, 02.15.6051.03, 02.15.6051.04, 02.15.6051.05, 02.15.6052.01, 02.15.6054.01, 02.15.6054.02, 02.20.6011.01, 02.20.6021.01, 02.20.6041.01, 02.20.6051.01, 02.20.6051.02, 02.20.6051.03, 02.20.6052.01, 02.20.6054.01, 02.30.6011.01, 02.30.6041.01, 02.30.6051.01, 02.30.6051.02, 02.30.6051.03, 02.30.6051.04, 02.30.6051.05, 02.30.6051.06, 02.30.6051.07, 02.30.6054.01, 02.40.6021.01, 02.40.6052.01, 02.40.6052.02, 02.40.6052.03, 02.40.6052.04, 02.60.6041.01, 02.60.6054.01,02.70.01.6011.01,02.70.01.6051.01,02.70.01.6051.02,02.70.01.6051.03, 02.70.02.6041.01 και 02.70.02.6054.01 του προϋπολογισμού του Δήμου Τεμπών. 

Για τα επόμενα έτη προκαλείται δαπάνη ύψους 1.630.879,50 η οποία θα προβλέπεται στους αντίστοιχους προϋπολογισμούς και στους ανωτέρω ΚΑ 

ΥΠΟΛΟΓΙΣΜΟΣ ΤΩΝ ΝΕΩΝ ΟΡΓΑΝΙΚΩΝ ΘΕΣΕΩΝ

Σύμφωνα με την παρ. 3 του άρθρου 10 του Ν 3584/07 , η σύσταση  θέσεων προσωπικού με τους Οργανισμούς Εσωτερικής Υπηρεσίας των ΟΤΑ γίνεται με την εκτίμηση των υπηρεσιακών αναγκών και με την προϋπόθεση ότι για τη σύσταση κάθε νέας οργανικής θέσης θα πρέπει ο μέσος όρος των τακτικών εσόδων των δύο τελευταίων ετών να είναι διπλάσιος του ποσού στο οποίο ανέρχεται  η ετήσια δαπάνη του βασικού μισθού του καταληκτικού  κλιμακίου των προτεινόμενων νέων θέσεων  πολλαπλασιαζόμενης της δαπάνης αυτής επί δύο.

	ΚΑΤΗΓΟΡΙΑ
	ΕΤΗΣΙΟ ΚΟΣΤΟΣ  ΝΕΑΣ ΘΕΣΗΣ
	ΚΟΣΤΟΣ

	ΠΕ
	27 Χ 12 Χ  1.092,00
	353.808,00

	ΤΕ
	18 Χ 12 Χ  1.037,00
	223.992,00

	ΔΕ
	59 Χ 12 Χ     858,00
	607.464,00

	ΥΕ
	25 Χ 12 Χ    780,00
	234.000,00


Το συνολικό κόστος των νέων  προτεινόμενων θέσεων με βάση τα ανωτέρω είναι: 1.419.264,00 ευρώ
Δ. Η παρούσα απόφαση να αποσταλεί στο οικείο Υπηρεσιακό Συμβούλιο προκειμένου να γνωμοδοτήσει σχετικά για την ψήφιση του παρόντος Οργανισμού Εσωτερικής Υπηρεσίας, ούτως ώστε ο  Ελεγκτής Νομιμότητας  να δώσει την τελική έγκριση για την ψήφιση του Οργανισμού Εσωτερικής Υπηρεσίας με δημοσίευση της απόφασής του στο Φ.Ε.Κ.
Η παρούσα απόφαση έλαβε τον αριθμό 72/2017
…………………………………………………………………………………………………………………………..………………

Εξαντληθέντων των θεμάτων της ημερήσιας διάταξης λύεται η συνεδρίαση.

Έτσι συντάχθηκε το πρακτικό αυτό, υπογράφεται από όλα τα παρόντα μέλη του Δημοτικού Συμβουλίου ως παρακάτω:
Ο Πρόεδρος


 



  Τα Μέλη

               (υπογραφή) 





             (υπογραφές)

Πιστό αντίγραφο

O Πρόεδρος Δ.Σ.
 Καρατέγος  Μιχ.
